Pang Sabado Nga Mga Pagtulon-an Sa Biblea Dibisyon sa mga hamtong Ang Umalabut Nga Ginghari-an Vol. 91, No. 4 Oktobre - Desyembre 2015 1
Mga Sulod 1. Ang Gugma sa Dios alang Kanimo - - - - - - - - - - - - - - - - - - - - - - - 5 2. Ang Ginghari-an sa Dios Gihagit - - - - - - - - - - - - - - - - - - - - 10 3. Mga Manununod sa Ginghari-an - - - - - - - - - - - - - - - - - - - - - - - 15 4. Mga Saad Natuman - - - - - - - - - - - - - - - - - - - - - - - - - - - - - - - - 20 5. Ang Mesteryo sa Pagkada-utan - - - - - - - - - - - - - - - - - - - - - - - - 25 6. Ang Igpapahulay dinhi sa Katapusang mga Adlaw - - - - - - - - - - 31 7. Ang Hukom Inbestigatiba - - - - - - - - - - - - - - - - - - - - - - - - - - - - 36 8. Ang Katapusang Pasidaan sa Yuta - - - - - - - - - - - - - - - - - - - - - - 41 9. Ang Mga Ulipon sa Dios Napatikan - - - - - - - - - - - - - - - - - - - - - 46 10. Ang Ikaduhang Pag-anhi ni Cristo - - - - - - - - - - - - - - - - - - - - - 52 11. Ang Katapusang Kaaway - - - - - - - - - - - - - - - - - - - - - - - - - - - - 57 12. Ang Mil Anyos ug ang Bag-ong Yuta - - - - - - - - - - - - - - - - - - - 62 13. Ang Ginghari-an anaa Kaninyo - - - - - - - - - - - - - - - - - - - - - - - 67 Ang Pang Sabado nga mga pagtulon-an sa Biblea, maoy inadlaw nga programa sa pagtuon, nga gibasi lamang gayud sa Biblea ug Spiritu sa Tagna nga walay dugang mga mga komento. Ang mga kinutlo gimugbo kutob sa mahimo aron sa paghatag ug minugbo, deretso nga panghunahuna. Mga braket [ ] gibutang diha sa pipila nga kaso aron sa pagsiguro ug kaklaro, husto nga kontexto, ug sayon nga basahon. Ang dugang nga pagtuon sa mga tinubdan nga mga materyales ang gipangusgan sa pagrekomendar. 2
P A S I - U N A Kita nagakinabuhi dinhi sa mahinungdanon nga mga panahon. Diha sa matag pronto- ang siencia, relihiyon, politika, ang natural nga kalibutan- bag-ong mga butang nangakita adlaw-adlaw nga wala pa gayud masaksihi kaniadto. Bag-ong sientifiko mga diskobre nagapadayon sa pagpahibulong kanato, samtang ang kahimtang sa kinaiyahan nagapakita ug makapabalaka nga kahimtang, ug ang pagpangita alang sa kagawasan nagapadayon taliwala sa bag-ong mga kasamok ug kaguliyang latas sa kalibutan. Daghan sa mga tawo nagkinabuhi diha sa pagpaabut ug dagko nga mga panghitabo. Kanang maong mga pagpaabut sa hilabihan nagkadaiya, apan ang tibuok nga kalibutan nangandam alang sa pipila ka mga butang. Alang sa Cristohanon, ang nagsingabut nga umalabut napahilona aron sa pagpadayag sa katapusang mga panghitabo diha sa panagtigi tali sa maayo ug dautan. Usa gayud ka hilabihan ka kulba-hinam nga panahon ang pagkabuhi. Taliwala sa nagkalainlaing mga relihiyon ug mga koltura, adunay daghang nagkalainlain nga mga tiyoriya kon unsa ang gigunitan sa umalabut. Ang pulong "adventista" diha sa atong pangalan nagpasabut ug pagpaabut nga ang pag-anhi ni Jesus nagakahiduol na. Hinoon, bisan adunay daghan nga mga Cristohanon, ang ilang mga pagpaabut sa Iyang pag-anhi dili tanan managsama. Sama ra sa nahauna nga pag-anhi ni Jesus ingon nga usa ka tawo wala masabti sa Iyang kaugalingon nga katawohan, mao man ang ikaduhang pag-anhi wala gayud masabti karon. Ang komon nga mga panan-aw sa maong suheto sagad ginabasi diha sa sayop nga panahom, nagabiya sa mahinungdanon nga mga punto ug nagadala ngadto sa makatalagmanon nga konklusyon. Ang kinaiya sa gingharian, ang katapusang mga hitabo, unsa may gikinahanglan aron maandam-kining tanan mga punto diin adunay nagkalainlain nga mga opinion ug nagakasumpaki nga mga panan-aw. Bisan pa niana, adunay butang nga ingon ka mahinung- danon maingon sa katapusan sa kalibutan ug ang pagsulod na sa walay katapusang ginghari-an kinahanglan nga sa husto masabtan ingon sa gipadayag sa Pulong sa Dios niini. "Ang Imong gingharian moabut. Ang Imong kabubut-on matuman, dinhi sa yuta, maingon man didto sa langit" (Mateo 6:10), maoy pag-ampo nga dili lamang nagpasabut dinhi sa presenti kon dili nagalantaw usab ngadto sa panahon sa dihang ang kabubut-on sa Dios mamatuman sa tibuok molupyo sa yuta. Apan unsaon man niini sa pagkahimong tinuod? Inay kay sa paghulagway sa popular nga kasaypanan, atong tun-an sa tingob ang mga prinsipyo sa kamatuoran gikan sa pulong sa Dios. Ang sayop mahinginlan pinaagi sa kamatuoran mismo, maingon sa kangitngit nga mahanaw diha sa presencia sa kahayag. Ang mga magtutudlo ginadasig nga mahimong mahinasa sa mga isyo nga nahalambigit, aron nga makahimo sa pagtagad niini sa husto uban kanila diha sa ilang mga sari, aron nga kanang particular nga mga pangutana mahimong matubag. Kini nga leksyon alang sa inyong pagpadasig ug pagkat-on. Kini magatuki sa mga pangutana ug mga isyo nga anaa karon sa kalibutan. Maoy among paglaum ug pag-ampo nga kamo makadawat ug panalangin gikan sa pagtuon sa mga suheto nga gipresentar. Ang Konperencia Heneral Departamento sa Skwela Sabatika 3
Sabado, Oktobre 3, 2015 Ang Halad sa Unang Sabado alang sa kapelya didto sa Kasadpan nga Misyon sa Indonesia Ang ika-upat nga labing daghan ug namuyo nga nasud sa kalibutan, ang Indonesia nga populasyon niadtong 2014 gibanabana nga anaa sa 252,8 milyon. Mao kini ang kinadak-an nasud nga muslim sa tibuok kalibutan. Samtang nga ang Islamic nga relihiyon mao ang ginasunod sa pinakadako nga bahin sa populasyon, adunay mahinungdanon relihiyoso nga pagkabahinbahin. Hindus, Budhista, Romano Catoliko, Protestanti (Pentecostal, Adventista del Septimo Dia, ug uban pang Cristohanon nga mga denominasyon) ug uban pang mga relihiyon gawasnon sa pagbansay sa ilang pagtuo dinhi niini nga nasud. Ang mipahulay na nga sa Steban Barat nagbukas sa buhat sa Indonesia sa panahon sa iyang hamubo nga pagbisita dinhi niadtong 1973. Si igsoon A. C. Sas sa wala madugay nagsunod sa mga interesado ug sa pagka Hulyo sa maong tuig, didto sa Amihanang Sulawesi, kalim-an ka mga kalag nabaotismohan. Sa mingsunod nga mga katuigan, ang usa ka malig-on nga Union Conference ang namugna ug nagpabilin nga ingon sulod sa duha ka mga dekada. Bisan pa niana, tungod sa daghang mga kalisdanan sa ulahing mga katuigan, ang maong Union nadisolba. Niadtong 2011 usa ka ministro gikan sa Pilipinas gipadala ngadto sa Indonesia aron sa pagtabang sa pagtukod pag-usab sa buhat dinhi. Nagpasalamat kita sa Dios nga karon kita na re-organisar na ngadto sa duha ka mga kaumahan ug usa ka misyon. Ang atong kasadpang Misyon sa Indonesia, nga nagalakip sa Jakarta, mao ang pinaka-gamay nga unit sa nasud. Ang atong iglesya sa Jakarta mao ang labing malig-on sa atong mga iglesya dinhi niining nasura. Hinoon, ang spiritual nga mga kalisdanan nga nasinati-an sulod sa daghang mga katuigan nagpakunhod sa mga membro dinhi.Ingon nga resulta sa spiritual nga buhat nga gihimo sukad sa tuig 2011, atong gidayeg ang Dios nga ang iglesya karon nagatubo na. Adunay daghang bag-ong mga membro nahidugang ug ang ubay-ubay intresado nga mga kalag nagatubo. Niadtong Septyembre 2014 kami na organisar ingon nga Kasadpang Indonesian Misyon. Kami karon nagkinahanglan nga bag-ohon ang among karaan nga ulohang buhatan sa Jakarta ug magabaton ug usa ka dapit sa pagsimba alang sa usa ka bag- ong na-organizar nga iglesya didto sa Cileungsi. Tungod kay ang atong West Indonesian Mission bag-o pa lamang nga nahimugso, ang among panalapi hilabihan pa kaayo ka dyutay. Busa kami nagahandum sa paghangyo sa among mga igsoon lalaki, mga igsoong babaye, ug mga higala sa tibuok kalibutan sa paghatag nga madagayaon unya sa unang Sabado sa Oktobre 2015,alang sa buhat sa Ginoo dinhi sa Kasadpang Indonesia. Kami magapasalamat kaninyong daan tungod sa inyong suporta financial ug maga- ampo nga sa dili madugay amo nang marenobar ang daan nga ulohang buhatan ug makapalit ug usa ka bag-ong balay alampo-anan aron sa paghimaya sa Dios. Ang inyong mga kaigsoonan gikan sa West Indonesian Mission 4
Leksyon 1 Sabado, Oktobre 3, 2015 Ang Gugma sa Dios Alang Kanimo "vAng gugma sa Dios gipadayag dinhi kanato pinaagi niini: gipadala sa Dios ang iyang bugtong nga Anak nganhi sa kalibutan, aron kita mabuhi pinaagi kaniya" (1 Juan 4:9). "Nagabitay diha sa krus si Cristo mao ang maayong balita. . . . Mao kini ang atong mensahi, atong argument, atong doktrina, atong pasidaan ngadto sa dili mahinolsolon, atong pagpadasig alang sa nag masulob-on, ang paglaum alang sa matag tumotoo."- 6 BC p. 1113. Gisugyot nga Basahon: Steps to Christ, pp. 9-15. Domingo Septyembre 27 1. USA KA DEMONSTRASYON SA GUGMA a. Unsa man ang labing malahutayon nga kinaiyahan sa atong Maglalalang? 1 Juan 4:16. "'Ang Dios gugma,' nasulat diha sa matag nagabuklad nga putot, diha sa mga gihay (petals) sa matag bulak, ug diha sa matag tumoy sa mga kasagbutan. . . . Ang tanang mga butang diha sa kinaiya nagpamatuod ngadto sa pagkamaayo, inamahan nga pag- amoma sa atong Dios ug ngadto sa Iyang handum sa paghimo sa Iyang mga anak nga malipayon. Ang Iyang mga pagdili ug mga kasugoan wala gituyo aron lamang sa pagpasundayag sa Iyang otoridad, kon dili diha sa tanan nga Iyang ginahimo aduna Siyay gilaraw nga kaayohan sa Iyang mga anak." - PP p. 600. b. Gi-unsa sa Dios sa hingpit pag-demonstrar ang Iyang gugma? Juan 3:16; Roma 5:6-8. "Sa labi nga kita magatuon sa diosnong kinaiya diha sa kahayag sa krus, sa labi nga atong makita ang kaluoy, kaayo, ug pagpasaylo nga gihi-usa uban sa kaangayan ug hustisya, ug sa labi ka tin-aw ngaatong maila ang dili maihap nga mga ebedencia sa usa ka gugma nga dili masukod ug usa ka malumo nga kaluoy nga labaw pa kay sa mapanganduyon nga kaluoy sa usa ka inahan alang sa iyang masukihon nga anak."- Steps to Christ, p. 15. 5
Lunes Septyembre 28 2. NALUWAS GIKAN SA SALA a. Unsang dakong misyon ang nahimo ni Jesus pinaagi sa Iyang sakrifisyo? Mateo 1:21. "Si Jesus mahimo untang magapabilin diha sa kiliran sa Amahan. Mahimo untang mabatonan Niya sa gihapon ang kadungganan sa langit ug ang pagyukbo sa mga manolonda. Apan Iyang gipili ang paghatag pagbalik sa setro ngadto sa mga kamot sa Amahan, ug aron manaug gikan sa trono sa uniberso, aron nga Siya makadala ug kahayag ngadto sa nangitngitan ug kinabuhi ngadto sa nagakamatay." - DA pp. 22, 23. "Ang misyon ni Cristo mahimo lamang nga matuman pinaagi sa pag-antus. Sa Iyang atubangan ang usa ka kinabuhi sa kasub-anan, kalisud, ug kasamok, ug usa ka makauulaw nga kamatayon. Kinahanglan nga Iyang pas-anon ang mga sala sa tibuok kalibutan. Kinahanglan nga Iyang antuson ang pagpakigbulag gikan sa gugma sa Iyang Amahan." - Ibid., p. 129. b. Unsa may Iyang kabubut-on alang sa matag usa ka tawo? 2 Pedro 3:9; 1 Timoteo 2:4. "Si Cristo gitagad maingon sa angay itagad kanato, aron nga kita matagad maingon san gay itagad Kaniya. Siya gihukman tungod sa atong mga sala, nga wala gayud Siyay labut, aron nga kita pahimatarungon pinaagi sa Iyang pagkamatarung, diin wala kitay labut. Iyang gi-antus ang kamatayon nga alang kanato, aron nga atong madawat ang kinabuhi nga Iyaha."- Ibid., p. 25. c. Unsaon nato sa pagdawat ang kaayohan sa kamatayon ni Cristo alang sa atong mga sala? Buhat 16:31; 1 Juan 1:9. "Ang kondisyon sa pagbaton ug kaluoy sa Dios simpli ra kaayo ug matarung ug makatarunganon. Ang Ginoo wala magkinahanglan kanato sa paghimo ug dagkong butang aron nga kita makabaton ug kapasaylo-an sa sala. Wala kita magkinahanglan sa paghimo ug halayo ug malaay nga mga pagpanaw, o maghimo ug masakit nga pagsilot sa kaugalingon, aron sa pagrekomendar sa atong mga kaugalingon ngadto sa Dios sa langit o aron sa pagpala sa atong paglapas; apan siya nga magasugid ug magabiya sa iyang sala makabaton ug kaluoy." - Steps to Christ, p. 37. "Si Cristo mao ang tinubdan sa matag husto nga pagbati. Siya lamang ang usa nga makatisok diha sa kasingkasing ug pagpakig-away batok sa sala. Ang matag tinguha alang sa kamatuoran ug kaputli, ang matag konbiksyon sa atong kaugalingong pagkadautan, maoy usa ka ebedencia nga ang Iyang Spiritu nagalihok diha sa atong mga kasingkasing." - Ibid., p. 26. 6
Martes Septyembre 29 3. NALUWAS GIKAN SA DAUTAN DIHA SA SULOD a. Ang pagkahimong luwas wala lamang magalakip ug kapasaylo-an, kon dili unsa pa? Tito 2:11-14; Galacia 2:20. "Imposibli alang kanato, pinaagi sa atong kaugalingon, ang pag-ikyas gikan sa gahong sa sala diin kita naunlod. Ang atong mga kasingkasing dautan, ug dili kita makausab kanila. . . . Ang edukasyon, kultora, ang pag-gamit sa kabubut-on, tawohanon nga panlimbasug, kining tanan adunay ilang husto nga dapit, apan dinhi wala silay mahimo. Makahimo tingali sila ug gawasnon nga katarung sa pagginawi, apan dili kini sila maka-usab sa kasingkasing; dili sila makahinlo sa mga tuboran sa kinabuhi. Kinahanglan nga adunay usa ka gahom nga magabuhat gikan sa sulod, usa ka bag-ong kinabuhi gikan sa itaas, sa dili pa ang mga tawo mamausab gikan sa sala ngadto sa pagkabalaan. Kanang gahoma mao ni Cristo. Ang Iyang grasya lamang ang makapalihok sa walay kinabuhi nga mga galamhan sa kalag, ug magadani niini ngadto sa Dios, ngadto sa pagkabalaan." - Steps to Christ, p. 18. b. Unsa may buhaton sa gahom sa Dios diha sa sulod sa nakabig nga Cristohanon? Filipos 2:13; Hebreohanon 13:20, 21. "Ang kasugoan maoy pagpahayag sa hunahuna sa Dios; sa dihang gidawat diha kang Cristo, kini mahimong atong hunahuna. Kini magatuboy kanato ibabaw sa gahom sa nakinaiya nga mga handum ug mga kahiligan, ibabaw sa mga temtasyon nga nagadala ngadto sa sala."- DA p. 308. "Sa dihang kita magaambit sa diosnong kinaiya, napanunod ug naugmad nga mga kahiligan ngadto sa sayop maputol gikan sa kinaiya, ug kita mahimong buhi nga gahom alang sa mayo. Kanunay nagatuon sa diosnong Magtutudlo, adlaw-adlaw maga-ambit sa Iyang kinaiya, kita mokooperar uban sa Dios diha sa pagdaug sa mga temtasyon."- 7BC p. 943. c. Unsa man ang atong kanunay nga pag-ampo? Salmo 139:23, 24. "Walay tawo nga makahaw-as sa iyang kaugalingon. Kita makahimo lamang sa pagtugot kang Cristo aron sa pagbuhat sa maong bulohaton. Unya ang pinulongan sa kalag magamao, Ginoo, kuhaa ang akong kasingkasing; tungod kay dili nako kini mahatag. Imo kini nga propedad. Ampingi kini nga maputli, tungod kay dili nako kini maampingan alang Kanimo. Luwasa ako bisan pa sa akong kaugalingon, sa akong kaluyahon, dili Cristohanon nga kaugalingon. Umola ako, pormaha ako, iisa ako ngadto sa usa ka putli ug balaan nga palibut, diin ang madagayaon nga bul-og sa Imong gugma moagay nganhi sa akong kalag."- Christ Object Lessons, p. 159. 7
Mierkules Septyembre 30 4. SPIRITOHANON NGA PAKIG-GUBAT a. Unsang sulodnon nga gubat ang kinahanglan nga paga-awayon kada adlaw? Proverbio 16:32; Efeso 6:11. "Ang gubat batok sa kaugalingon mao ang kinadak-an nga gubat nga gina-away."- SC p. 43. "Ang krus nagabarug ingon nga usa ka panumpa nga walay usa nga angay mawala, nga ang madagaya-on nga tabang ginahatag alang sa matag kalag."- 1 SM p. 96. b. Unsa man unya ang katapusan nga lakang diha sa kaluwasan sa ? Hebreohanon 9:28; 1 Corinto 15:51-54. "Bisan pa [kadtong nangatulog diha kang Jesus] nadaut o nadeporma, nagbalatianon, o nadaut dinhi niining mamalatyon nga kinabuhi, apan diha sa ilang binanhaw ug nahimaya nga lawas ang ilang tinagsa nga ilhanan sa hingpit mapreserba, ug kita maka-ila, diha sa dagway nga nalamdagan uban sa kahayag gikan sa nawong ni Jesus, dili sa panagway niadtong atong gihigugma." - 3 SP p. 219. "Ang buhi nga mga matarung maalid-an 'sa kalit, diha sa pagpamilok sa mata' ( 1Cor. 15:52). Diha sa tingog sa Dios sila gihimaya; karon sila gihimo na nga dili mamalatyon ug kauban sa nabanhaw nga mga balaan pagasakgawon sa itaas aron sa pagtagbo sa ilang Ginoo diha sa kahanginan."- GC p. 645. c. Kanus-a man gayud ang pagpakigbugno sa katapusan matapos? 2 Timoteo 4:7, 8. "Duol sa trono [ni Cristo didto sa Bag-ong Jerusalem] anaa kadtong sa maka-usa nahimong mainiton diha sa kawsa ni Satanas, apan kinsa, gilanit maingon sa agipo gikan sa kalayo, nga nagasunod sa ilang Manluluwas uban ang halawom, madasigon nga debusyon. Sunod kadtong kinsa nahingpit nga Cristohanong mga kinaiya diha sa kinataliwad-an sa kabakakan ug pagka-walay pagtuo, kadto silang mipasidungog sa balaod sa Dios sa dihang ang Cristohanon nga kalibutan nagpahayag nga nawagtang na kini, ug ang minilyon sa tanang katuigan, nga gipang patay tungod sa ilang pagtuo. Ug sa luyo kanila ang 'dakong panon, nga walay tawo nga maka-ihap, sa tanang kanasuran, ug kabanayan, ug katawohan, ug pinulongan, . . . atubangan sa trono, ug atubangan sa Kordero, nga nagbisti ug maputi nga bisti, ug adunay mga palmera diha sa ilang mga kamot' (Pinadayag 7:9). Ang ilang pagpakigbisug natapus na, ang ilang kadaugan nabatonan na. Sila midalagan sa lumba ug nakakab-ut sa ganti. Ang sanga sa palma diha sa ilang mga kamot maoy sembolo sa ilang kadaugan, ug ang maputi nga bisti maoy sembolo sa walay mansa nga pagkamatarung ni Cristo nga karon nailaha na."- Ibid., p. 665. 8
Huebes Oktobre 1 5. ANG KAMOT NGA NAGAPANUKTOK a. Unsang imbitasyon ang gitunol ni Jesus ngadto sa matag kalag karon? Juan 7:37, 38; Pinadayag 22:17. "Ang pariho nga balaan nga hunahuna nga nagabuhat diha sa mga butang sa kinaiyahan ang nagasulti nganhi sa kasingkasing sa mga tawo ug nagalalang ug usa ka dili maasoy nga pagtinguha alang sa mga butang nga wala diha kanila. Ang mga butang sa kalibutan dili makatagbaw sa ilang tinguha. Ang Spiritu sa Dios nagapangamuyo kanila sa pagtinguha alang niadtong mga butang nga mao lamang ang makahatag ug alinaw ug pahulay- ang grasya ni Cristo, ang kalipay sa pagkabalaan. Pinaagi sa mga inpluensya nga makita ug dili makita, ang atong Manluluwas sa kanunay nagabuhat aron sa pagdani sa mga hunahuna sa mga tawo gikan sa dili makapatagbaw nga mga kalipayan sa sala ngadto sa dili matugkad nga mga panalangin nga mamahimong mailaha diha Kaniya. Ngadto niining mga kalaga, nga sa kawang nagatinguha sa pag-inom gikan sa guba nga mga sudlanan sa kalibutan, ang langitnong mensahi gihatag, [Pinadayag 22:17 gikutlo]. "Kamo nga diha sa kasingkasing nagahandum alang sa mga butang nga mas maayo kay sa mahatag sa kalibutan, ilha kini nga handum ingon nga mao ang tingog sa Dios nganha sa imong kalag." - SC p. 28. b. Unsa may atong hinumduman mahitungod sa kamot nga nagapanuktok diha sa pultahan sa atong kasingkasing? Pinadayag 3:20; Zacarias 13:6. "Manuol kita palibut sa krus. Si Cristo ug Siya nga gilansang mao ang tema sa pagpamalandong, sa paghisguthisgut, ug atong labing malipayon nga emosyon. Kinahanglan nga atong tipigan diha sa atong mga hunahuna ang matag panalangin nga nadawat gikan sa Dios, ug sa dihang atong makita ang Iyang dakong gugma kita maandam sa pagsalig sa tanang butang ngadto sa kamot nga nalansang ngadto sa krus alang kanato."- Ibid., pp. 103, 104. Biernes Oktobre 2 PERSONAL SUBLI NGA MGA PANGUTANA 1. Gi-unsa sa Dios pagpakita ang Iyang gugma nganha kanimo? 2. Unsa man ang kahulogan sa kamatayon ni Cristo alang sa matag tawohanong binuhat? 3. Sa unsa nga ang kaluwasan saylo pa kay nianang kapasaylo-an lamang sa nangagi nga mga sala? 4. Unsa man unya ang katapusang lakang diha sa paghingpit sa buhat sa kaluwasan? 5. Unsa may nakahimo karong adlawa ingon nga mao ang pinakamaayo nga adlaw sa pagtubag sa pagtuktok ni Jesus diha sa pultahan sa imong kasingkasing? 9
Leksyon 2 Sabado, Oktobre 10, 2015 Ang Ginghari-an sa Dios Gihagit "vUg ibutang ko ang panagkaaway sa taliwala mo ug sa babaye, ug sa taliwala sa imong kaliwat ug sa iyang kaliwat; siya magasamad sa imong ulo, ug ikaw magasamad sa iyang tikod" (Genesis 3:15). "Pinaagi sa mga ebedencia nga makita diha sa pagpadayon sa dakong kasamok, ang Dios magapakita sa mga prinsipyo sa Iyang sumbanan sa pang- goberno, nga gipanghimakak ni Satanas ug sa tanan nga iyang nalimbungan."- PP p. 79. Gisugyot nga Balasahon: Patriachs and Prophets, pp. 33-43. Domingo Oktobre 4 1. ANG WALAY KATAPUSANG TRONO a. Gikan sa hulagway sa posisyon ug gahom sa Anak sa Dios, unsa may atong masabtan mahitungod sa pang-goberno sa Dios? Salmo 45:6; Hebrew 1:1-3. "Dili pinaagi sa iyang kaugalingong kusog nga ang yuta magahatag sa iyang abut, ug sa tuig-tuig nagapadayon sa iyang lihok palibut sa adlaw. Ang usa ka dili makita nga kamot nagagiya sa mga planeta diha sa ilang liyok sa kalangitan." - Education, p. 99. b. Unsay atong nasayran mahitungod sa balaod nga nagaporma ingon nga basihan niini nga gingharian? Salmo 19:7; Mateo 22:37-40. "Ang balaod sa Dios mao ang pahayag sa Iyang kinaiya; mao kana ang nagalangkob sa dakong prinsipyo sa gugma, ug tungod niini kini mao ang pundasyon sa Iyang pang-goberno sa langit ug sa yuta." - Steps to Christ, p. 60. "Ang balaod sa gugma ingon nga patukoranan sa pang-goberno sa Dios, ang kalipayan sa tanang mga linalang nagadependi diha sa ilang hingpit nga pagpahi- uyon sa dako nga mga prinsipyo sa pagkamatarung niini. Ang Dios nagatinguha gikan sa tanan Niyang mga linalang sa serbisyo sa gugma- pagpasakop nga nagagikan sa usa ka masinabuton nga pagdawat sa Iyang kinaiya." - GC p. 493. 10
Lunes Oktobre 5 2. USA KA KAAGAW (RIVAL) NGA GINGHARI-AN a. Pinaagi sa hulagway sa hari sa Tiro, giunsa sa Biblea paghubit ang pagkahulog ni Lucifer? Ezekiel 28:11- 15. "Ang sala nagsugod diha kaniya kinsa, ikaduha kang Cristo, gipasidunggan gayud sa Dios ug kinsa nagabarug nga kinatas-an ug gahom ug himaya taliwala sa tanang molupyo sa langit. Sa wala pa ang iyang pagkahulog, si Lucifer mao ang nanguna sa nagatabon nga mga kerubin, balaan ug putli."- GC pp. 493, 494. b. Giunsa ni Lucifer, nga karon ginganlan ug Satanas, pagsukol ang pang- goberno sa Dios? Isaias 14:12-14. "Mibiya gikan sa iyang dapit duol sa presencia sa Amahan, si Lucifer milakaw aron sa pagpakatag sa spiritu sa pagka-diskontinto taliwala sa mga manolonda. Siya nagabuhat uban ang mesteryoso nga ka sekreto, ug sulod sa usa ka panahon nagatago sa matuod nga katuyo-an ilalom sa panagway sa pagtahud kunohay alang sa Dios. Siya misugod sa pagsugyot ug mga pagduhaduha mahitungod sa mga balaod nga nagagahom sa langitnong mga binuhat, nagpahayag nga bisan pa nga ang mga balaod mahimong gikinahanglan alang sa mga nagpuyo sa mga kalibutan, ang mga manolonda, ingon nga labaw nga tinuboy, wala magkinahanglan nga pagbaod, tungod kay ang ilang kaugalingong kahibalo paigo kini nga giya. Sila dili mga linalang nga makahimo sa pagdala ug pagpasubo sa Dios; ang tanan nilang panghunahuna balaan."- PP p. 37. c. Unsa may gisangputan niini nga pagsukol? Pinadayag 12:7-9; Lucas 10:18. d. Human gihulog nganhi sa yuta, unsang posisyon ang gihuptan ni Satanas? Job 1:7; Juan 14:30. "Ang pagbulot-an ni Satanas mao kanang nailog gikan kang Adan, apan si Adan mao ang kahalili sa Maglalalang. Ang iyaha dili usa ka independent nga paghari. Ang yuta Iya sa Dios, ug Iyang gitugyan ang tanang mga butang ngadto sa Iyang Anak. Si Adan kinahanglan nga magahari nga sakop ngadto kang Cristo. Sa dihang si Adan naglu-ib sa iyang soberennia ngadto sa mga kamot ni Satanas, si Cristo nagpabilin sa gihapon ingon nga mao ang may katungod nga Hari. . . . Si Satanas makahimo sa pag- gamit sa iyang inilog nga otoridad lamang kon tugotan sa Dios." - DA pp. 129, 130. 11
Martes Oktobre 6 3. ANG KASAMOK DINHI SA YUTA a. Unsa man ang orihinal nga posisyon diin ang tawohanon nga binuhat gipahalona? Salmo 8:4-6. b. Pinaagi sa bitin, giunsa ni Satanas pagtinguha sa aron sa pagganoy kang Adan ug Eva ngadto sa kontrobersya? Genesis 3:1, 4, 5. "Pinaagi sa pag-ambit niini nga kahoy [sa taliwala sa tanaman], [ang bitin] mipahayag, nga sila makakab-ut ngadto sa labi pa ka tinuboy nga dapit sa pagkinabuhi ug makasulod ngadto sa usa ka halu-ag nga natad sa kahibalo. Siya sa iyang kaugalingon mikaon sa gidili nga bunga, ug ingon nga resulta nakabaton ug gahom sa pagsulti. Ug siya nagasugyot nga ang Ginoo sa kasina nagtinguha sa paghikaw niini gikan kanila, kay basin sila matuboy ngadto sa pagkapantay sa Iyang kaugalingon. Tungod sa kahibulongang mga sangkap niini, nagapaambit ug kaalam ug gahom, nga Siya nagadili kanila sa pagtilaw o bisan sa paghikap niini. Ang maninintal nagpahayag nga ang diosnong pasidaan dili gyud sa tinud-anay mahitabo; kana gituyo aron lamang sa paghadlok kanila. Unsaon gud nila sa pagkamatay? Wala ba sila makakaon sa kahoy sa kinabuhi? Ang Dios nagatinguha sa pagbabag kanila gikan sa pagdangat ug mas hataas nga kaugmaran ug pagkaplag ug mas dako nga kalipayan." - PP p. 54. c. Pinaagi sa mga temtasyon ni Satanas, unsa may nahitabo sa tawohanong kaliwat? Roma 6:16; 5:12. d. Sa unsa nga ang dominion sa tawo nawala dinhi sa yuta? Genesis 3:24; 9:2. "Ilalom sa tunglo sa sala ang tibuok kinaiyahan magahatag ug pagsaksi ngadto sa tawo sa kinaiyahan ug mga resulta sa pagsukol batok sa Dios. Sa dihang ang Dios naghimo sa tawo Iyang gihimo siya nga hari sa tibuok nga yuta ug sa tanang buhing mga binuhat. Hangtud nga si Adan nagapabilin nga matinud-anon ngadto sa Langit, ang tibuok kinaiyahan anaa napailalom ngadto kaniya. Apan sa dihang siya mi-rebelde batok sa diosnong balaod, ang ubos nga mga linalang anaa na sa pagsukol batok sa iyang pagmando.Mao nga ang Ginoo, diha sa Iyang dakong kaluoy, buot magpakita sa mga tawo sa kasagrado sa Iyang balaod, ug magadala kanila, pinaagi sa ilang kaugalingon nga kasinati-an, aron sa pagtan-aw sa katalagman sa pagsikway niini, bisan diha sa pinakagamay nga sukod." - Ibid., pp. 59, 60. 12
Mierkules Oktobre 7 4. PAGLAUM DIHA SA UMALABUT NGA HARI a. Ihulagway ang saad nga gisukip diha sa tunglo sa bitin. Genesis 3:15. "Kini nga sentencia, nga gipahayag diha sa pagpaminaw sa atong unang mga ginikanan, alang ngadto kanila maoy usa ka saad. Samtang nga kini nagapahayag ug gubat taliwala sa tawo ug kang Satanas, kini nagpahayag nga ang gahom sa dakong kaaway sa katapusan pagadugmokon. Si Adan ug Eva nagabarug ingon nga mga criminal atubangan sa matarung nga Maghuhukom, magapaabut sa sentencia nga pagadawaton sa malinapason; apan sa dili pa sila makadungog sa kinabuhi sa paghago ug kasub-anan nga maoy ilang bahin, o sa gibug-aton nga sila mobalik ngadto sa abug, sila nakapatalinghug sa mga pulong nga dili gayud mapakyas sa paghatag kanila ug paglaum. Bisan nga sila magaantus gikan sa gahom sa ilang gamhanang kaaway, sila makahimo sa paglantaw ngadto sa katapusang kadaugan."- Patriarchs and Prophets, pp. 65, 66. b. Sa unsa nga kini nga saad mahimong matuman? Juan 12:31, 32; 1 Timoteo 3:16. "Ang plano alang sa atong katubsanan dili usa ka ulahing hunahuna, usa ka plano nga gihimo human ang pagkahulog ni Adan. Kini maoy pagpadayag sa 'mesteryo nga gitipigan latas sa dayon nga kapanahonan' (Roma 16:25, RV). Kini maoy pagpadayag sa mga prinsipyo nga gikan sa dayon nga mga katuigan mao ang pundasyon sa trono sa Dios. Gikan sa sinugdanan, ang Dios ug si Cristo nahibalo sa pagka-apostasya ni Satanas u gang pagkahulog sa tawo pinaagi sa malimbungon nga gahom sa apostate. Ang Dios wala magtuyo nga ang sala motungha, apan Iyang nakita nang daan ang pagtungha niini ug naghimo ug pamaagi sa pagtagbo sa makalilisang nga emerhensya. Hilabihan ka dako ang Iyang gugma alang sa kalibutan, nga tungod niana Siya misaad sa paghatag sa Iyang bugtong Anak, 'aron nga ang bisan kinsa nga motoo diha Kaniya dili mawala, kon dili makabaton ug kinabuhing walay katapusan' (Juan 3:16)." - DA p. 22. c. Diha sa unsang hari-anon nga pinulongan nga ang profeta nagahulagway sa kinaiya sa umalabut nga Mesias? Genesis 9:10; Isaias 9:6, 7. "Kini nga paglaum sa katubsanan [sa mga tawo ug sa ilang nawala nga dominion] pinaagi sa pag-anhi sa Anak sa Dios ingon nga Manluluwas ug Hari wala gayud mawala diha sa mga kasingkasing sa mga tawo. Gikan pa sa sinugdan adunay pipila kansang pagtoo misaylo sa landing sa presenti ngadto sa riyalidad sa umalabut."- PK p. 682. 13
Huebes Oktobre 8 5. DUHA KA PUNDOK NAUGMAD a. Magtandi sa mosunod nga mga bersikolo, ihulagway ang duha ka sari sa katawohan nga maugmad diha sa sulod sa tawohanong rasa. Roma 8:14; 1 Juan 3:1; Roma 1:21, 22; Efeso 2:1-3. ''Sa dihang ang mga tawo midaghan, ang kalainan tali sa duha ka pundok [ sa mga magsisimba ] nagalabi katin-aw. Dihay usa ka dayag nga pagsugid sa pagkamatinudannon ngadto sa Dios diha sa parti sa us aka pundok, ingong nga dihay pagyubit ug pagkamasupilon diha sa parti sa lain nga pundok.''PP p. 80 b. Sa unsa nga ang kasinatian ni Cain ug Abel naga-ilustrar sa kahimtang sa tawo. Heb . 11.4; Juan 3.12. "Si Cain ug si Abel naga-representar sa duha ka sari nga motungha sa kalibutan hangtud sa pagsira sa panahon. Ang usa ka sari nagapahimulos sa ilang kaugalingon sa natudlo nga sakrifisyo alang sala; ang usa nangahas sa pagdependi diha sa ilang kaugalingong mga merito; ang ila mao ang sakrifisyo nga walay kaayo sa diosnong pagpataliwala, ug sa ingon kana dili makahimo sa pagdala sa tawo ngadto sa kaluoy sa Dios. Pinaagi lamang sa merito ni Jesus ngaang atong mga kasal-anan mapasaylo. . . . Walay lain nga pangandam nga gihimo diin sila mapahigawas gikan sa kaulipnan sa sala."- Ibid., pp. 72, 73. c. Unsang pagpili ang gi-presentar ngadto sa matag anak ni Adan karon adlawa? Roma 6:16. Biernes Oktobre 9 PERSONAL SUBLI NGA MGA PANGUTANA 1. Unsaon nato sa pagkasayud nga ang balaod sa Dios mitungha gikan sa eternidad? 2. Gi-unsa ni Lucifer paghagit ang pinakapundasyon sa pang-goberno sa Dios? 3. Sa unsa nga ang tawohanon karon sa gihapon nalimbungan pinaagi sa bakak sa bitin? 4. Unsa man ang paglaum nga nagapalihok sa pagtuo sa mga tumotoo diha sa karaan nga kapanahonan? 5. Ilha ang moderno katugbang ni Cain ug Abel. 14
Leksyon3 Sabado, Oktobre 17, 2015 Mga Manununod sa Ginghari-an "Paminaw kamo, hinigugma ko nga mga igsoon. Dili ba gipili man sa Dios ang mga kabus dinhi sa kalibutan aron mahimong dato sa pagtoo ug mga manununod sa gingharian nga iyang gisaad kanila nga nagahigugma kaniya?" (Santiago 2:5). "Ang tanan nga anaa kang Cristo mga 'kaliwat ni Abraham, ug mga manununod sumala sa saad' - mga manununod sa 'usa ka dili madunot nga panulondon, ug walay buling, ug dili malawos' - ang yuta mapahigawas sa tunglo sa sala." - PP p. 170. Gisugyot nga Basahon: PK pp. 681-702. Domingo Oktobre 11 1. MAGALANTAW NGADTO SA UNAHAN a. Sa unsa nga paagi nga ang maayong balita masumada? Roma 1:16, 17. b. Kinsa may angay nga makabati niini, ug unsang pagpili ang angay nilang pagahimoon? Mateo 24:1; Marcos 16:15, 16. "Sa dihang ang mga sakop sa iglesya sa Dios magabuhat sa ilang natudlo nga bulohaton diha sa nagkinahanglan nga mga kaumahan dinhi ug sa layo, diha sa pagtuman sa komisyon sa maayong balita, and tibuok nga kalibutan sa dili madugay mapasidan-an ug si Ginoong Jesus mobalik dinhi sa yuta uban ang gahom ug dakong himaya."- AA p. 111. c. Ngadto sa unsang sari sa katawohan nga ang kaluwasan mabatonan? Buhat 10:34, 35; Roma 8:14; Efeso 3:6. "Ang mga panalangin sa kaluwasan kini alang sa matag kalag. Walay lain gawas sa iyang kinaugalingon nga pagpili ang makababag sa kang bisan kinsang tawo gikan sa pag-ambit sa saad diha kang Cristo pinaagi sa maayong balita." - DA p. 403. 15
Lunes Oktobre 12 2. ANG MGA SAAD SA DIOS NGADTO SA IYANG KARAANG KATAWOHAN a. Unsang mga saad ang gihatag ngadto kang Abraham ug sa iyang mga kaliwat? Genesis 12:1-3; 13:14-17. "Pinaagi sa Judeo nga nasud maoy katuyo-an sa Dios ang pagpa-ambit sa madato nga mga panalangin ngadto sa tanang katawohan. Pinaagi sa Israel ang dalan naandam alang sa pagpasidlak sa Iyang kahayag ngadto sa tibuok kalibutan. . . . "Alang sa katumanan niini nga katuyo-an nga ang Dios nagtawag kang Abraham gikan sa iyang diwatahan nga kaliwatan ug nagmando kaniya sa pagpuyo didto sa yuta sa Canaan."- COL p. 286. b. Ngano man nga ang Dios naghulat hangtud nga minglabay usa ang daghang mga kaliwatan human kang Abraham usa pa sa aktuwal gihatag ngadto kanila ang yuta sa Palestina? Genesis 15:13-16. "Ang mga nasud sa kalibutan, pinaagi sa pagsunod sa dunot nga mga pag-ginawi, nawad-an sa kahibalo sa Dios. Apan diha sa Iyang kaluoy ang Dios wala magawagtang sa ilang pagtungha. Siya nagtinguha sa paghatag kanila ug kahigayon sa pagkahimong mahinasa uban Kaniya pinaagi sa Iyang iglesya." - Ibid. "Bisan pa nga ang Amorihanon mga masimbahon ug mga diosdios, kinsang mga kinabuhi nawagtang tungod sa ilang hilabihan nga pagka-dautan, ang Dios nagpailub kanila upat ka gatusan ka mga tuig aron sa paghatag kanila ug dilimasayop nga ebedencia nga Siya mao lamang ang matuod nga Dios, ang Magbubuhat sa langit ug yuta. Ang tanan Niyang mga kahibulongan diha sa pagdala sa Israel gikan sa Egypto nahibalo-an nila. Suficiente nga ebedencia gihatag; sila makaila unta sa kamatuoran, ilang pagkama-diosdioson ug kon sila andam pa nga mobiya gikan sa pagkamapatuyangon."- PP p. 43. c. Unsa may sa katapusan nahitabo ngadto sa mga Amorihanon? Maghuhukom 11:21-24. "Diha sa paghidangat sa utlanan sa mga Amorihanon, ang Israel naghangyo ug katugotan nga moagi lamang latas-deretso sa yuta, misaad sa pagtuman sa sama nga mga balaod nga gigamit sa ilang pagpakigdugtong sa ubang mga nasud. Sa dihang ang hari sa Amorihanon midumili niining matinahuron nga hangyo, ug sa kamahagiton nagatigom sa iyang mga panon alang sa gubat, ang ilang kopa sa pagkadautan napuno na, ug ang Dios karon mogamit na sa Iyang gahom alang sa pagpukan kanila."- Ibid., p.435. 16
Martes Oktobre 13 3. USA KA PAKIGSAAD NGA GILAPAS a. Sa unsa nga ang Israel napakyas sa pagkinabuhi ngadto sa katuyo-an sa Dios diha sa pagbutang kanila didto sa Yutang Sinaad? Maghuhukom 2:10-13. "Hangtud nga ang kaliwatan nga nakadawat sa instruksyon gikan kang Josue nangawala na, ang pagsimba ug diosdios mihinayhinay sa pagsulod; apan ang mga ginikanan nagandam sa dalan alang sa pagka-apostasya sa ilang mga anak. Ang pagsalikway sa mga pagdili sa Ginoo diha niadtong misulod aron sa pagpanag-iya sa Canaan nagpugas ug mga binhi sa dautan nga nagapadayon aron sa pagdala ug mapait nga bunga alang sa daghan nga mga kaliwatan. Ang simpli nga mga batasan sa mga Hebreohanon nakahatag kanila ug pisikal nga kaayo; apan ang pagpakig-uban sa mga hentil nagdala ngadto sa pagpatuyang sa gana ug pagbati, nga sa hinayhinay nagpakunhud sa lawasnong kusog ug nakapaluya sa utoknon ug moral nga mga gahom. Pinaagi sa ilang mga sala ang mga Israelitas nahimulag gikan sa Dios; ang Iyang kusog gikuha gikan kanila, ug dili na nila mabuntog ang ilang mga kaaway. Tungod niana sila nahimong naulipon ngadto sa mga nasud nga pinaagi sa Dios ila untang mabuntog."- PP pp. 544, 545. b. Unsa may nahitabo tungod sa inpluensya sa unang hari sa amihanang katunga sa nabahin nga nasud? 1 Hari 14:15, 16. "Kon naminaw pa ang Israel sa mga mensahi sa mga profeta, sila makalikay unta sa pagdaugdaug nga maoy misunod. Tungod man gud kay sila nagpadayon sa pagbiya gikan sa Iyang kasugoan nga ang Dios napugos sa pagtugot kanila ngadto sa pagkanihag. . . . "Diha sa matag katuigan, ang paglapas sa kasugoan sa Dios gisundan ug sama nga resulta. Diha sa kaadlawan ni Noe, sa dihang ang matag prinsipyo sa pagbuhat ug husto gilapas ug ang pagkadautan milalom sa hilabihan ug mikuyanap nga ang Dios dili na makaantus niini. . . . Sa kaadlawan ni Abraham ang mga tawo sa Sodoma sa dayag misukol sa Dios ug sa Iyang balaod; ug dihay misunod nga sama nga pagka-dautan, sama nga kadunotan, sama nga dili mapugngan nga pagpatuyang nga maoy nagtimaan sa kalibutan sa wala pa ang lunop. Ang molupyo sa Sodoma nakalapas na sa mga utlanan sa diosnong pagpailub, ug dihay nahaling batok kanila ang kalayo sa pagpanimalus sa Dios. "Ang panahon sa hapit na ang pagkabihag sa napulo nga mga tribo sa Israel maoy usa nga sama nga pagkamasupilon ug sama nga pagkadautan. Ang balaod sa Dios giisip ingon nga usa ka butang nga walay pulos, ug kini naga-abli sa mga ganghaan sa baha sa pagka-dautan diha sa Israel."- PK p. 297. 17
Mierkules Oktobre 14 4. ANG HARI SA JUDA a. Unsa ka dugay nga ang tribo sa Juda nakamintina sa iyang harianang kalainan? Genesis 49:10; Ezekiel 21:25-27. "Ang lion, hari sa kalasangan, maoy haum nga sembulo iini nga tribi, diin nagagikan si David, u gang Anak ni David, si Shiloh, ang matuod nga 'Lion sa tribo ni Juda,' kang kinsa ang tanang kanasuran magapasakop."- PP p. 236. tanang gahom sa katapusan moyukbo ug ang b. Kinsa man si "Shiloh" (ang Usa ' kinsang katungod igahaag"), ug kanus-a man Siya mianhi? Zakarias 9:9; Mateo 21:1-9. "Sunod-sunod nga mga siglo nanglabay; sa katapusan angmga tingog sa mga manalagna mihunong. Ang kamot sa madaugdaugon hilabihan ka bug-at diha sa Israel. Samtang ang mga Judeo mibiya gikan sa Dios, ang pagtoo mitubo nga mangi-ub, ug ang paglaum hapit na mohunong sa paglamdag sa umalabut. Ang mga pulong sa mga profeta wala masabti sa kadaghanan; ug kadtong kinsang pagtuo magapadayon untang kusganon andam na nga mopahayag, 'Ang adlaw ginalugwayan, ug ang tanang panan- awon nangahanap' (Ezekiel 12:22). Apan diha sa konseho sa langit ang takna alang sa pag-anhi ni Cristo gitakda na."- PK p. 700. "Samtang nga dyutay lamang ang nakasabut sa kinaiya sa misyon ni Cristo, dihay mikuyanap nga pagpaabut sa gamhanang prinsipe kinsa magatukod sa iyang ginghari- an diha sa Israel, ug kinsa moabut ingon nga tigpahigawas sa mga nasud." - DA p. 34. c. Unsa man ang kinaiyahan sa Iyang gingharian? Juan 18:36, 37. Unsa may mahitabo sa dihang ang ginghari-an sa hingpit ma-imantala? Mateo 24:14. "Siya nga atong ehemplo wala mag-apil-apil sa yutan-ong pangagamhanan. Dili tungod kay Siya walay pagtagad sa kalautan sa mga tawo, kon dili tungod kay ang kasulbaran wala lamang magbasi diha sa tawohanon ug gawasnon nga mga pamaagi. Aron mahimong masangputon, ang kaayohan kinahanglan nga makadangat gayud diha sa mga tawo, ug kinahanglan magapabag-o sa kasingkasing. "Dili pinaagi sa mga desisyon sa mga korti o konseho o asembliya sa mga magbabalaod, dili pinaagi sa pagsunod sa kalibutanon inila nga mga tawo, nga ang ginghari-an ni Cristo mapalig-on, kon dili pinaagi sa pagpahilona sa kinaiya ni Cristo diha sa tawo pinaagi sa buhat sa Balaang Spirito."- Ibid., p. 509. 18
Huebes Oktobre 15 5. USA KA BALAY NGA GUBA a. Sa dihang si Cristo gisalikway sa Iyang kaugalingon nga nasud, unsa may Iyang gipahayag? Maeo 23:37, 38. Kanus-a man ang pagkaguba nakompleto (sa literal maingon man sa spiritual)? Mateo 24:1, 2. "Hangtud dinhi [si Jesus] nagtawag sa templo nga balay sa Iyang Amahan; apan karon, samtang ang Anak sa Dios mobiya na gikan niadtong mga kota, ang presencia sa Dios pagakuha-on na sa dayon gikan sa templo nga gibuhat alang sa Iyang himaya. Sukad karon ang mga seremonyas niini mahimo nang walay kapuslanan, ang iyang mga serbisyo usa ka pagyubit." - DA p. 620. "[Si Jesus] nakakita sa Jerusalem nga gilibutan sa mga kasundalohan, ang gisulong nga mga molupyo nga gi-abug ngadto sa kagutom ug kamatayon. . . . Iyang nakita nga ang katig-a sa mga Judeo, ingon nga makita diha sa ilang pagsalikway sa Iyang kaluwasan, magadala usab kanila ngadto sa pagsalikway sa pagpasakop ngadto sa nagaataki nga mga kasundalohan. . . . Iyang nakita ang makalolooy nga mga pumoluyo naga-antus sa pagpasakit diha sa atub ug pinaagi sa paglansang, ang matahom nga mga palasyo naguba, ang templo diha sa pagkaguba, ug sa iyang halapad nga mga kota walay mausa ka bato nga mahibilin gipatong diha sa usa, samtang nga ang ciudad gidaro maingon sa usa ka uma?" - Ibid., p. 577. b. Diha sa pagsalikway kang Cristo, Unsa may gipahamtang sa mga pangulo sa mga Judeo diha sa ilang mga kaugalingon? Mateo 27:24, 25. Kinsa may ilang gipili ingon nga ilang hari, ug unsa may gihimo niini nga mga hari sa katapusan? Juan 19:14, 15; Lucas 21:20, 24. Biernes Oktobre 16 PERSONAL SUBLI NGA MGA PANGUTANA 1. Isaysay ang katuyo-an sa Dios diha sa paglangay sa pagdaug sa Canaan. 2. Unsa may makat-onan karon sa katawohan sa Dios nga gikan sa pagkapakyas sa Israel sa pagdaug sa yuta? 3. Ngano nga ang gingharian nga giwali ni Jesus sa hilabihan ka lahi gikan nianang gipaabut sa mga tawo? 4. Sa unsa nga ang mga serbisyo diha sa balay sa Dios mawad-an sa ilang kahulogan karon? 5. Unsa pa may dugang nga akong mahimo aron sa pagpaambit ngadto niadtong nagkinahanglan nga makabati sa maayong balita? 19
Leksyon 4 Sabado, Oktobre 24, 2015 Mga Saad Natuman "vug nga kon kita mga anak, nan, mga manununod diay kita, mga manununod sa Dios ug mga isigkamanununod uban kang Cristo, kon moantus man kita uban kaniya aron pagahimayaon usab kita uban kaniya" ( Roma 8:17). "Ang Ginoo wala gayud kawad-i ug matuod nga mga representanti dinhi niining yutaa nga naghimo sa Iyang interes ingon nga ilahang kaugalingon. Kini nga mga saksi alang sa Dios gina-isip nga kauban sa spiritohanong Israel, ug ngadto kanila mamatuman ang tanang mga saad nga gihimo ni Jehova ngadto sa Iyang karaan nga katawohan." - PK p. 714. Gisugyot nga Basahon : PK pp. 703-721. Domingo Oktobre 18 1. PARIHO NGA KAHIGAYONAN a. Innay sa paghimo ug walay kondisyon nga mga saad, unsa may gipaabut sa Dios? Jeremias 18:7-10. "Wala gayuy kasigurohan gawas diha sa strikto nga pagsunod sa pulong sa Dios. Ang tanan Niyang mga saad gihimo diha sa kondisyon sa pagtoo ug pagtuman, ug ang pagkapakyas sa pagtuman sa Iyang mga kasugo-an magaputol sa katumanan nganhi kanato sa madagayaon nga mga probisyon sa mga Kasulatan." - PP pp. 621, 622. b. Unsang mga kalidad ang gipangita sa Ginoo diha sa mga tawo, bisan unsa pay ilang kahimtang o mga pribilihiyo? Buhat 10:34, 35. "Diha sa gingharian sa Dios, ang posisyon o katungdanan dili mabatonan pinaagig paboritismo. Dili kana makuha, ni mabatonan pinaagi sa binuutbuut nga paghatag. Kana mao ang resulta sa kinaiya. Ang korona ug ang trono maoy mga timaan sa usa ka kondisyon nga nakab-ut; kini sila maoy mga tima-ilhan sa pagdaug sa kaugalingon pinaagi sa atong Ginoong Jesu-Cristo." - DA p. 59. 20
Lunes Oktobre 19 2. ANG MATUOD NGA ISRAEL a. Unsa may gisaad mahitungod sa palaabuton sa Israel? Jeremias 33:16; Roma 11:25-27. "Ang Dios makahimo kaayo sa pagbag-o sa mga kasingkasing sa Judeo ug Hentil, ug sa paghatag ngadto sa matag tomotoo diha kang Cristo sa mga panalangin nga gisaad ngadto sa Israel." - AA p. 379. b. Unsa lamang ang bugtong dalan ngadto sa kaluwasan, bisan siya usa ka Judeo o Hentil sa pagkahimugso? Buhat 4:10-12. "Giingon sa uban nga ang tawohanon nga kaliwat anaa sa pagkinahanglan, dili sa katubsanan, kon dili sa pagpaugmad - aron nga kini makaputli, makatuboy, ug mabag-o sa iyang kaugalingon. . . . Ang kaagi ni Cain magapakita kon unsa ang mga moresulta. Kana nagapakita kon unsay mahitabo sa tawo bulag kang Cristo. Ang tawo walay gahom sa pagbag-o sa iyang kaugalingon. Kini dili mohilig pataas, ngadto sa pagkadiosnon, kon dili paubos, ngadto sa pagkayawan-on. Si Cristo mao lamang ang atong bugtong paglaum." - PP p. 73. c. Unsa bay magpaila sa matuod nga Israel? Roma 2:28, 29. Dinhi niini nga kahayag, kang kinsa man gayud ang mga saad mahatag? Roma 9:6-8. "Ang mga Fariseo nag-angkon ingon nga mga anak ni Abraham, ug nagpanghambug sa ilang pagbaton sa mga orakulo sa Dios; apan kini nga mga bintahi wala makapreserbar kanila gikan sa pagkadalo, kasilag, kahangul alang sa ganancia, ug ang pinakangil-ad nga pagminaut. Sila naghunahuna sa ilang mga kaugalingon nga kinadak-ang relihiyonista sa kalibutan, apan ang ilang gitawag nga orthodoxia maoy nagganoy kanila sa paglansang sa Ginoo sa himaya. "Ang sama nga katalagman sa gihapon nagapadayon. Daghan ang naghunahuna nga sila mga Cristohanon, tungod kay sila nagahupot sa piho nga tiyologikal nga mga pagtulon-an. Apan wala nila dalha ang kamatuoran ngadto sa praktikal nga kinabuhi. Sila wala motoo ug magahigugma niini, tungod niana wala sila makadawat sa gahom ug grasya nga motungha pinaagi sa pagkabalaan sa kamatuoran. Ang mga tawo mahimong maga-angkon ug pagtoo diha sa kamatuoran; apan kon kini wala maghimo kanila nga sincere, maloloy-on, mapailubon, mainantuson, langitnon ug panghunahuna, kini mahimong usa ka tunglo sa mga nagabaton niini, ug pinaagi sa ilang inpluensya kini mahimong usa ka tunglo ngadto sa kalibutan." - DA pp. 309, 310. 21
Martes Oktobre 20 3. KALIWAT NI ABRAHAM a. Unsang saad ang gihimo ngadto kang Abraham mahitungod sa iyang relasyon sa parti sa kalibutan? Genesis 22:18. "Maoy usa ka hataas nga dungog diin si Abraham gitawag, ang pagkahimong amahan sa katawohan nga sulod sa daghang mga siglo mao ang magbalantay ug magpreserbar sa kamatuoran sa Dios alang sa kalibutan - nianang katawohana nga pinaagi kanila ang mga nasud sa yuta mahimong mapanalanginan diha sa pag-abut sa gisaad nga Misias." - PP pp. 140, 141. b. Unsa may buot ipasabut sa pulong "kaliwat" dinhi niini nga saad? Galacia 3:16. Unsa may gikinahanglan aron mahimong makadawat sa mga panalangin? Bersikulo 8, 9. "Ang Biblea sa katin-aw nagatudlo nga ang mga saad nga gihimo ngadto kang Abraham kinahanglan nga matuman pinaagi kang Cristo. Ang tanan nga anaa kang Cristo 'mga kaliwat ni Abraham, ug manununod sumala sa saad' - manununod ngadto 'sa usa ka panulondon nga dili madunoton, ug dili bulingon, ug nga dili malawos' - ang yuta mapahigawas gikan sa tunglo sa sala (Galacia 3:29; 1 Pedro 1:4)." - Ibid., p. 170. c. Tun-i ang pagkukabildo nga narekord diha sa Juan 8:31-45, unya ihulagway ang matang sa kinaiya nga gikinahanglan aron maka-apil diha sa spiritohanon nga relasyon nga gihisgutan diha. "Ang mga Fariseo nagpahayag sa ilang mga kaugalingon nga mga anak ni Abraham. Si Jesus nagsulti kanila nga kining maong pag-angkon mahimo lamang nga mapabarug pinaagi sa pagbuhat sa mga buhat ni Abraham. Ang tinuod nga mga anak ni Abraham magkinabuhi, maingon sa iyang pagkinabuhi, usa ka kinabuhi sa pagtuman ngadto sa Dios. Sila dili maninguha sa pagpatay sa Usa nga nagasulti sa kamatuoran nga gihatag Kaniya gikan sa Dios. Diha sa pagbanta batok kang Cristo, ang mga rabi wala magabuhat sa mga buhat ni Abraham. Ang usa lamang ka linya sa kagikanan gikan kang Abraham walay bili. Kon walay usa ka spiritual nga kadugtongan uban kaniya, nga maipakita diha sa pagbaton sa sama nga spirito, ug pagbuhat sa sama nga mga buhat, sila dili iyang mga anak." - DA pp. 466, 467. 22
Mierkules Oktobre 21 4. NAGAPANUNOD SA YUTA a. Sa unsa nga ang mga patriarka sa ilang mga kaugalingon nahilakip diha sa saad sa pagpanunod sa yuta? Exodus 6:8. Unsa may kinahanglan nga mahitabo aron nga matuman kini nga saad? Lucas 20:34- 38. "Ang panulondon nga gisaad sa Dios ngadto sa Iyang katawohan dili dinhi niining kalibutana. Si Abraham walay kabtangan dinhi sa yuta, 'wala, wala niya siya hatagig panolundon dinhi, bisan sa igo na lang katumban sa tiil' ( Buhat 7:5). Siya nakapanag- iya ug dakong bahandi, ug iyang gigamit kini ngadto sa paghimaya sa Dios ug sa ikaayo sa iyang isigkatawo; apan wala siya magtan-aw niini nga kalibutan ingon nga iyang puloy-anan. Ang Ginoo nagtawag kaniya sa pagbiya sa iyang madiosdioson nga mga katagilungsod, uban sa saad sa yuta sa Canaan ingon nga usa ka dayon nga kabtangan; apan wala siya ni iyang anak ni anak sa iyang anak makadawat niini. Sa dihang si Abraham nagtinguha ug dapit nga kalubngan sa iyang patay, kinahanglan nga iyang paliton kini sa mga Canaanhon. Ang iyang bugtong nga napanag-iya didto sa Yuta sa Saad mao kadtong gibangag sa bato nga lubnganan didto sa langub sa Machpelah. "Apan ang pulong sa Dios wala mapakyas; ni natuman kini diha sa pag-akupar sa Canaan pinaagi sa katawohang Judeo. 'vKaron ang mga saad gihatag kang Abraham ug sa iyang kaliwat' (Galacia 3:16). Si Abraham sa iyang kaugalingon moambit sa panulondon. Ang katumanan sa saad sa Dios daw nalangan kaayo-tungod kay 'ang usa ka adlaw alang sa Ginoo daw ingon sa usa ka libo ka mga tuig, u gang usa ka libo ka mga tuig daw ingon sa usa ka adlaw' (2 Pedro 3:8); daw kini makita nga nalangan; apan diha sa natudlo nga panahon 'kini moabut gayud, kini dili magalangan' (Habakuk 2:3). Ang gasa ngadto kang Abraham ug sa iyang kaliwat nagalakip dili lamang sa yuta sa Canaan, kon dili sa tibuok nga yuta."- Patriarchs and Prophets, pp. 169, 170. b. Unsay nagpakita nga ang mga patriarka nakasabut niini? Hebreohanon 11:13- 16. c. Kinsa may giila ingon nga matuod nga mga kaliwat ni Abraham, ug sa ingon ang mga manununod sa saad? Galacia 3:27- 29; Mateo 8:11, 12. "Si Cristo wala mag-ila ug kaayo diha sa kaliwatan. Siya nagtudlo nga ang spiritowal nga kadugtongan mas labaw kini sa tanang natural nga kadugtongan. . . . Kadto lamang sila nga nagpakita sa ilang mga kaugalingon ingon nga sa spiritowal kaharmoniya uban kang Abraham pinaagi sa pagsunod sa tingog sa Dios mao ang paga-ilhon ingon nga matuod nga kaliwat." - COL p. 268. 23
Huebes Oktobre 22 5. USA KA MAHIMAYAON NGA PANOLUNDON a. Unsang kahimtang ang mahitabo dinhi sa yuta sa dihang ang saad mamatuman na? Isaias 65:17-19. "Diha sa Biblea ang panulondon sa linuwas gitawag ug 'usa ka lungsod' (Hebreohanon 11:14-16). Didto ang langitnong Magbalantay magagiya sa Iyang panon ngadto sa mga tuboran sa buhing mga katubigan. Ang kahoy sa kinabuhi nagapamunga sa iyang bunga matag bulan, ug ang mga dahon sa kahoy alang sa pag-alagad sa mga nasud. Anaa didto ang kanunay naga-agay nga mga sapa, tin-aw ingon sa salamin, ug sa kiliran kanila ang nagawaogwaog nga mga kahoy nga nagahatag ug landing diha sa mga dalan nga giandam alang sa tinubos sa Ginoo. Didto ang halu-ag nga kapatagan mikaylap ngadto sa kabungtoran sa katahom, ug ang mga bukid sa Dios nagpahilona sa ilang hatag-as nga mga tumoy. Diha nianang malinawon nga kapatagan, sa kiliran niadtong buhi nga mga sapa, ang katawohan sa Dios, nga sa dugayng panahon nagdumoloong ug lumalangyaw, makakaplag ug puloy-anan." - GC p. 675. b. Gi-unsa sa Biblea paghubit ang spiritohanon nga panaghi-usa sa napanunod nga ginghari-an? Jeremias 23:3-6; Ezekiel 37:24-27. "Usa ka pulso sa harmoniya ug kalipay nagapitik latas sa haluag nga kabuhatan. . . .Gikan sa kinagamyan nga atom ngadto sa kinadak-an nga kalibutan, ang tanang mga butang, may kinabuhi ug wala, diha sa ilang klaro nga katahom ug hingpit nga kalipay,nagapahayag nga ang Dios gugma."- Ibid., p. 678. c. Sa dihang ang yuta mahimo nang bag-o, unsa may buhaton sa Dios sa Iyang dapit puloy-anan? Pinadayag 21:1-3. Biernes Oktobre 23 PERSONAL SUBLI NGA MGA PANGUTANA 1. Sa dihang ang Dios magahimo ug saad, sa unsa nga ang katumanan niini nagadependi diha sa mga kondisyon? 2. Unsa may gikinahanglan gawas sa pag-angkon ug pagtoo diha kang Cristo? 3. Unsa may magahimo sa usa nga matuod nga anak ni Abraham? 4. Kanus-a man ang saad sa pagpanunod sa yuta mamatuman? 5. Unsa man ang kinaiya sa linuwas didto sa Bag-ong Yuta? 24
Leksyon 5 Sabado, Oktobre 31, 2015 Ang mesteryo sa Pagkadautan "vKay ang tinagoan sa kalapasan gikapalihok na; mao lamang nga ang nagapugong niini karon magapadayon pa sa pagpugong hangtud nga makuha na siya" (2 Tesalonika 2:7). "Si apostol Pablo, diha sa iyang ikaduha nga sulat ngadto sa mga taga Tesalonika, nagatagna sa dakong apostasya nga moresulta diha sa pagpabarug sa papanhong gahom. . . . Bisan diha nianang sayo nga panahon iyang nakita na, ang hinayhinay nga pagsulod sa iglesya, mga kasaypanan nga naga-andam sa dalan alang sa pagkaporma sa papado." - GC p. 49. Gisugyot nga Basahon: Great Controversy, pp. 49- 60. Domingo Oktobre 25 1. KATALAGMAN NGADTO SA PANON a. Unsang katalagman ang gipasidaan ni Jesus nga atubangon sa iglesya? Mateo 24:4, 5, 11. Unsa may sa katapusan maugmad? Buhat 20:28-30; 2 Tesalonika 2:1-12. "Sulod sa hamubo nga mga katuigan daghan niadtong mibarug ingon nga mga magtutudlo ug mga pangulo sa iglesya motugyan na sa ilang mga kinabuhi alang sa maayong balita. Sa dili madugay ang mabangis nga mga lubo mosulod, nga dili maluoy sap anon. Apan dili kining mga butanga makadala ug kaluya ngadto niadtong kinsang mga paglaum nahasentro diha kang Cristo."- AA p. 528. b. Unsa may mahimo sa iglesya mahitungod niini nga katalagman? 2 Timoteo 3:13-15; Roma 16:17, 18. "Si Pablo nangurog tungod sa iglesya samtang, nagalantaw ngadto sa umalabut, iyang nakita ang mga pag-ataki nga iyang paga-antuson gikan sa gawas ug sa sulod nga mga kaaway. Uban ang solemni nga kainit siya nag-agda sa iyang mga igsoon sa kamatinukawon magbantay sa ilang sagrado nga pagpiyal." - Ibid., p. 395. 25
Lunes Oktobre 26 2. ANG HULGA SA PAGLUTOS a. Unsa may gihimo sa dili matinoohon nga mga Hudeo ngadto sa ilang Cristohanon nga katagilungsod? 1 Tesalonika 2:14-16; Buhat 14:2. Unsa may nahitabo ingon nga resulta sa paglutos? Buhat 8:1, 4. "Ang buhat sa pagmantala sa mensahe sa maayong balita taliwala sa mga Hentil kinahanglan karon nga ipursigi uban ang kusog; ug ingon nga sangputanan ang iglesya napalig-on pinaagi sa dakong pagtigom sa mga kalag. Ang apostol nga gitudlo aron nga magdumala niining buhata mahitara ngadto sa pagduda, pagsupak, ug pangabugho. Ang ilang pagpanudlo mahitungod sa paglumpag sa 'sa nag-ulang nga bongbong nga mao ang pakigbinatokay' (Efeso 2:14) nga sa taas nga panahon nagabulag sa Hudeo ug Hentil nga kalibutan, sa siguro gayud magbutang kanila ubos sa sumbong sa pagbahinbahin." - The Acts of Apostles, p. 161. "Kon kadtong nahibalo sa kamatuoran magakinabuhi niini, mga pamaagi pagahimoon sa pagtagbo sa katawohan kon diin sila. Ang probedensya sa Dios nga sa sinugdan sa Cristohanong iglesya nagpatibulaag sa mga balaan sa halayo, nagpadala kanila pagawas sa Jerusalem ngadto sa daghang mga dapit sa kalibutan. Ang mga tinun-an ni Cristo wala magpabilin sa Jerusalem o diha sa mga ciudad nga kanait, kon dili sila nanglakaw saylo sa mga utlanan sa ilang kaugalingong nasud ngadto sa dagko nga mga alagianan sa pagpanaw, nagapangita sa nangawala aron nga sila makadala kanila ngadto sa Dios. Karon ang Ginoo nagatinguha sa pagtan- aw sa Iyang buhat nga igaduso ngadto sa daghang mga dapit. Dili nato ipihig ang atong mga pagbuhat diha lamang sa pipila ka dapit."- 6T p. 330. b. Kini ba nga paglutos usa ka butang nga ilang pagapaabuton? Juan 15:20; 2 Timoteo 3:12. Unsa may mahitabo sa paghimo sa usa ka tawo nga mawad-an sa iyang pagtoo atubangan sa paglutos? Marcos 4:16, 17. c. Unsaon nato ang pagtagbo ang paglutos? Mateo 5:10-12; Roma 8:37-39. "[Mateo 5:10-12 gikutlo]. Si Jesus dinhi nagpakita [sa Iyang mga tinun-an] nga diha sa mao nga panahon sa dihang sila magasinati ug dakong mga pag-antus diha sa Iyang kawsa, sila adunay rason nga magamaya ug maga-ila nga ang ilang kasakitan mapuslanon ngadto kanila, nga nagabaton ug usa ka inpluensya sa pagpahunong sa ilang mga pagbati gikan sa kalibutan ug magakonsekrar kanila diha sa Langit." - Spirit of Prophecy, vol. 2, pp. 211, 212. 26
Martes Oktobre 27 3. JUDAIZING NGA MGA MAGTUTUDLO a. Sa unsa nga ang pagkahadlok sa paglutos nagapadayon sa pag-apekto sa pipila ka mga sakop sa iglesya? Buhat 15:1, 2. "Samtang nga ang mga apostoles naghiusa uban sa mga ministro ug mga membro sa Antioguia diha sa mainiton nga panlimbasug aron sa pagdaug ug daghang mga kalag ngadto kang Cristo, pipila ka Judeong tomotoo gikan sa Judea 'sa sekta sa mga Fariseo' nagmalampuson sa paghatag ug usa ka pangutana nga sa wala madugay nagdala ngadto sa mikuyanap nga kasamok diha sa iglesya ug nagdala ug kahadlok ngadto sa matinoohon nga mga Gentil. Uban ang dakong pasalig kining Judaizing nga mga magtutudlo nagpatoo nga aron maluwas, ang usa kinahanglan masirkunsidahan ug kinahanglan magbantay sa tibuok seremonyal nga kasugo-an. . . . "Ang kinabig nga mga Judeo sa kinatibuk-an dili inklinado sa paglihok nga madali sumala sa pag-abli sa dalan sa probedensya sa Dios. Gikan sa resulta sa pagpangabudlay sa mga apostoles taliwala sa mga Gentil dayag kaayo nga ang mga kinabig sa Hentil nga katawohan molabaw kaayo ka daghan kay sa Judeo nga mga kinabig. Ang mga Judeo nahadlok nga kon ang mga pagdili ug mga seremonyas sa ilang kasugoan dili himoon nga ipugos diha sa mga Gentil ingon nga usa ka kondisyon sa pagpakigdugtong sa iglesya, ang nasudnon nga pagka-inila sa mga Judeo, nga hangtud dinhi naghimo kanila nga pinasahi gikan sa uban nga katawohan, sa katapusan mawala gikan niadton midawat sa mensahi sa maayong balita." - AA pp. 188, 189. b. Unsa man ang spiritu nga nagpaluyo niini nga mga kalihukan? Galacia 6:12-16. Unsang mga kinaiya ang igapakita sa matuod nga Cristohanon dinhi sa mga sitwasyon nga sama niini? 2 Timoteo 1:7. c. Gi-unsa ni apostol Pablo pagtagbo ang herehiya diha sa iyang mga sulat? Roma 2:25-29; 1 Corinto 7:18, 19; Galacia 5:6. ''Si Pablo nagdedikar sa iyang kaugalingon ug sa tanan niyang gahom ngadto sa serbisyo sa Dios. Siya midawat sa mga kamatuoran sa maayong balita direkta gikan sa langit, ug sa tibuok niyang pag-ministeryo siya nagmintina ug buhi nga kadugtongan uban sa langitnong mga ahenya. Siya gitudlo-an sa pagbugkos ug wala kinahanglana nga mga palas- anon diha sa Cristohanon nga mga Hentil; mao nga sa dihang ang mga tomotoo nga mga Judeo mipaila ngadto sa iglesya sa Antioquia mahitungod sa kuestion sa sirkunsisyon, Si Pablo nasayud sa hunahuna sa Spirito sa Dios mahitungod sa ingon niana nga pagtulon-an ug mikuha ug malig-on ug walay pagpalingpaling nga posisyon nga nagdala ngadto sa mga Iglesya ug kagawasan gikan sa mga tulomanon ug mga seremonyas nga iya sa mga Judio''Ibid.,p. 200. 27
Mierkules Oktobre 28 4. KADASIG UG PAGKOMPROMISO a. Sama kang apostol Pablo, unsang spiritu ang atong batonan? Galacia 6:14; Roma 1:14-17. b. Unsang pagkompromiso ang giagda sa iyang mga igsoon nga pagahimoon sa dakong apostol, ug sa unsa nga kini maoy nagdala sa iyang pagka-aresto? Buhat 21:17-24; 26-30. "Ang mga kaigsoonan nagalaum nga si Pablo, pinaagi sa pagsunod sa pamaagi nga gisugyot, makahimo sa paghatag ug malig-on nga pagkontra sa bakak nga mga taho mahitungod kaniya. Sila mipasalig kaniya nga ang desisyon sa unang konsiho mahitungod sa kinabig nga mga Gentil ug sa balaod seremonyal, nagpabilin nga ipatuman. Apan ang tambag karon gihatag dili tukma niana nga desisyon. Ang Spiritu sa Dios wala magasugyot niini nga instruksyon; kini maoy bunga sa pagkatalawan. Ang mga lider sa iglesya didto sa Jerusalem nasayud nga pinaagi sa dili pagpahiuyon ngadto sa seremonyal nga balaod, ang mga Cristohanon magadala diha sa ilang mga kaugalingon ug kasuko sa mga Judeo ug magpahitara sa ilang mga kaugalingon ngadto sa paglutos. . . . Kon ang mga tomotoo diha kang Cristo pagahukman atubangan sa Sanhedrin ingon nga mga maglalapas sa kasugoan, sila maga-antus ug madali ug mabug-at nga silot ingon nga nahimulag gikan sa Judeo nga pagtoo. "Daghan sa mga Judeo nga midawat sa maayong balita sa gihapon nagahatag ug pagtamud alang sa balaod seremonyal ug andam lamang kaayo sa paghimo ug dili maalamon nga pagpakig-uyon, nagalaum sa ingon niana makakuha sa pagsalig sa ilang katagilungsod, sa pagwagtang sa ilang pag-ayad, ug sa pagdala kanila ngadto sa pagtoo diha kang Cristo ingon nga Manunubos sa Kalibutan. Si Pablo nakasabut nga hangtud nga daghan sa mga nanguna nga mga sakop sa iglesya sa Jerusalem magapadayon sa pagbaton ug pagkontra batok kaniya, sila magapadayon sa pagbuhat batok sa iyang inpluensya. . . . Apan wala siya otorisahi sa Dios aron mouyon kutob sa ilang pangayoon. "Sa dihang atong hunahunaon ang dakung tinguha ni Pablo aron mahimong maharmoniya uban sa iyang kaigsoonan, ang iyang kaluoy ngadto sa mga maluyahon sa pagtoo, ang iyang pagtahud alang sa mga apostoles nga nahimong kauban ni Cristo, ug alang kang Santiago, ang igsoon sa Ginoo, u gang iyang katuyoan nga mahimong tanang butang ngadto sa tanang mga tawo kutob sa iyang mahimo sa walay pagsakrifisyo sa prinsipyo - sa dihang atong hunahuna-on kining tanan, dili makapahibulong nga siya gipilit sa pagsimang gikan sa malig-on, desidido nga tumong nga iyang gisunod karon. Apan innay sa paghimo sa gitinguha nga katuyo-an, ang iyang mga panlimbasug sa pagpakig-uli-ay nakapadali hinoon sa krisis, nagpadali sa iyang natagna nga mga pag-antus, ug miresulta diha sa pagbulag kaniya gikan sa iyang mga kaigsoonan, nagahikaw sa iglesya sa usa sa iyang pinakalig-on nga mga haligi, ug magadala ug kasubo ngadto sa Cristohanong mga kasingkasing diha sa matag yuta."- AA pp. 404- 406. 28
Huebes Oktobre 29 5. ANG MESTERYO NAUGMAD a. Human sa pagrebeldi sa mga Judeo gikan sa pagdumala sa Roma ug ang pagkalaglag sa Jerusalem sa A. D. 70, sa unsa nga ang focus nabalhin taliwala sa nakompromiso nga mga Cristohanon? Pinadayag 2:2-4. "Sayo nga bahin sa kasaysayan sa iglesya ang mesteryo sa pagkadautan nga gitagna ni apostol Pablo misugod na sa iyang dautang buhat; ug samtang nga ang mini nga mga magtutudlo nga mahitungod niini si Pedro nagpasidaan sa mga tumotoo, nagsugyot sa ilang mga herehiya (lahi nga pagtulon-an), daghan ang nalit-agan pinaagi sa bakak nga mga doktrina." - AA p. 587. "Unsa may sinugdanan sa dakong apostasya? Gi-unsa sa iglesya sa una pagbiya gikan sa kayano sa maayong balita? Pinaagi sa pagpahiuyon ngadto sa mga pagginawi sa paganism, aron sa pagpahigayon sa pagdawat sa Cristianidad pinaagi sa hentil." - GC p. 384. b. Hisguti kon giunsa sa bantug nga pagyubit sa mga Judeo sa tibuok Romanhong emperyo pagtampo ngadto sa pagkunhod diha sa pagbantay sa Adlaw'ng Igpapahulay. "Diha sa unang mga siglo ang matuod nga Igpapahulay ginabantayan sa tanangmga Cristohanon. . . . Apan uban sa dakong paglimbong si Satanas nagabuhat pinaagi sa iyang mga ahensya aron sa pagtuman niini nga katuyo-an. Aron nga ang pagtagad sa katawohan madala ngadto sa Domingo, kini gihimo nga usa ka fiesta agig pasidungog sa pagkabanhaw ni Cristo. . . . "Karon, nagpahimulos sa mini nga kahayag diin iyang gihimo nga ang Igpapahulay pagatagdon, [si Satanas] miyubit diha niana ingon nga usa ka Judeo nga institusyon. Samtang nga ang mga Cristohanon sa kinatibuk-an nagapadayon sa pagbantay sa Domingo ingon nga usa ka malipayon nga fiesta, siya nagdala kanila, aron nga magpakita sa ilang pagdumot sa pagtulon-ang Judeo, sa paghimo sa Igpapahulay nga usa ka adlaw sa pagpu- asa, adlaw sa kasubo ug kaguol." - Ibid., pp. 52, 53. Biernes Oktobre 30 PERSONAL SUBLI NGA MGA PANGUTANA 1. Unsang spiritu ang nahimong ugat sa pagka-ugmad sa mesteryo sa pagkadautan? 2. Unsaon sa usa ka matuod nga nakabig nga tawo pagtagad ang hulga sa paglutos? 3. Isaysay ang mga isyo nga nagapalibut sa unang doctrinal nga kagubot diha sa unang Cristohanong iglesya. 4. Unsa may nakaagda sa tambag nga gihatag ngadto kang Pablo sa dihang siya didto sa Jerusalem? Ngano man? 5. Gi-unsa sa mesteryo sa pagkadautan ang pagliut sa kaugalingon niini diha sa iglesya karon? 29
SABADO, NOBYEMBRE 7, 2015 Unang Sabado nga Halad Balasahon alang sa mga Kaumahang Misyon Diha sa ika biente uno ka siglo, samtang ang Internet, e-books, ug uban pang media maoy modern nga mga paagi sa pagpakaylap sa maayong balita, aduna pa gihapoy talagsaon ka daghang paagi sa pagpresentar nga walay unsa mang matang ang makahulip: Ang mga pinatik mao ang usa sa labing efektibo nga mga paagi aron ang maayong balita madala bisan ngadto sa pinakasuok nga mga dapit sa yuta-nga walay elektrisidad. Pinaagi niini nga mga paagi ang maayong balita nakasulod ngadto sa kanhi komunista, dili motoo ug Dios, ug Islamic nga mga nasud ug mahimong maambitan diha sa usa ngadto sa usa nga paagi. Ang ulipon sa Ginoo nagpahayag: "Himo-a nga ang mga balasahon nga nasudlan sa kamatuoran sa Biblea isabwag sama sa mga dahon nga larag" (In Heavenly Places, p. 323). "Ang atong mga publikasyon kinahanglan nga makadangat ngadto sa tanang dapit. Kinahanglan nga sila igamantala diha sa daghan nga mga pinulongan. Ang mensahe sa ikatolo nga manolonda kinahanglan nga igahatag pinaagi niini nga paagi ug pinaagi sa buhi nga magtutudlo. Kamo nga nagatoo sa kamatuoran alang niining panahona, pagmata. Maoy inyong katungdanan karon ang paggamit sa tanang paagi nga posibli makatabang niadtong nakasabut sa kamatuoran aron magamantala niini" (9T p. 62). "Kay mao kini ang giingon ni Jehova: Mag-awit kamo nga malipayon alang kang Jacob, ug maninggit kamo alang sa pangulo sa mga nasud; manag-mantala kamo, managdayeg kamo, ug manag-ingon: Oh Jehova, luwasa ang imong katawohan; ang nanghibilin sa Israel" (Jeremia 31:7). Ang katawohan sa Dios, ang salin sa Israel, kinahanglan nga magamantala sa maayong balita sa kaluwasan. Samtang nga aduna kitay igo nga supply sa mga Biblea, mga libro, ug mga pampletas alang sa pag ebang-helyo diha sa daghang mga nasud, aduna pay daghan sa tibuok kalibutan nga wala makabaton ug sama nga pribilihiyo. Maoy atong katungdanan ug dungog ang pagsuportar sa pagpanghatag sa balasahon ngadto sa nagkalainlaing rehiyon sa kalibutan. Ang Biblea gihubad ngadto sa daghang mga pinulongan ug sinultihan, apan ang mahinungdanon nga mga balasahon maingon sa Steps to Christ, ug Great Controversy wala mabatoni sa daghang milyon sa katawohan. Komusta man kon kita magpaambit sa Leksyon sa Skwela Sabatika ngadto niadtong nangita alang sa presenti nga kamatuoran karon? Pamalandunga ang mga isla sa Pacifiko ug ang mga nasud sa Afrika diin ang mensahi sa reporma wala pa makasulod. Hinumdoman nato ang saad diha sa Ecclesiastes 11:1, "vIsalibay ang imong mga tinapay ngadto sa katubigan; kay kini hikaplagan ra nimo sa tapus ang daghang mga adlaw." Atong ipakatag ang Pulong sa Dios sa dili pa mahimong ulahi ang tanan. Mahimong dili nato makita ang resulta dayon, apan sa dili madugay atong masaksihan ang dakong pag-ani sa dihang ang ulahing ulan motungha sa kahupnganan. Kinahanglan nga kita mahimong maalamon nga mga tinugyanan nga nagatigum didto sa langit- dili dinhi sa yuta. Kita mapasalamaton kaayo alang sa tanan natong mga kaigsoonang lalaki, mga babaye, ug mga higala sa bisan diin nga nakahimo niini sa nangagi- apan ang panginahanglan mas dako karon kay sa kanhi. Busa magmahinatagon kita niining buhata! Ang Konferencia Heneral Departamento sa Pagpamatik (publishing) 30
Leksyon 6 Sabado, Nobyembre 7, 2015 Ang Adlaw'ng Igpapahulay dinhi sa Katapusang mga Adlaw "vUg balaana ang akong mga adlawng igpapahuklay; ug sila mahimong usa ka timaan sa taliwala kanako ug kaninyo, aron kamo makaila nga ako mao si Jehova nga inyong Dios" (Ezekiel 20:20). "Sa panahon sa katapusan ang matag diosnong tinukod igapasig-uli. Ang guba nga nahimo diha sa balaod sa panahon nga ang Sabado giusab sa tawo paga-ayohon." - PK p. 678. Gisugyot nga Basahon: Great Controversy, pp. 433- 450. Domingo Nobyembre 1 1. NAKAHINUMDOM KA? a. Unsang pinulongan diha sa Exodus 20:8 nagpakita nga ang Adlaw nga Igpapahulay gibantayan sa wala pa ipamulong sa Dios ug isulat ang Dekalogo didto sa Sinai? "Ang Igpapahulay wala ipaila ingon nga usa ka bag-o nga tinukod kon dili ingon nga gitukod diha sa paglalang. Kinahanglan nga kini pagahinumdoman ug pagabantayan ingon nga handumanan sa buhat sa Maglalalang."- PP p. 307. b. Unsa may gihimo sa Dios diha sa ikapito nga adlaw sa paglalang? Genesis 2:1, 2. Unsa may pinasahi mahitungod niining adlawa? Genesis 2:3. "Sama sa Adlaw'ng Igpapahulay, ang semana nagsugod diha sa paglalang, ug kini gipreserba ug gipadangat nganhi kanato pinaagi sa kasaysayan sa Biblea. Ang Dios nagsukod sa unang semana ingon nga panig-ingnan alang sa sunodsunod nga mga semana hangtud sa pagsira sa kapanahonan. Maingon sa uban, kini nagalangkub ug pito ka literal nga mga adlaw. Unom ka mga adlaw gigamit diha sa buhat sa paglalang; diha sa ikapito, ang Dios mipahulay, ug iyang gipanalanginan kining adlawa ug nag- gahin niini ingon nga usa ka adlaw sa pahulay alang sa tawo."- Ibid., p. 111. "Tungod kay Siya mipahulay diha sa Adlaw nga Igpapahulay, 'Gipanalanginan sa Dios ang ikapito nga adlaw, ug nagbalaan niini' (Genesis 2:3), -naggahin niini alang sa usa ka balaan nga kagamitan. Iyang gihatag kini ngadto kang Adan ingon nga usa ka adlaw sa pahulay. Kini maoy handumanan sa buhat sa paglalang, ug sa ingon usa ka timaan sa gahom sa Dios ug sa Iyang gugma." - DA p. 281. 31
Lunes Nobyembre 2 2. USA KA HANDUMANAN SA PAGLALANG a. Unsa may gipahinumdom kanato sa Adlaw nga Igpapahulay? Exodus 20:11; Salmo 111:4. "Nagatudlo ngadto sa Dios ingon nga Magbubuhat sa mga langit ug yuta, [ang Sabado] nagpaila sa matuod nga Dios gikan sa tanang mini nga mga dios. Ang tanan nga nagabantay sa ikapito nga adlaw nagpaila pinaagi niini nga buhat nga sila mga magsisimba kang Jehova. Mao nga ang Igpapahulay mao ang timaan sa pagkamaunongon sa tawo ngadto sa Dios kutob nga adunay si bisan kinsa dinhi sa yuta nga magaalagad Kaniya."- PP p. 307. "Gi-desinyo sa Dios nga ang Igpapahulay magagiya sa mga hunahuna sa mga tawo ngadto sa pagpamalandong sa Iyang linalang nga mga buhat. Ang kinaiyahan nagasulti ngadto sa ilang pagpanabut, nga nagapahayag nga adunay usa ka buhing Dios, ang Maglalalang, ang Labaw nga Magbubuut sa tanan. . . . Ang katahoman nga nagabisti sa yuta maoy usa ka timaan sa gugma sa Dios. Mahimong atong makita kini diha sa walay katapusang kabungtoran, diha sa habug nga mga kahoy, diha sa nagabuklad nga putot ug sa matahom nga kabulakan. Ang tanan nagasulti kanato sa Dios. Ang Igpapahulay, kanunay nagatudlo ngadto Kaniya nga naghimo kanilang tanan, naga-awhag sa mga tawo sa pag-abli sa dakong libro sa kinaiyahan ug magsubay diha niana sa kaalam, sa gahom, ug sa gugma sa Maglalalang."- Ibid., p. 48. b. Kon ang Dios mao ang naghimo sa tanang mga butang, sa unsang posisyon nga kana nagbutang kanato? Salmo 100:3; Efeso 2:10. c. Kinsa man ang Maglalalang kang kinsa ang Igpapahulay gipanag-iya? Juan 1:3; Marcos 2:27, 28. "Tungod kay ang Igpapahulay gibuhat alang sa tawo, kini mao ang adlaw sa Ginoo. Kini iya ni Cristo. Tungod kay 'ang tanang mga butang nangahimo pinaagi kaniya; ug niadtong mga nangahimo na, walay bisan usa nga nahimo nga dili pinaagi kaniya' (Juan 1:3). Ingon nga Siya ang naghimo sa tanang mga butang, Siya mao ang nagbuhat sa Igpapahulay. Pinaagi Kaniya kini gigahin ingon nga usa ka handumanan sa buhat sa paglalang. Kini nagtudlo Kaniya ingon nga Maglalalang ug Tigbalaan. Kini nagpahayag nga Siya nga nagbuhat sa tanang mga butang didto sa langit ug sa yuta, ug kang kinsa ang tanang mga butang nagakupot, mao ang ulo sa iglesya, ug nga pinaagi sa Iyang gahom kita napasig-uli ngadto sa Dios." - DA p. 288. "Ang ika-upat nga sugo mao lamang ang usa sa napulo diin makaplagan ang ngalan ug titulo sa Maghahatag sa balaod. Sa ingon kini nakabaton sa patik sa Dios, nagpahaluna ngadto sa Iyang balaod ingon nga ebedencia sa pagkatinuod ug nagabugkos nga puersa niini."- PP p. 307. 32
Martes Nobyembre 3 3. USA KA TIMAAN SA PAGKA-BALAAN a. Unsang dugang katuyo-an ang gisilbihan sa Igpapahulay human ang sala misulod sa kalibutan? Ezekiel 20:12. "Ang Igpapahulay maoy timaan sa gahom ni Cristo sa paghimo kanato nga balaan. Ug kini gihatag ngadto sa tanan nga gihimo ni Cristo nga balaan. Ingon nga timaan sa Iyang makapabalaan nga gahom, ang Igpapahulay gihatag ngadto sa tanan nga pinaagi kang Cristo nahimong bahin o parti sa Israel sa Dios." - DA p. 288. b. Sa unsa nga ang Igpapahulay sa pinasahi usa ka tigpahinumdom ngadto sa mga anak sa Israel? Deuteronomio 5:15. c. Sa unsa nga ang mga tema sa "pakig-away" batok sa sala ug kaluwasan gikan niini nareflektar diha sa kahulogan sa Igpapahulay? Genesis 3:15; Exodus 31:13. "Maoy buhat sa pagkakabig ug pagkabalaan sa pagpasig-uli sa mga tawo ngadto sa Dios pinaagi sa pagdala kanila sa pagpakig-usa sa mga prinsipyo sa Iyang balaod. . . . 'vKay kaaway sa Dios ang panghunahuna nga alang sa unod; kini nagadumili sa pagpailalum sa kasugoan sa Dios, sa pagkatinuod dili kini makahimo sa pagpailalum niini" (Roma 8:7). Apan 'gihigugma sa Dios ang kalibutan, nga Iyang gihatag ang Iyang bugtong Anak,' aron nga ang tawo mapasig-uli ngadto sa Dios. Pinaagi sa merito ni Cristo ang tawo mahimong mahibalik ngadto sa pagkaharmoniya uban sa iyang Magbubuhat. Ang iyang kasingkasing kinahanglan nga mabag-o pinaagi langitnong grasya; kinahanglan nga siya makabaton ug usa ka bag- ong kinabuhi gikan sa itaas. Kini nga kausaban mao ang bag-ong pagkatawo, nga kon wala kini, nag-ingon si Jesus, 'dili siya makakita sa gingharian sa Dios.'" - GC p. 467. "Ang Igpapahulay nga gihatag ngadto sa kalibutan ingon nga timaan sa Dios ingon nga Maglalalang mao usab ang ilhanan Kaniya ingon nga Tigbalaan. Ang gahom nga naglalang sa tanang mga butang mao usab ang gahom nga naglalang pagusab sa kalag diha sa iyang kaugalingong dagway. Niadtong nagabantay sa adlaw nga Igpapahulay kini maoy timaan sa pagkabalaan. Ang matuod nga pagkabalaan maoy pagkaharmoniya uban sa Dios, pagka- usa uban Kaniya diha sa kinaiya. Kini madawat pinaagi sa pagtuman sa mga prinsipyo nga mao ang hulad sa Iyang kinaiya. Ug ang Adlaw'ng Igpapahulay mao ang timaan sa pagsunod. Siya nga gikan sa kasingkasing nagatuman sa ika-upat nga sugo motuman sa tibuok nga kasugo-an. Siya nabalaan pinaagi sa pagtuman." - 6T p. 350. "Ang tanan nga magpili sa Ginoo ingon nga ilang bahin niining kinabuhi-a mailalom sa Iyang pagmando ug magadawat sa timaan, sa marka sa Dios, nga magpakita kanila ingon nga pinasahi nga kabtangan sa Dios. Ang pagka-matarung ni Cristo maga-una kanila ug ang himaya sa Ginoo magapaluyo kanila. Ang Ginoo magapanalipud sa matag tawo nga nagadala sa Iyang timaan." - 7BC p. 969. 33
Mierkules Nobyembre 4 4. ANG KASINATIAN SA MATUOD NGA PAGBANTAY SA IGPAPAHULAY a. Unsa may nahalakip sa matuod nga pagbantay sa Igpapahulay dinhi niining katapusang mga adlaw sa kasaysayan sa kalibutan? Mateo 11:28-30; Efeso 4:22-24. "Ang matag usa nagkinahanglan ug personal nga kasinati-an diha sa pagbaton ug kahibalo sa kabubut-on sa Dios. Kinahanglan kita sa tinagsa maminaw Kaniya nga magasulti nganhi sa kasingkasing. Sa dihang ang matag lain nga tingog mapahilum ug diha sa kahilum kita magapaabut sa Iyang atubangan, ang kahilum sa kalag maghimo nga klaro sa tingog sa Dios. Siya nag-awhag kanato, 'vHumilum kamo ug ilhon ninyo nga ako mao ang Dios' (Salmo 46:10). Dinhi lamang makaplagan ang matuod nga pahulay. . . . Taliwala sa nagmadali nga duot sa katawohan ug sa nagaduot nga mga kalihukan sa kinabuhi, ang kalag nga sa ingon napabugnawan mapalibutan uban sa hawanan sa kahayag ug kalinaw." - DA p. 363. b. Unsa may sangputan sa proseso sa pagbag-o? 2 Corinto 5:17. c. Aron nga sa tinud-anay makabantay sa Adlaw'ng Igpapahulay, unsang spiritohanong kahimtang ang atong abuton? Leviticus 20:26; Efeso 1:3, 4. d. Unsa man ang atong pangita-on adlaw-adlaw? Salmo 51:10. "Ang pinaka-unang pagtinguha sa kasingkasing alang sa Dios nasayran kana Niya. Walay usa ka pag-ampo nga gihatag, bisan unsa ka maluyahon, walay luha nga gipatulo, bisan unsa ka tago kini, walay usa ka sincere nga handum alang sa Dios nga gimanggad, bisan unsa pa kini ka maluyahon, apan ang spiritu sa Dios mogawas aron sa pagtagbo niana." - COL p. 206. "Ikonsekrar ang imong kaugalingon ngadto sa Dios diha sa kabuntagon; himo-a kini nga mao ang imong pinaka-una nga bulohaton. Himo-a ang imong pag-ampo nga ingon niini, 'Kuhaa ako , O Ginoo, ingon nga Imo gayud sa bug-os. Akong ipahalona ang tanan nakong mga plano diha sa Imong tiilan. Gamita ako karong adlawa diha sa Imong bulohaton. Pabilin uban kanako, ug himo-a nga ang tanan nakong bulohaton mahimo diha Kanimo.' Kini maoy inadlaw nga gibuhaton. Matag buntag itugyan ang imong kaugalingon ngadto sa Dios alang nianang adlawa. Itugyan ang tanan nimong mga plano ngadto Kaniya, aron pagahimoon o isurendir sigun sa pagbuot sa Iyang probedensya. Sa ingon niana adlaw-adlaw imong ikahatag ang imong kinabuhi ngadto sa mga kamot sa Dios, ug sa ingon ang imong kinabuhi mahimong maumol sa labi pa gayud suno sa kinabuhi ni Cristo."- SC p. 70. 34
Huebes Nobyembre 5 5. USA KA KAHIMUOT UG KALIPAY a. Kon atong dawaton ang pakigsaad sa Igpapahulay, ug kini makahimo sa gitinguha nga bulohaton dinhi kanato, mahimong unsa kini? Isaias 58:13, 14. Unsa may buot ipasabut sa mga pulong "Akong adlaw nga balaan"? Mateo 12:8. b. Unsang panalangin ang pagadalhon sa Igpapahulay ngadto sa tanan nga tinud-anay midawat niini? Mateo 11:28. "Ngadto sa tanan nga modawat sa Igpapahulay ingon nga usa ka timaan sa malalangon ug matuboson nga gahom ni Cristo, kini mahimong usa ka kahimuot. Makakita kang Cristo diha niana, silamagakalipay sa ilang mga kaugalingon diha Kaniya." - DA p. 289. ingon nga nagatan-aw ug "Ang tibuok nga nagapaniid diha sa Adlaw'ng Igpapahulay niadtong miila sa mga tulomanon sa ika-upat nga sugo ug nagabantay sa Igpapahulay. Ang mga manolonda nagatimaan sa ilang kasibut, ug hataas nga pagtagad niining balaanon nga tinukod. Kadtong nagabalaan sa Ginoong Dios diha sa ilang mga kasingkasing pinaagi sa usa ka strikto'ng debusyonal nga porma sa hunahuna, ug kinsa nagatinguha sa pagpalambo sa sagrado nga mga takna pinaagi sa pagbantay sa Igpapahulay sumala sa ilang maarangan nga katakus, ug magapasidungog sa Dios pinaagi sa pagtawag sa Igpapahulay ingon nga usa ka kahimuot- kini sila ang mga manolonda sa pinasahi magapanalangin uban sa kahayag ug maayong panglawas, ug ang pinasahi nga kusog gihatag kanila." - 2T pp. 704, 705. langit gipakita kanako c. Kon kita makaplagan nga matinumanon, unsa may atong pagabuhaton matag Adlaw'ng Igpapahulay didto sa gingharian sa yuta nga gihimong bag-o? Isaias 66:23. Biernes Nobyembre 6 PERSONAL SUBLI NGA MGAPANGUTANA 1. Isaysay ang mga katarungan ngano nga ang Dios miingon "hinumdomi." 2. Unsang mga butang ang gipahinumdom kanato sa Igpapahulay? 3. Unsang lain nga kahulogan ang nabatonan sa Igpapahulay diha sa kasinati-an sa Cristohanon? 4. Unsaon nato sa tinud-anay pagsinati ang Sabado nga pahulay? 5. Sa unsa nga ikaw nakapahimulos sa mga panalangin sa Adlaw sa Ginoo? 35
Leksyon 7 Sabado, Nobyembre 14, 2015 Ang Hukom Inbestigativa "Ang mga sala sa pipila ka tawo dayag kaayo, nagapaatubang ngadto sa hukom sa silot; apan ang mga sala sa uban magapadayag ra sa kapulihay" (1 Timoteo 5:24). "Samtang ang hukom investigative nagapadayon didto sa langit, samtang ang mga sala sa mahinulsolon ginawagtang gikan sa sanctuaryo, adunay usa ka pinasahi nga buhat sa pagputli, sa pagsikway sa sala, taliwala sa katawohan sa Dios dinhi sa yuta." - Maranatha p. 25. Gisugyot nga Basahon: GC pp. 479- 491. Domingo Nobyembre 8 1. ANG IMONG KASO PENDING (gipaabut pa o gihulat pa) a. Kinsa may adunay kaso nga pending pa didto sa hukmanan? 2 Corinto 5:10. Kang kinsa man kini magasugod? 1 Pedro 4:17. "Samtang ang mga basahon sa talaan pagabuksan diha sa paghukom, ang kinabuhi sa tanan nga nagatoo diha kang Jesus paga-usisahon atubangan sa Dios. Magsugod niadtong una nga nagpuyo dinhi sa yuta, ang atong Manlalaban magapresentar sa mga kaso sa kada nagsunodsunod nga kaliwatan ug motik-op kini diha sa mga buhi. Ang matag pangalan pagatawagon, ang matag kaso sa kasuod paga-investigahan."- GC p. 83. b. Kanus-a man nga ang kadaghanan sa katawohan pagahukman? Hebreohanon 9:27. Ngano man? c. Diha sa unsang ebedencia nga ang hukom igabasi? Pinadayag 20:11, 12. Unsa may natala diha sa mga basahon? Jeremias 2:22; Malakias 3:16; Nehemias 13:14. 36
Lunes Nobyembre 9 2. ANG SUMBANAN UG ANG TIGPATALIWALA a. Unsa man ang sumbanan o standarti diin kita pagahukman? Santiago 2:10- 12. Unsa man ang kinaiyahan niini nga sumbanan, ug unsa man ang gipangayo niini? Salmo 19:7; Mateo 5:48. "Ang balaod sa Dios mao ang standarti diin ang mga kinaiya ug kinabuhi sa mga tawo pagasulayan diha sa hukmanan."- GC p. 482. "Diha sa Iyang pagpanudlo, gipakita ni Cristo kon unsa ka layo ang giabtan sa mga prinsipyo sa kasugoan nga gipamulong gikan sa Sinai. Siya mihimo ug buhing aplikasyon niana nga kasugoan kinsang mga prinsipyo nagapabilin sa dayon ingon nga standarti sa pagka-matarung- ang sumbanan diin ang tanan pagasulayan nianang dako nga adlaw sa dihang ang paghukom pagasugdan, u gang mga basahon paga-ablihan." - 1 SM p. 211. b. Unsa may silot alang sa pagka-dili matarung? Roma 6:23. Aduna bay paglaum alang sa usa nga adunay dautan nga record? 1 Juan 2:1, 2. "Ang kamatayon sa walay mansa nga Anak sa Dios nagpamatuod nga 'ang silot sa sala mao ang kamatayon' (Roma 6:23), nga ang matag paglapas sa balaod sa Dios magadawat gayud ug sibo nga balus. Si Cristo nga walay sala nahimong sala alang sa tawo. Iyang gipas-an ang kasal-anan sa malapason, ug ang paglingiw sa nawong sa Iyang Amahan, hangtud nga ang Iyang kasingkasing nadugmok ug ang Iyang kinabuhi nawasak. Kining tanan nga sakrifisyo nahimo aron nga ang makasasala mahimong matubos. Walay lain nga paagi nga ang tawo mapahigawas gikan sa silot sa sala." - GC p. 540. c. Unsaon nato ang pagdawat sa pagpasig-uli? Roma 3:25; 1 Juan 1:9. "Ang mga panig-ingnan diha sa pulong sa Dios sa matuod nga paghinolsol ug pagpaubos nagapakita sa usa ka spiritu sa pagsugid diin walay pagpangulipas alang sa sala o pagtinguha sa pagpahigawas sa kaugalingon. Si Pablo wala magatinguha sa pagtabon sa iyang kaugalingon; iyang gipinturahan ang iyang sala diha sa mangitngit nga bulok, sa walay pagtinguha sa pagpaminus sa iyang sala. . . . "Ang mapaubsanon ug dugmok ug kasingkasing, nga nadaug pinaagi sa matuod nga paghinolsol, modawat o moila sa gugma sa Dios ug sa bili sa Kalbaryo; ug maingon sa usa ka anak nga magasugid ngadto sa usa ka mahigugmaon nga amahan, mao man ang matuod nga mahinolsolon magadala sa tanan niyang mga sala atubangan sa Dios. Ug nahisulat kini, 'Kon atong isugid ang atong mga sala, Siya kasaligan ug matarung sa pagpasaylo kanato sa atong mga sala, ug magahinlo kanato gikan sa tanang pagka-dili matarung' (1 Juan 1:9)." - SC p. 41. 37
Martes Nobyembre 10 3. PANAHON SA PAGHUKOM a. Unsa may mahitabo niadtong kinsa matuod gayud midawat sa Manlalaban? Juan 11:25; Juan 5:2-29. "Ang tanan nga matinud-anon nagahinolsol sa sala, ug pinaagi sa pagtuo miangkon sa dugo ni Cristo ingon nga ilang halad pasig-uli, adunay pasaylo nga itala katugbang sa ilang pangalan didto sa mga basahon sa langit; tungod kay sila nahimong nakaambit sa pagka-matarung ni Cristo, ug ang ilang mga kinaiya nakaplagan nga napahiuyon uban sa kasugo-an sa Dios, ang ilang mga sala pagapala-on, ug sila sa ilang mga kaugaligon paga-isipon ingon nga takus sa walay katapusang kinabuhi."- GC p. 483. b. Sa dihang si Jesus mobalik, unsa may Iyang dalhon uban Kaniya, ug unsa may Iyang himoon niana? Pinadayag 22:12; 2 Timoteo 4:7, 8. c. Unsa may mahitabo una aron nga si Cristo makahatag ug balus sa mga matinumanon? 1 Timoteo 5:24; 1 Pedro 4:17; Lucas 20:35, 36. "Sa dili pa ang katapusang ganti ihatag, kinahanglan madesisyonan usa kon kinsa ang takus nga makaambit sa panulondon sa matarung. Kini nga desisyon pagahimoon sa dili pa ang ikaduhang pag-anhi ni Cristo diha sa mga panganud sa langit; tungod kay sa dihang Siya moabut, ang Iyang balus anaa uban Kaniya, 'sa paghatag ngadto sa matag tawo sumala sa iyang binuhatan' (Pinadayag 22:12). Busa, sa dili pa ang Iyang pag-abut, ang karakter sa matag binuhatan sa tawo nadesisyonan na, ug ngadto sa matag-usa sa somusunod ni Cristo ang balus igapahaluna sibo sa iyang mga binuhatan. "Sa dihang ang mga tawo nagapabilin pa sa pagpuyo dinhi sa yuta nga ang buhat sa hukom investigative mahitabo didto sa mga lawak sa langit. Ang kinabuhi sa tanan Niyang mga naga-angkon nga mga sumosunod moagi sa pagsumada atubangan sa Dios. Ang tanan paga-usisahon sumala sa narekord sa mga basahon sa langit, ug sumala sa iyang mga binuhatan ang dadangatan sa matag -usa sa dayon ipahalona." - COL p. 310. "Wala nay umalabut pa nga probisyon diin kita makaandam alang sa eternidad. Dinhi niining kinabuhi-a nga atong isul-ub ang bisti sa pagkamatarung ni Cristo. Mao lamang kini ang atong kahigayonan aron makaporma ug mga kinaiya alang sa puloy-anan nga gi-andam ni Cristo alang niadtong nagatuman sa Iyang mga kasugo-an."- Ibid., p. 319. 38
Mierkules Nobyembre 11 4. ANG PAGPALA SA MGA SALA a. Unsa may mahitabo sa mga sala sa mga matarung nga midawat sa ilang balus diha sa pagkabanhaw? Mikeas 7:19; Isaias 43:25. "Ang buhat sa hukom investigativa ug ang pagpala sa mga sala pagahimoon sa dili pa ang ikaduhang pag-anhi sa Ginoo. Ingon nga ang mga patay pagahukman man sumala sa mga butang nga nahasulat diha sa mga basahon, dili mahimo nga ang mga sala sa mga tawo pagapala-on human sa paghukom diin ang ilang mga kaso paga-usisahon. Apan si apostol Pedro sa tin-aw nagapahayag nga ang mga sala sa mga tomotoo pagapalaon 'sa dihang ang mga panahon sa kahamugaya moabut gikan sa presencia sa Ginoo; ug Iyang igapadala sa Jesu-Cristo' (Buhat 3:19, 20). Sa dihang ang hukom inbestigativa matapus na, si Cristo moanhi, ug ang Iyang balus uban Kaniya aron ihatag sa matag usa ka tawo sumala sa iyang binuhatan." - GC p. 485. b. Isaysay sa unsa nga ang sambingay sa dautang ulipon (Mateo 18:23-35) nagpakita sa kalainan tali sa pagpasaylo ug sa pagpala. Bisan pa nga kita matinumanon kaha karon, unsang makapahinuklog nga riyalidad ang maghimo kanato sa kanunay nga pagmatngon? Ezekiel 33:13-16. c. Unsa may mahitabo sa ngalan sa usa ka dili matinumanon nga tawo, nga nahisulat sa basahon sa kinabuhi? Exodus 32:32, 33. Sa unsa nga ang pangalan mahisulat didto sa unang dapit, ug kang kinsang pangalan ang mapabilin? Filipos 4:3; Pinadayag 3:5. "Kita nagakinabuhi dinhi sa dakong adlaw sa pagtabon sa sala. Didto sa tipikal nga serbisyo, samtang ang labaw nga sacerdote magahimo sa pagpasig-uli alang sa Israel, ang tanan gi-awhag sa pagpasakit sa ilang mga kalag pinaagi sa paghinolsol sa sala ug pagpaubos atubangan sa Ginoo, kay basin sila pagaputlon gikan sa katawohan. Sa sama nga paagi, ang tanan nga buot magapabilin ang ilang mga ngalan diha sa libro sa kinabuhi kinahanglan karon, dinhi sa pipila ka mga adlaw nahibilin sa ilang pagpangandam, magapasakit sa ilang mga kalag atubangan sa Dios pinaagi sa pagkaguol sa sala ug matuod nga paghinolsol. Kinahanglan nga adunay halawom, matinud-anong pag-usisa sa kasingkasing. . . . Bisan pa nga ang tanang kanasuran moagi diha sa paghukom atubangan sa Dios, apan Iyang usisahon ang kaso sa matag-usa diha sa ka suod ug makuti nga pag-usisa nga daw ingon nga walay lain nga binuhat dinhi sa yuta." - Ibid., pp. 489, 490. 39
Huebes Nobyembre 12 5. PAGSUSI UG BALUS a. Aron ang mga sala mapala, unsa may una nga mahitabo, sumala sa gipakita sa sambingay sa tawo nga wala magbisti sa bisti sa kasal? Mateo 22:9-14. Unsa may gi-sembolohan sa bisti sa kasal? Pinadayag 19:8; Filipos 3:9. "Pinaagi sa pag-usisa sa hari sa mga dinapit diha sa kombira sa kasal gi- representahan ang usa ka buhat sa paghukom. Ang mga dinapit diha sa fiesta sa maayong balita mao kadto silang naga-angkon sa pag-alagad sa Dios, kadtong kinsang mga pangalan nahisulat diha sa libro sa kinabuhi. . . . "Pinaagi sa bisti sa kasal diha sa sambingay girepresentahan ang putli, walay mansa nga kinaiya nga pagabatonan sa matuod nga mga sumosunod ni Cristo. . . . Mao kana ang pagka-atarung ni Cristo, ang Iyang walay ikasaway nga kinaiya, nga pinaagi sa pagtuo igapaambit ngadto sa tanan nga modawat Kaniya ingon nga personal nga Manluluwas."- COL p. 310. b. Unsang buhat ang ginahimo ni Cristo alang sa matag mahinolsolon nga makasasala karon, ug unsang pahayag ang pagahimoon sa dihang ang buhat matapus na? Hebreohanon 2:17; Pinadayag 22:11, 12; Daniel 12:1. c. Maingon nga ang paghukom matapus dinhi sa katapusang kaliwatan nga pagahukman samtang nga buhi pa, unsay pasidaan ni Jesus kanato? Marcos 13:33. Unsang kasigurohan ang atong mabatonan? Hebreohanon 4:14-16; 13:20, 21. "Ang paghukom karon nagapadayon didto sa santuaryo sa itaas. . . . Sa dili madugay - walay na sayud kon unsa ka duol - kini moagi ngadto sa kaso sa mga buhi." - GC p. 490. Biernes Nobyembre 13 PERSONAL SUBLI NGA MGA PANGUTANA 1. Ngano man nga ang panahon sa paghukom maoy usa ka solemni nga panahon nga pagapuy-an? 2. Unsaon nato sa pagsiguro nga mahukman nga "dili sad-an"? 3. Ngano man nga ang paghukom sa naga-angkon nga mga tomotoo mahitabo man sa dili pa ang Ikaduhang Pag-anhi? 4. Unsa may kalainan tali sa pagpasaylo ug pagpala sa mga sala? 5. Unsang kasinatian ang kinahanglan mabatonan sa matuod nga mga sumosunod ni Cristo nga pagahukman samtang nga buhi pa? 40
Leksyon 8 Sabado, Nobyembre 21, 2015 Ang Katapusang Pasidaan sa Yuta "Kini maoy maayo ug pagakahimut-an sa panan-aw sa Dios nga atong Manluluwas, nga nagatinguha nga ang tanang mga tawo mangaluwas unta ug managpakakab-ot sa kahibalo sa kamatuoran" ( 1 Timoteo 2:3, 4). "Ang kalihokan sa nagpaabut sa tuig 1840- 44 maoy mahimayaong pagpasundayag sa gahom sa Dios; ang mensahisa naha-unang manolonda nadala ngadto sa tanang misyonerong dapit sa kalibutan, ug didto sa ubang mga nasud dihay hilabihan ka dakong relihiyoso nga interes nga nasaksihan sa bisan diin nga kayutaan sukad sa Repormasyon sa ika-unom nga siglo; apan kini pagalabwan pa sa gamhanang kalihokan ilalom sa katapusang pasidaan sa ikatolo nga manolonda."- GC p. 611. Gisugyot nga Basahon: GC pp. 603- 612. Domingo Nobyembre 15 1. ANG MATAG USA KINAHANGLAN NGA MAHIBALO a. Unsang pinasahe nga komisyon ang gihatag ni Jesus ngadto sa Iyang mga tinun-an? Buhat 1:8. "Sa wala pa mosaka ngadto sa langit, si Cristo mihatag sa Iyang mga tinun-an sa ilang kamisyon. Iyang gisultihan sila nga sila mao ang magapatuman sa kabubut- on diin Iyang gibilin ngadto sa kalibutan ang mga bahandi sa dayon nga kinabuhi. . . . "Kinahanglan nga dili sila magahulat sa katawohan aron nga moduol ngadto kanila; sila mao ang moadto sa katawohan uban sa ilang mensahi." - AA pp. 27, 28. b. Unsa may mahitabo sa dili pa ang katapusan sa kalibutan? Mateo 24:14. "Maoy pribilihiyo sa matag Cristohanon dili lamang ang pagpaabut kon dili ang pagpadali sa pag-anhi sa atong Ginoong Jesu-Cristo (2 Pedro 3:12, margin). Kon ang tanan pa lamang nga naga-angkon sa Iyang ngalan nagadala pa ug bunga ngadto sa Iyang himaya, daw unsa ka dali nga ang tibuok kaibutan mapugsan sa binhi sa maayong balita. Sa madali ang katapusan dakong alanihon mahinugna, ug si Cristo moanhi na aron sa paghipus sa hamili nga mga lugas."- COL p. 69. 41
Lunes Nobyembre 16 2. MGA TAGNA SA PAGKALAGLAG a. Ngano ngaang pag-anhi ni Jesus nalangan, ug unsa may gitagana alang niini nga yuta, suala sa atong nahibalo-an? 2 Pedro 3:7-10. b. Ihubit ang mga profisya sa pagkalaglag diha sa madrama nga katapusan sa kasaysayan niini nga yuta. Isaias 13:6-9; 34:1-5; Pinadayag 6:14-17; 11:18. "Ang Dios nagatugot sa dautan sa pag-asenso ug sa pagpakita sa ilang pagpakig- away batok Kaniya, aron nga sa dihang ila na mapuno ang taksanan sa ilang pagka- dautan ang tanan makakita sa Iyang hustisya ug kaluoy diha sa ilang katapusang pagkalaglag. Ang adlaw sa Iyang pagpanimalus nagakaduol na, sa dihang ang tanan nga nagalapas sa Iyang kasugo-an ug nagadaugdaug sa Iyang katawohan makadawat sa makatarunganon nga balus sa ilang mga binuhatan; sa dihang ang matag binuhatan sa kabangis o inhustisya ngadto sa mga matinumanon sa Dios pagasilotan nga daw ingon gibuhat kini ngadto mismo kang Cristo. " - GC p. 48. c. Sa unsa nga kini kapariho sa Lunop sa kaadlawan ni Noe? Genesis 6:13, 17; 7:23; Mateo 24:37-41. "Ang Biblea nagpahayag nga sa katapusan nga mga adlaw ang mga tawo matugob diha sa kalibutanon nga mga tinguha, diha sa kalingawan ug pagpangita ug kwarta. Sila mabutaan ngadto sa dayon nga riyalidad. . . . "Ang mga tawo nagadali sa paggukod alang sa ganancia ug sa dinalo nga pagpatuyang nga daw ingon nga wala nay Dios, walay langit, ug walay palaabuton. Sa kaadlawan ni Noe ang pasidaan sa lunop gipadala aron sa paglisang sa mga tawo diha sa lang pagkadautan ug magtawag kanila ngadto sa paghinolsol. Mao man ang mensahi sa nagakahaduol na nga pag-anhi ni Cristo gidesinyo aron sa pagpukaw sa mga tawo gikan sa ilang pagkatugob diha sa kalibutanon nga mga butang. Kini gihimo aron sa pagpukaw kanila ngadto sa usa ka pag-ila sa dayong nga mga riyalidad, aron nga sila mohatag ug pagtagad ngadto sa inbitasyon sa lamesa sa Ginoo." - COL p. 228. "Sa wala pa ang lunop gipadala sa Dios si Noe aron sa pagpasidaan sa kalibutan, aron nga ang katawohan madala ngadto sa paghinolsol, ug sa ingon maka-ikyas sa nagahulga nga kalaglagan. Samtang ang panahon sa ikaduhang pag-anhi ni Cristo nagakahiduol na, ang Ginoo magapadala sa Iyang mga ulipon uban sa usa ka pasidaan ngadto sa kalibutan aron sa pag-andam alang nianang dakong hitabo. Kapid-an ang nagkinabuhi diha sa paglapas sa kasugoan sa Dios, ug karon Siya diha sa kaluoy nagatawag kanila sa pagtuman sa mga sagrado nga kalagdaan niini. Ang tanan nga magabiya sa ilang mga sala pinaagi sa paghinolsol ngadto sa Dios ug pagtuo diha kang Cristo gitanyagan ug kapasaylo-an." - PP p. 102. 42
Martes Nobyembre 17 3. ANG PITO KATAPUSANG MGA HAMPAK a. Gi-unsa sa Pinadayag paghubit ang actual nga pagpahamtang sa mga kastigo sa Dios dinhi sa yuta? Pinadayag 15:7; 16:1-21. "Akong nakita nga ang kasuko sa Dios makalilisang ug mabangis, ug kon Iyang ituyhad ang Iyang kamot, o mag-isa niini diha sa kasuko, ang mga molupyo sa kalibutan matunaw nga daw ingon nga wala sila dinhi sukad, o maga-antus nianang walay aayohan nga mga hubag ug makapalaya nga mga kastigo nga modangat diha kanila, ug wala silay makaplagan nga kaikyasan, kon dili malaglag pinaagi kanila. . . Unya akong nasuta, ang ka mahinungdanon sa pagsusi nga maminatngonon sa Pulong sa Dios, aron mahibalo kon unsaon ang pag-ikyas sa mga kastigo nga gipahayag niana nga Pulong nga modangat diha sa tanang mga dili diosnon." - EW pp. 64, 65. "Ang atong kaugalingon tumong sa panglihok magatug-an kon kita makadawat ba sa patik sa buhi nga Dios o pagatigbason pinaagi sa mga hinagiban sa paglaglag. Ang pipila ka mga tulo sa kasuko sa Dios ania nangahulog na sa yuta; apan sa dihang ang pito ka mga hampak igabubo na nga walay sambug diha sa kopa sa Iyang kaligutgot, unya ulahi na kaayo ang paghinolsol ug pagpangita ug salipdanan. Wala nay matuboson nga dugo unya ang makahugas sa mga dagta sa sala." - 5T p. 212. b. Ihulagway ang talan-awon sa dihang ang pagkalaglag sa uban nga mga buhi matapus na. Pinadayag 19:17-19. "Ang akong atensyon gidala pagbalik ngadto sa yuta. . . . Human ang mga balaan maluwas pinaagi sa tingog sa Dios, ang panon sa mga dautan miliso sa ilang kasuko ngadto sa usag-usa. Ang yuta daw nagabaha uban sa dugo, ug ang mga patay nagahay-ad gikan sa usa ka tumoy ngadto sa laing tumoy. "Ang yuta makita nga ingon sa usa ka biniyaan nga kamingawan. Ang mga ciudad ug kabalangayan, nangatumpag pinaagi sa linog, nagbiya ug mga bundo. Mga bukid nabalhin gikan sa ilang mga dapit nahimutangan, nagabiya ug dagko nga mga bung-aw. Maha-it nga mga bato, gipanglabay gikan sa dagat, o nalugit gikan mismo sa yuta, nangakatag sa tibuok nawong sa yuta. Dagkong punoan sa mga kahoy nanga-ibut ug nagkatag ibabaw sa yuta." - EW pp. 289, 290. c. Diha sa katapusan sa pagkalaglag sa yuta, unsa man ang katapusang hitabo? Malakias 4:1-3; 2 Pedro 3:10. 43
Mierkules Nobyembre 18 4. TULO KA PILO NGA MENSAHE a. Giunsa ang paghukom ug ang pagkahulog sa spiritual nga Babelonia paghubit pinaagi sa una ug ikaduha nga mga manolonda sa Pinadayag 14? Pinadayag 14:6-8. "Diha sa profesya kining pasidaan sa paghukom, uban ang iyang nagakadugtong nga mensahe, ginasundan sa pag-anhi sa Anak sa tawo diha sa mga panganug sa langit. Ang proklamasyon sa paghukom maoy usa ka pagpahibalo nga ang ikaduhang pag-anhi ni Cristo haduol na. Ug kini nga proklamasyon gitawag ug walay katapusang balita. Mao nga ang pagmantala sa ikaduhang pag-anhi ni Cristo, ang pagpahibalo sa kaduol niini, gipakita ingon nga mahinungdanon nga bahin sa mensahe sa ebanghelyo." - COL pp. 227, 228. b. Giunsa sa ika-tolo nga manolonda pagpresentar ang katapusang pasidaan sa dili pa ang pito ka mga hampak? Pinadayag 1:9-12. "Ang labing makalilisang nga banta nga gikahatag ngadto sa mga tawo anaa nahasulod sa mensahe sa ika-tolo nga manolonda. Mao kana ang usa ka terebli o makalilisang nga sala nga makapahagit sa kaligutgot sa Dios nga walay sagul nga kaluoy. Ang mga tawo dili pagabiyaan diha sa kangitngit mahitungod niining mahinungdanon nga punto; ang pasidaan batok niining salaa kinahanglan nga igahatag ngadto sa kalibutan sa dili pa ang pagdu-aw sa mga kastigo sa Dios, aron nga ang tanan mahibalo ngano nga sila pagasakiton ug makabaton ug kahigayonan sa pagikyas kanila." - GC pp. 449, 450. c. Kinsa may gi-representahan niining mga "manolondaa" (mga mensahero) nga "nagamantala" sa walay katapusang maayong balita ngadto sa katawohan sa yuta? Marcos 16:15. "Ang tolo ka mga manolonda sa Pinadayag 14 nagrepresentar sa katawohan nga midawat sa kahayag sa mga mensahe sa Dios ug milakaw ingon nga Iyang mga ahente aron magapatunog sa pasidaan sa tibuok gilay-on ug gilapdon sa yuta. Si Cristo nagpahayag ngadto sa Iyang mga sumosunod: 'Kamo mao ang kahayag sa kalibutan' (Mateo 5:14). Ngadto sa matag kalag nga midawat kang Jesus ang krus sa Kalbaryo nagasulti: 'Tan-awa ang bili sa kalag: "Panglakaw kamo ngadto sa tibuok nga kalibutan, ug iwali ang maayong balita ngadto sa matag linalang" (Marcos 16:15). Wala gayuy tugotan nga magababag niining buhata. Mao kini ang pinaka-mahinungdanon nga buhat sa tibuok panahon; kinahanglan kini halayo ang maabut ingon sa eternidad. Ang gugma nga gipakita ni Jesus alang sa mga kalag sa mga tawo diha sa sakrifisyo nga Iyang gihimo alang sa ilang atubsanan maoy magapalihok sa tanang mga sumosunod." - 5T pp. 455, 456. 44
Huebes Nobyembre 19 5. ANG KATAPUSAN NGA TAWAG a. Sa dili pa moabut ang mga hampak, unsang pinasahi nga tawag ang pagasubli-on ngadto sa mga matinumanon sa Dios nga wala pa mahiusa ngadto sa salin nga iglesya? Pinadayag 18:1-5. "Bisan pa sa spiritohanong kangitngit ug pagpahimulag gikan sa Dios nga makita diha sa mga iglesya nga nagalangkub sa Babelonia, ang dakong pundok sa matuod nga mga sumosunod kang Cristo anaa pa sa gihapon makaplagan diha sa ilang pakig-uban. . . ."Pinadayag 18 nagtudlo ngadto sa panahon sa dihang, ingon nga resulta sa pagsalikway sa tolo ka pilo nga pasidaan sa Pinadayag 14:6-12, ang iglesya sa hingpit makadangat sa kahimtang nga gitagna sa ikaduhang manolonda, ug ang katawohan sa Dios nga anaa pa sa Babelonia pagatawgon aron mobulag gikan sa pagpakigdugtong kaniya. Kini nga mensahe mao ang katapusan nga igahatag ngadto sa kalibutan; ug kini makahimo sa iyang bulohaton. Samtang nga kadtong 'dili motoo sa kamatuoran, kon dili adunay kalipay diha sa pagka-dili matarung' (2Tesalonika 2:12), pagabiyaan aron modawat sa makusog nga limbong ug aron motoo sa bakak, unya ang kahayag sa kamatuoran modan-ag diha sa tanan kansang mga kasingkasing abli aron sa pagdawat niini, u gang tanang mga anak sa Ginoo nga anaa pa sa Babelonia maminaw sa tawag." - GC p. 390. b. Aron nga yuta 'madan-agan sa Iyang himaya," Unsang kinaiyahan ang kinahanglan ipakita sa manolonda (mensahero)? Isaias 52:7, 8; Mateo 5:16; Colosas 1:27. c. Unsang plano sa pagbuhat ang gipresentar sa apostol nganhi kanato atubangan niining mga riyalidad? 1 Tesalonika 5:4-6. Biernes Nobyembre 20 PERSONAL SUBLI NGA MGA PANGUTANA 1. Unsa man ang dinali-an nga buhat nga gibilin sa Ginoo dinhi sa atong mga kamot? 2. Sa unsa nga ang kahimtang ug destinasyon sa yuta karon sulosama niadtong sa panahon ni Noe? 3. Ihubit unsaon sa Dios pagdala ngadto sa katapusan kining presenti nga kalibutan. 4. Unsang pasidaan ang igahatag sa dili pa ang hingpit nga pagkalaglag sa yuta? 5. Unsaon nato sa pagsigurado nga maanaa kita diha sa panig sa Dios sa panahon nga umalabut? 45
Leksyon 9 Sabado, Nobyembre 28, 2015 Ang Mga Ulipon sa Dios Napatikan "Nga nag-ingon kanila, "Ayaw usa ninyo pagdagmali ang yuta o dagat o ang kakahoyan, hangtud ang mga ulipon sa atong Dios amo nang katimrihan diha sa ilang mga agtang" (Pinadayag 7:3). "Si Satanas karon nagagamit sa matag paagi dinhi niing panahon sa pagpamatik aron sa pagpugong sa kaisipan sa katawohan sa Dios gikan sa presenti, nagapatik nga kamatuoran ug sa paghimo kanila nga magpalingpaling. Ako nakakita ug usa ka pangtabon nga gibutad sa Dios ibabaw sa Iyang katawohan aron sa panalipud kanila diha sa panahon sa kasamok; ug ang matag kalag nga desidido diha sa kamatuoran ug putli sa kasingkasing pagatabonan uban sa pangtabon sa Labing Gamhanan nga Dios." - RH (The Present Truth), August 1, 1849. Gisugyot nga Basahon : 5T pp. 207-216. Domingo Nobyembre 22 1. USA KA DALANGPANAN a. Unsang imbetasyon angsa Iyang katawohan sa dili pa ang pagkalaglag sa yuta? Isaias 26:20, 21. b. Unsang mga saad ang mahimong kahumpayan nianang masamok nga mga adlaw? Salmo 46:1-3: 91:1-10. "Ang panahon sa kasamok mao ang hudnohan nga magapagawas sa mga kinaiya nga sama kang Cristo. Kini gto kanilaidesinyo aron sa pag-giya sa katawohan sa Dios aron sa pagsikway kang Satanas ug sa iyang mga temtasyon. Ang katapusang kasamok magapakita kang Satanas ngadto kanila diha sa iyang matuod nga kinaiya, kanang bangis nga madaugdaugon, ug kana makahimo alang kanila nianang dili mahimo sa uban, maga-ibut kaniya gikan sa ilang mga pagbati."- RH Aug. 12, 1884. "Ang pagtuo [sa katawohan sa Dios] wala mapakyas tungod kay ang ilang mga pag-ampo wala dayon matubag. Bisan pa nga nagaantus sa hilabihan ka grabi nga kabalaka, kalisang, ug kasakitan, sila wala mohunong sa ilang pagpangamuyo. Sila migunit diha sa kusog sa Dios maingon kang Jacob nga migunit sa Anghel; u gang sinultihan sa ilang mga kalag mao: 'Dili ko ikaw pagabuhi-an, gawas nga Imo akong panalanginan' (Genesis 32:26)." - GC pp. 619, 620. 46
Lunes Nobyembre 23 2. NAPATIKAN O PAGAPATYON a. Kinsa man ang pagalaglagon, ug kinsa man ang mapanalipdan diha sa panan- awon ni Ezekiel? Ezekiel 9:3-6, 9, 10. b. Sa unsa nga ang buhat sa magpapanalipud nga mga manolonda nga gihisgutan diha sa Pinadayag pariho ra ngadto sa tawo nga adunay sudlanan sa tinta sa magsusulat diha sa iyang kiliran diha sa panan-awon ni Ezekiel? Pinadayag 7:1-3. c. Sa unsa nga ang kasinati-an sa mga Judeo diha sa panahon ni Ester nag- ilustrar sa kasinati-an sa katawohan sa Dios diha sa katapusang panahon? Ester 3:8, 9; 9:1-3. "Kining pagpamatik sa mga ulipon sa Dios pariho sa gipakita ngadto kang Ezekiel diha sa panan-awon."- TM p. 445. "Ang masulayon nga mga kasinatian nga midangat ngadto sa katawohan sa Dios sa kaadlawan ni Ester dili pinasahe nianang panahona lamang. . . . Ang sama nga spiritu nga sa nangaging panahon nagadala sa mga tawo sa paglutos sa matuod nga iglesya magagiya diha sa umalabut sa pagsunod ug sama nga tumong ngadto niadtong magamintina sa ilang pagka-matinud-anon ngadto sa Dios. . . . "Ang kasugo-an nga sa katapusan igapagula batok sa salin nga katawohan sa Dios mahimong sulosama niadtong gipagawas ni Ahasuerus batok sa mga Judeo. Karon ang mga kaaway sa matuod nga iglesya makakita diha sa dyutay nga pundok nga nagabantay sa kasugoan sa Adlaw'ng Igpapahulay, ug usa ka Mardoqeo diha sa ganghaan. Ang pagtahud sa katawohan sa Dios alang sa Iyang kasugo-an maoy makanunayon nga pagbadlong niadtong nagawagtang sa ilang kahadlok sa Ginoo ug nagayatak sa Iyang Igpapahulay. "Si Satanas magapukaw ug kasako batok sa minoriya nga nagadumili sa pagdawat sa popular nga mga batasan ug mga tradisyon. Mga tawo sa katungdanan ug kadungganan makighiusa uban sa mga dautan ug mga tampalasan aron magsabutsabut batok sa katawohan sa Dios. Bahandi, kinaadman, edukasyon maghiusa aron sa pagtabon kanila uban ang pagyubit. Manglulutos nga mga puno-an, mga ministro, ug mga membro sa iglesya magasabut batok kanila. Uban ang paningog ug panulat, pinaagi sa pagpanghambug, pagpanghulga, ug pangyubit, ilang tinguha-on ang paglumpag ang ilang pagtuo. Pinaagi sa bakak nga pahayag ug masuk-anon nga pangamuyo, ang mga tawo magapa-alsa sa mga pagbati sa katawohan. Nga walay maipakita nga 'Mao kini ang gipamulong sa mga Kasulatan' aron isumbong batok sa mga magdadapig sa Igpapahulay sa Biblea, sila modangup ngadto sa madaugdaugon nga mga balaod aron sa paghulip sa kakulangan. Aron sa pagbaton sa pagkabantug ug pagka-inila, ang mga magbabalaod mouyon ngadto sa gipangayo nga mga balaon sa Domingo (Sunday laws). . . . Dinhi niini nga natad sa panag- away paga-awayon ang katapusang dakong kasamok sa panagbangi tali sa kamatuoran ug sa sayop. Ug kita wala pasagdi diha sa pagduhaduha kabahin niini nga isyo. Karon, ingon sa kaadlawan ni Ester ug Mardoqueo, ang Ginoo magapabarug o magadepensa sa Iyang kamatuoran ug Iyang katawohan." PK pp. 605, 606. 47
Martes Nobyembre 24 3. PAGPUTLI SA KINAIYA a. Unsang matang sa kinaiya ang maugmad diha niadtong nagapangandam alang sa patik? Pinadayag 14:1, 5. Unsa may buot ipasabut nianang pagbaton nga pangalan sa Amahan? Mateo 6:9; 1 Pedro 3:15. "Karon mao na ang panahon sa pagpangandam. Ang patik sa Dios dili gayud igabutang diha sa agtang sa dili putli nga lalake o babaye. Kini dili gayud igabutang diha sa agtang sa ambisyoso, mahigugmaon sa kalibutan nga lalake o babaye. Kini dili igabutang diha sa ugtang sa lalake o babaye nga adunay bakakon nga mga dila o malimbungon ug mga kasingkasing. Ang tanan nga magadawat sa patik kinahanglan nga walay mansa atubangan sa Dios - mga kandidato para sa langit." - 5T p. 216. "Kana dili unsa nga patik o marka nga makita, kon dili usa ka pagpahaluna ngadto sa kamatuoran, diha sa utoknon ug spiritohanon, mao [nga ang katawohan sa Dios] dili na matarug." - 4BC p. 1161. "Kita ba nanlimbasug uban sa tanan natong gahom aron sa pagkab-ut sa gihabugon sa mga lalake ug mga babaye diha kang Cristo? Kita ba nagatinguha sa Iyang kahupnganan, kanunay nagadasdas paingon sa badlis nga gipahaluna sa atong atubangan - ang kahingpitan sa Iyang karakter? Sa dihang ang katawohan sa Ginoo makaabut niini nga badlis o marka, sila mapatikan diha sa ilang mga agtang."- Ibid., vol. 6, p. 1118. "Ako usab nga nakita nga daghan ang wala makasinati kon unsay ilang buhaton aron magkinabuhi diha sa atubangan sa Ginoo nga wala nay labaw nga sacerdote didto sa santuaryo sulod sa panahon sa kasamok. Kadtong makadawat sa patik sa buhi nga Dios ug mapanalipdan diha sa panahon sa kasamok kinahanglan nga magapasibaw sa dagway ni Jesus sa hingpit gayud." - EW p. 71. b. Unsaon sa Ginoo paghimo kining makapabalaan nga buhat dinhi kanato? Hebreohanon 7:25; 13:20, 21; Filipos 1:6; 2:12, 13. "Akong nakita nga ang panahon alang kang Jesus diha sa labing balaan nga dapit hapit na matapus ug kana nga panahon dili magadugay. Unsang lugar nga panahon ang atong nabatonan nga angay gamiton nato diha sa pagsusi sa Biblea, nga mao ang magahukom kanato diha sa ulahing adlaw. . . . "Pagkinabuhi ug pagbuhat kalabut sa pag-anhi sa Anak sa tawo. Ang panahon sa pagpamatik hamubo kaayo sa dili madugay matapus na. Karon mao na ang panahon, samtang ang upat ka mga manolonda nagapugong pa sa upat ka mga hangin, aron sa pagsiguro sa atong pagkatinawag ug pagka-pinili." - EW p. 58. "Kinahanglan manlimbasug kita uban sa tanang gahom nga gihatag sa Dios kanato aron nga mahimong uban sa siento kwarientay kwatro miel." - RH March 9, 1905. 48
Mierkules Nobyembre 25 4. MAGAPANGHUPAW UG MAGATIYABAW a. Unsa man ang bulohaton sa katawohan sa Dios dinhi sa katapusan nga mga adlaw? Isaias 58:12. "Dinhi sa panahon sa katapusan ang matag diosnon nga tinukod kinahanglan nga igapahi-uli. Ang kadaut nga nahimo diha sa kasugoan diha sa panahon nga ang Igpapahulay giilisan pinaagi sa tawo kinahanglan nga pagaayohon. Ang salin nga katawohan sa Dios, nagabarug atubangan sa kalibutan ingon nga mga repormador, magapakita nga ang kasugoan sa Dios mao ang patukoranan sa tanang mapadayonon nga pagreporma ug nga ang Igpapahulay sa ika-upat nga sugo kinahanglan nga mobarug ingon nga handumanan sa paglalang, usa ka makanunayong pahinumdom sa gahom sa Dios." - PK p. 678. b. Unsa may buot ipasabut nianang pagpanghupaw ug pagtiyabaw? Ezekiel 9:4. "Ang mga dulomtanan nga gipanghupaw ug gitiyabaw sa mga matinumanon mao kadtong tanan nga makita sa tawhanong mata, apan ang labaw pa gayud niini nga sala, kadtong nakahagit sa pagpangabugho sa putli ug balaan nga Dios, wala ikapadayag." - 5T p. 211. "Diha sa panahon diin ang katalagman ug pagkaluya sa iglesya hilabihan ka dako, ang gamay nga pundok nga nagabarug diha sa kahayag magapanghupaw ug magatiyabaw tungod sa mga dulomtanan nga ginahimo diha sa yuta. Apan ilabina gayud ang ilang mga pag-ampo mosaka alang sa iglesya tungod ka yang mga miembro niini nagabuhat suno sa paagi sa kalibutan. . . . "Sila nagsubo atubangan sa Dios nga makita ang relihiyon gitamay diha sa mga puloy-anan niadtong nakabaton ug dakong kahayag. Sila nagsubo ug nagpasakit sa ilang mga kalag tungod kay ang garbo, kahangol, kadalo, ug paglimbong halos sa tanang dagway anaa na diha sa sulod sa iglesya." - Ibid., pp. 209, 210. c. Asa ang paghukom magsugod, ug unsa may buot ipasabut niini alang sa naga-angkon nga katawohan sa Dios? Ezekiel 9:6. "Apan ang kinatibuk-an nga pagpatay niadtong tanan nga wala makakita sa dako nga kalainan tali sa sala ug pagka-matarung, ug wala magabati maingon sa gibati niadtong nagatindog diha sa tambag sa Dios ug midawat sa timaan, gihulagway diha sa han-ay sa lima ka mga lalake nga adunay hinagiban sa pagpatay: [Ezekiel 9:5, 6 gikutlo]. Ibid., vol. 3, p. 267. 49
Huebes Nobyembre 26 5. KALUWASAN a. Unsaon sa Dios sa katapusan pagluwas ang Iyang katawohan dinhi niining panahona? Lucas 18:7; Daniel 12:1, 2. Isaysay ang pagputli sa iglesya sa dili pa ang pagsira sa kaluwasan. "Diha sa takna sa kinadak-ang katalagman sa iglesya ang labing mainiton nga pag- ampo pagahimoon alang kaniya pinaagi sa matinumanon nga salin, ug ang Dios magapatalinghug ug magatubag diha sa maong panahon diin ang kasal-anan sa maglalapas modangat na sa iyang kahabugon." 5T p. 524. "Ang iglesya makita nga daw na mahulog na, apan dili kini mahulog. Kini magapabilin, samtang nga ang mga makasasala sa Zion ipagawas - ang tahop ibulag gikan sa hamili nga trigo." - 2 SM p. 380. "Ang panahon dili na layo diin ang pagsulay moabut ngadto sa matag kalag. Ang marka sa mananap igapugos na nganhi kanato. . . . Dinhi niining panahona ang bulawan igabulag na gikan sa taya diha sa iglesya. . . . Ang tahop sama sa panganud igapadpad sa hangin, gikan sa mga dapit diin ang ato lamang makita kapatagan sa mabaga nga trigo. Ang tanan nga nagabarug ingon nga mga ornamento sa santuaryo, apan wala masul-ubi sa pagkamatarung ni Cristo, mapadayag diha sa kaulawan sa ilang kaugalingong pagkahubo." - 5T p. 81. b. Kinsa may makalingkawas sa mga hampak ug pagalalinon diha sa ika-duhang pag-anhi ni Jesus? 1 Tesalonika 4:16, 17; Pinadayag 14:4. "Walay lain kon dili ang sento kwarientay kwatro miel ang makakat-on niana nga awit; tungod kay kana mao ang awit sa ilang kasinatian. . . nga ang ingon walay lain nga pundok ang nakahibalo . . . . Kini sila, gilalin gikan sa yuta, taliwala sa mga buhi, gibilang ingon nga 'mga unang bunga ngadto sa Dios ug ngadto sa Cordero' (Pinadayag 14:4). - GC p. 649. Biernes Nobyembre 27 PERSONAL SUBLI NGA MGA PANGUTANA 1. Unsang panalipud ang gitanyag sa Dios gikan sa mga hampak, ug unsaon nimo ang pagbaton niana? 2. Unsaon nato ang pagkadala ngadto sa kahimtang sa pagka-andam alang sa patik? 3. Unsaon sa salin ang pagtagad ang sala nga nagapalibut kanila, sa sulod ug gawas sa iglesya? 4. Inyo ba nga gibati ang personal nga kasigurohan sa saad sa Dios aron sa pag- andam kaninyo alang sa katapusan? 5. Sa unsa nga ang panan-aw sa Dios mahitungod sa trigo ug tahop lahi kay sa atoa? 50
SABADO, DESYEMBRE 5, 2015 Ang Unang Sabado nga Halad alang sa "Proyekto sa Bethel" didto sa Peru Ang Peru usa ka nasud nga nahimutang diha sa kasadpang bahin sa Habagatang America. Ang kabisira niini mao ang metropolitan nga ciudad sa Lima. Ang gidaghanon sa molupyo sa 2015 misaka ngadto sa kapin sa 31 milyones. Kadugtong sa Habagatang Amerika, ang Peru nagabarug nga ika-upat diha sa populasyon sunod sa Brazil, Colombia, ug Argentina. Ang mensahe sa repormasyon midangat sa Peru niadtong tuig 1930. Karon, Ang Union sa Peru aduna nay mga tres miel ka mga membro. Niadtong Nobyembre 2012, pinaagi sa grasya sa Dios, 50 acres nga yuta gidonar nganhi kanato sa Provencia sa San Miguel, Cajamarca. Ang maong propedad nahamutang 29 ka kilometro gikan sa ciudad sa Chepen, 700 ka kilometro sa amihanan sa Lima. Kini 430 ka metros ibabaw sa level sa dagat ug usa kadapit nga tambok ang yuta, abunda ug mga gulayon, ug mayo ang klima. Ang Peruviano nga Union nagplano alang sa minugbo, midyom ug lagyo nga mga plano nga pagahimoon dinhi niini nga propedad, ubos sa ngalan nga "Bethel Project." Kini nga proyekto magalakip: usa ka sanitarium, misyonero nga tulonghaan, usa ka campgrounds alang sa mga konperencia ug mga kongreso, usa ka technological institute nga mahimo unya nga usa kauniversidad, organiko nga panguma, ug beekeeping. Ang mensahera sa Ginoo nagtambag kanato nga, ilabina dinhi sa ulahing mga adlaw, ang atong mga pamilya ug atong mga institusyon kinahanglan nga mahimutag sa gawas sa mga ciudad aron sa pagpreserbar pisikal, moral, ug spiritual nga panglawas. Kini nga tambag nahimong inspirasyon kanato diha sa katumananniini nga proyekto. Karon adunay duha ka mga igsoon nga nagatrabaho diha sa propedad. Ila na gikoralan ang maong propedad, nakatapus na sa pagkalot alang sa atabay sa tubig, ug naka palit na ug usa ka pump. Sila karon nagahimo na ug mga bika (bricks) alang sa mga gambalay, u gang buhat sa laing mga dagkong makinaryas nagapadayon na. Sa sama nga higayon ang mga puy-anan sa putyokan o ligwan (apiary) ginahimo na ug ang mga punoan sa kahoy gipangtanom na. Bisan pa nga kami naga-ampo alang sa panabang ug nagapangayo ug pundo gikan saa among local nga mga magbubuhat, mga igsoong lalake, mga igsoong babaye, ug mga higala, ang pinancial nga galastohan nga gikinahanglan aron sa paghuman sa proyekto hilabihan pa gayud ka dako. Tungod niining maong katarungan kami karon magahangyo sa among mahal nga mga igsoong lalake ug babaye sa tibuok kalibutan sa paghatag sa kinasingkasing gayud alang niining proyektoha. Kami magapasalamat nang daan alang sa inyong madagaya-on nga halad ug magapanghinaut sa madagaya nga mga panalangin sa langit nganha kaninyo. Inyong mga Kaigsoonan gikan sa Peru 51
Leksyon 10 Sabado, Desyembre 5, 2015 Ang Ikaduhang Pag-anhi ni Cristo "Ug sa mahiadto na ako ug makaandam na akog luna alang kaninyo, moanhi ako pag-usab ug pagadawaton ko kamo nganhi uban kanako, aron nga diin gani ako atua usab kamo" (Juan 1:3). "Ang kamatuoran nga si Cristo moanhi kinahanglan nga kanunay ma-anaa sa matag hunahuna." - Evangelism, p. 220. Gisugyot nga Basahon: GC pp. 640-646. Domingo Nobyembre 29 1. "AKO MOANHI PAG-USAB" a. Unsa man ang gisaad ni Jesus, saw ala pa ang Iyang kamatayon? Juan 14:1-3. Diha sa unsang paagi nga Siya mikayab, ug sa unsa nga kini pariho usab diha sa Iyang pagbalik? Buhat 1:9-11. "Ang saad sa ikaduhang pag-anhi ni Cristo kinahanglan nga kanunay presko diha sa mga kaisipan sa Iyang mga tinun-an. Ang sama nga Jesus nga ilang nakita nga mikayab ngadto sa langit, moanhi pag-usab, aron Iyang dalhon Niya kadtong kinsadinhi sa yuta mihatag sa ilang mga kaugalingon diha sa Iyang serbisyo. Ang sama nga tingog nga nag-ingon ngadto kanila, 'Tan-awa, Ako maga-uban kaninyo kanunay, bisan ngadto sa katapusan' (Mateo 28:20), magamando kanila sa pagsulod ngadto sa Iyang presencia diha sa langitnong ginghari-an." - AA p. 33. b. Bisan pa nga ang kalibutan puno sa mga mayubiton, unsa man ang paglaum sa Cristohanon? 2 Pedro 3:3, 4; Tito 2:13. "Si Pedro nadasig sa paghulagway sa mga kahimtang nga motungha dinhi sa kalibutan sa dili pa ang ikaduha nga pag-anhi ni Cristo. . . . Sa dihang ang katapusan sa tanang mga butang yutan-on magakahiduol na, adunay mga matinumanon nga pipila nga makasabut sa mga ilhanan sa kapanahonan. Samtang ang dakong ihap sa nag-angkon nga mga tomotoo magalu-ib sa ilang pagtoo pinaagi sa ilang mga binuhatan, aduna gayuy usa ka salin nga mopadayon ngadto sa katapusan."- Ibid., pp. 535, 536. 52
Lunes Nobyembre 30 2. MAGA-UYOG SA MGA LANGIT a. Ihubit ang paagi sa pag-anhi ni Jesus. Pinadayag 1:7; Lucas 21:26. "Dayon dihay mipakita diha sa silangan usa ka gamay maitum nga panganud, hapit ingon sa katunga sa kamot sa usa ka tawo. Kana mao ang panganud nga nagalibut sa Manluluwas ug daw diha sa halayo nga distancia gilibutan diha sa kangitngit. Ang katawohan sa Dios nasayud nga kini mao ang ilhanan sa Anak sa tawo. Diha sa solemni nga kahilum sila nagalantaw niini samtang kini nagakahaduol sa yuta, nahimong lamdag ug labi pa ka mahimayaon, hangtud nga kini nahimong usa ka dakong maputi nga panganud, ang ubos niini usa ka himaya maingon sa nagadilaab nga kalayo, ug sa itaas niini ang balangaw sa pakigsaad. Si Jesus nagasakay ingon nga gamhanang mananaug. . . . Uban ang mga kanta sa langitnong alawiton ang balaan nga mga manolonda, usa ka mabaga, dili mabilang nga panon, mikuyog Kaniya diha sa Iyang dalan. Ang kawanangan daw napuno uban sa masanag nga mga panagway - napulo ka libo ka napulo ka mga libo, ug kalibo-an ka mga libo' (Pinadayag 5:11). Walay tawohanong igsusulat ang makahulagway sa talan-awon; walay tawohanon nga hunahuna ang paigo aron ihubit ang ka masanagon niini. . . . Samtang ang buhi nga mga panganud mokunsad paduol ug paduol pa gayud, ang kada mata magatan-aw sa Prinsipe sa kinabuhi. Wala nay korona nga tunokon karon nga magasamad nianang sagrado nga ulo; kon dili usa ka dayadima sa himaya ang mipahalona diha sa Iyang balaan nga agtang. Ang Iyang panagway milabaw pa sa kasanag sa ugtong tutok nga adlaw." - GC pp. 640, 641. "Ang mabiaybiayon nga tiawtiaw mihunong. Ang bakakon nga mga ngabil napahilom. Ang panagsangka sa mga armas, ang kagahub sa gubat, 'uban sa kaguliyang nga kagahub, ug sa mga sapot nga natumog sa dugo' (Isaias 9:5), napahilum. Wala nay madungog karon gawas sa tingog sa pag-ampo ug ang dahunog sa paghilak ug pagbangutan. Ang tiyabaw moulbo karon gikan sa mga ngabil nga dili pa lamang dugay nagayubit: 'Ang dakung adlaw sa Iyang kasuko miabut na; ug kinsa bay makahimo sa pagbarug?' (Pinadayag 6:17). Ang dautan naga-ampo nga tanonan ilalom sa mga bato sa kabukiran kay sa pag-atubang sa nawong Niya nga ilang gitamay ug gisalikway." - Ibid., p. 642. b. Giunsa sa panan-awon ni Juan diha sa Pinadayag 6:12-17 pagkomperma ang lain pang Daang Tugon nga mga tagna? Isaias 2:10, 11, 19; 34:4, 8; Joel 3:14- 16. "Si Satanas wala tugoti sa pagsundog sa paagi sa pag-anhi ni Cristo. Ang Manluluwas nagpasidaan sa Iyang katawohan batok sa limbong dinhi niining puntoha ug sa tin-aw nagpahibalo sa paagi sa Iyang ikaduha nga pag-anhi. . . . Kini nga pag-anhi dili gayud masundog. Kini sa kinatibuk-an mahibalo-an - masaksihan sa tibuok kalibutan." - Ibid., p. 625. 53
Martes Desyembre 1 3. ANG UNANG PAGKABANHAW a. Taliwala sa pag-uyog sa langit ug yuta, unsa may himoon ni Jesus? 1 Tesalonika 4:16, 17; Juan 5:25; 1 Corinto 15:51-53. "Taliwala sa pagtay-ug sa yuta, ang pangidlap sa lipak, u gang pagdahunog sa dalugdog, ang tingog sa Anak sa Dios magatawag sa nangatulog nga mga balaan. Siya motan-aw diha sa mga lubnganan sa mga matarung, unya, moisa sa Iyang mga kamot ngadto sa langit, Siya mosinggit: 'Pagmata, pagmata, pagmata, kamo nga nangatulog diha sa abug ug bumangon!' Sa tibuok gitas-on ug gilapdon sa yuta ang mga patay makadungog nianang mao nga tingog, ug sila nga makadungog mabuhi. Ug ang tibuok nga yuta modahunog uban sa tunob sa hilabihan ka mabaga nga kasundalohan sa kada nasud, kabanayan, pinulongan, ug katawohan. Gikan sa bilango-an sa kamatayon sila manungha, nga binistihan uban saw ala nay kamatayon nga himaya, nga magasinggit: 'O kamatayon, hain na ang imong pagkamadaugon? O kamatayon, hain na ang imong ikot?' (1 Corinto 15:55). Ug ang mga buhing matarung ug ang binanhaw nga mga balaan naghiusa sa ilang mga tingog diha sa usa ka hataas, malipayon nga singgit sa kadaugan." - GC p. 644. b. Unsa may mahitabo niadto kanila nga namatay diha sa matinumanon nga pagpaabut sa pag-anhi ni Cristo? Juan 11:25, 26; 1 Tesalonika :13, 14. "Ang tanan namangon gikan sa ilang mga lubnganan sa mao ra gihapon nga gihabugon sa dihang sila misulod sa lunganan. . . . Ang tanan namangon uban sa ka fresco ug sa kusog sa dayon na nga pagkabatan-on. Diha sa sinugdan, ang tawo gilalang diha sa dagway sa Dios, dili lamang diha sa kinaiya, kon dili diha sa porma ug panagway. Ang sala nagpanas ug halos nagwala sa diosnong panagway; apan si Cristo mianhi aron sa pagpahiuli nianang nawala. Iyang ilisan ang atong mamalatyon nga mga lawas ug magporma kanila ngadto sa Iyang mahimayaon nga lawas. Ang mamalatyon, madunoton nga porma, nga nawad-an sa katahom, sa makausa nahugawan uban sa sala, nahimong hingpit, matahom, ug dili na mamatay. Ang tanang mansa ug kangil-aran nabiyaan na didto sa lubnganan. Mapasig-uli ngadto sa kahoy sa kinabuhi nianang dugay nang-nawala nga Eden, ang mga tinubos 'managpanubo' (Malakias 4:2) ngadto sa hingpit nga gihabugon sa kaliwat diha sa unang himaya niini. Ang katapusang nagapabilin nga lakra sa tunglo sa sala pagawagtangon, ug ang mga matinumanon ni Cristo madayag diha sa 'katahom ni Jehova nga among Dios' (Salmo 90:17), diha sa kaisipan ug kalag ug lawas magapasibaw sa hingpit nga dagway sa ilang Ginoo. . . . "Mga manolonda 'magatigum sa iyang mga pinili gikan sa mga sugdanan sa upat ka mga hangin, gikan sa usa ka tumoy sa langit ngadto sa usa' (Mateo 24:31). Gagmay nga mga kabataan pagadalhon sa balaan nga mga manolonda ngadto sa mga bukton sa ilang mga inahan. Mga higala nga dugay nagkabulag tungod sa kamatayon karon nagkahiusa, ug dili na magakabulag pa, ug uban sa mga alawiton sa kalipay maghiusa sa pagsaka ngadto sa Ciudad sa Dios." - Ibid., pp. 644, 645. 54
Mierkules Desyembre 2 4. MADALA O MAHABILIN? a. Ngadto sa unsang panahon diha sa kasaysayan sa Bibliya nga si Jesus nagtandi sa Iyang ika-duha nga pag-anhi? Mateo 2:37; Lucas 17:28. "Ang mga tawo nagbaton diha sa ilang mga kaugalingon sa responsibilidad sa pagtukod ug standarte kaharmoniya sa ilang kaugalingon nga mga idiya, ug ang kasugoan ni Jehova gipasipalahan. Mao kini ang hinungdan nga adunay hilabihan ka dako ug pagdagsang sa pagkadautan. Mao nga ang atong mga adlaw nahimong sama sa mga adlaw ni Noe ug Lot." - RH May 2, 1893. b. Unsa may gisangputan sa mga paghukom sa Dios sa pariho nga mga okasyon? Genesis 7:21-23; 19:24, 25. c. Sama nga paagi, unsa may mahitabo diha sa pag-anhi ni Cristo? Lucas 17:34-37. "Sa dihang ang mga pangatarungan sa pilosopya nagawagtang na sa kahadlok sa mga paghukom sa Dios; sa dihang ang relihiyoso nga mga magtutudlo magatudlo ngadto sa hataas nga mga katuigan sa kalinaw ug pag-uswag, ug ang kalibutan matugob diha sa ilang patigayon ug kalingawan, magapananum ug magapamalay, magafiesta ug magahudyaka, magasalikway sa mga pasidaan sa Dios ug magabiaybiay sa Iyang mga mensahero- unya mao nga ang kalit nga pagkalaglag moabut diha kanila, ug dili gayud sila maka-ikyas." - PP p. 104. d. Isaysay kinsa man kadtong "pagadad-on" diha sa ikaduhang pag-anhi ni Cristo. Mateo 24:40-2; Malakias 3:17. "Ang panahon sa paghukom maoy usa ka solemni nga panahon, sa dihang ang Ginoo magatigum sa mga Iya gikan sa mga bunglayon. Kadtong mga sakop sa sama nga pamilya magakabulag na. Ang timaan igabutang diha sa mga matarung. . . . Kadtong nagmasinulondon sa mga kasugo-an sa Dios mohiusa uban sa pundok sa mga balaan diha sa kahayag; sila mosulod diha sa mga ganghaan sa ciudad ug adunay katungod sa kahoy sa kinabuhi. Ang usa pagakuhaon. Ang iyang pangalan magapabilin diha sa basahon sa kinabuhi, samtang nga kadtong iyang gikauban makabaton sa marka sa dayon nga pagbulag gikan sa Dios." - TM pp. 234, 235. 55
Huebes Desyembre 3 5. ANDAM KA BA? a. Unsa may mahitabo ngadto sa mga dautan nga buhi pa sa dihang si Cristo moabut? 2 Tesalonika 1:7-9; 2:8; Salmo 97:3. b. Ang mga dautan mahimong unsa alang sa "mga agila" nga gihisgutan ni Jesus diha sa Lucas 17:37? Pinadayag 19:17, 18; Ezekiel 39:17-20. c. Nanghibalo kon unsa ang palaabuton, unsa ang angay natong tumong? 2 Pedro 3:11; Salmo 24:3, 4; Judas 1:23, 24. "Si Jesus moabut na, apan dili maingon sa Iyang unang pag-anhi, usa ka bata didto sa Bethlehem; dili sama sa Iyang pagsulod ngadto sa Jerusalem, sa dihang ang mga tinun-an nagdayeg sa Dios uban ang makusog nga tingog ug nagasinggit, 'Hosanna'; kon dili diha sa himaya sa Amahan ug uban sap anon sa balaang mga manolonda aron maga-uban Kaniya sa Iyang pag-anhi sa yuta. Ang tibuok nga langit maba-siyo sa mga manolonda, samtang nga ang nagahulat nga mga balaan nagpaabut Kaniya ug nagatutok ngadto sa langit, maingon sa mga lalake sa Galilea sa dihang Siya mikayab gikan sa Bukid sa Olivo. Unya kadto lamang mga balaan, kadto lamang kinasa nagasunod sa hingpit gayud sa maaghup nga Sumbanan, ang uban sa mahimayaon nga kalipay mosinggit samtang sila makakita Kaniya, 'Ania karon, kini mao ang atong Dios; kita nanaghulat kaniya ug siya magaluwas kanato: kini mao si Jehova; kita nanaghulat kaniya, mangalipay kita ug managmaya diha sa iyang kaluwasan' (Isaias 25:9)." - EW p. 110. Biernes Desyembre 4 PERSONAL SUBLI NGA MGA PANGUTANA 1. Unsang kasigurohan ang gihatag ni Jesus sa Iyang pagbalik? 2. Unsaon nimo ang pag-ila sa bakak nga pagtoo mahitungod sa hitsura sa ikaduhang pag-anhi ni Cristo gikan sa kamatuoran nga Iyang gitudlo? 3. Ihulagway ang han-ay sa mga hitabo gikan sa panahon si Jesus makita diha sa mga panganud ngadto sa panahon sa dihang ang mga balaan makig-uban Kaniya diha sa Iyang pagbalik ngadto sa langit. 4. Buot ba ikaw nga "madala" o "mabiyaan" sa dihang si Jesus mobalik? 5. Unsaon nimo sa pagsigurado nga mahimong usa sa mga nagpaabut kang Cristo? 56
Leksyon11 Sabado, Desyembre 12, 2015 Ang Katapusang Kaaway "vUg ang katapusang kaaway nga pagalaglagon mao ang kamatayon" (1 Corinto 15:26). "Ang sakit dili motungha didto sa hawanan sa langit. Wala na unyay luha didto, ni kutay sa paglubong, wala nay mga ilhanan sa pagsubo." - GC p. 676. Gisugyot nga Basahon: GC pp. 531-550. Domingo Desyembre 6 1. ANG SINUGDAN SA KAMATAYON UG ANG UNANG DAKO NGA BAKAK a. Uban sa unsa nga ang unang paghisgut sa kamatayon sa bibliya nahadugtong? Genesis 2:17. Unsang bakak ang gisulti sa bitin diha sa panag-storya nga nahitabo dinhi niini nga kahoy? Genesis 3:1-4. "Ang bugtong lamang nga misaad kang Adan ug kinabuhi diha sa pagsupil mao ang dakong limbungan. Ug ang deklarasyon sa bitin ngadto kang Eva didto sa Eden- 'dili gayud kamo mamatay' (Genesis 3:4) - mao ang unang sermon nga gikawali diha sa pagka-dili mamalatyon sa kalag. Apan kini nga deklarasyon, nga nagagikan lamang gayud kang Satanas, ginapasibaw diha sa mga pulpito sa ka- Cristianohan ug ginadawat sa mayoriya sa mga katawohan sa kasayon maingon sa atong unang mga ginikanan. Ang langitnong sentensya, 'Ang kalag nga nakasala, mamatay' (Ezekiel 18:20), gihimong nagpasabut: Ang kalag nga nagpakasala, kini dili mamatay, kondili mabuhi sa dayon. Kita mahibulong kaayo sa talagsaon nga panglamat nga nakahimo sa mga tawo nga dali kaayong motoo sa mga pulong ni Satanas ug hilabihan ka dili matinoohon mahitungod sa mga pulong sa Dios." - GC p. 533. b. Sa dihang gi-atubang sa temtasyon aron mokaon gikan niini nga kahoy, unsa may gihimo niini nga paris? Genesis 3:6. Unsa may mitungha ingon nga resulta niini nga sala? Roma 5:12; 6:23. "Karon klaro na kaayo sa tanan nga ang bayad sa sala dili halangdon nga kagawasan ug dayon nga kinabuhi, kon dili kaulipnan, pagkalaglag, ug kamatayon."- Ibid., p. 668. 57
Lunes Desyembre 7 2. ANG KINAIYA SA KAMATAYON a. Gi-unsa sa Dios paghiusa ang lawas ug gininhawa aron sa paghatag ug kinabuhi ngadto sa unang tawo? Genesis 2:7. Unsay mahitabo sa dihang ang kalag mamatay? Salmo 146:4. b. Unsang gahom ang nabatonan sa usa ka tawo diha sa kamatayon, ug unsang kahimtang ang sudlan sa usa diha sa kamatayon? Salmo 6:5; 89:48; 115:17; Ecclesiastes 8:8; 9:5. "Diha sa pudamental nga sayop sa natural nga pagka-dili mamalatyon nagsukad ang doktrina sa pagka-amgohon diha sa kamatayon - ang doktrina, sama sa walay katapusan nga pagsakit, kasupak ngadto sa mga pagtulon-an sa mga Kasulatan, ngadto sa pagdikta sa katarungan, ug sa atong mga pagbati sa pagkatawohanon. Sumala sa popular nga pagtuo, ang mga tinubos didto sa langit mahinasa sa tanan nga nagakahitabo dinhi sa yuta ug ilabina sa mga kinabuhi sa mga higala nga ilang gibiyaan. Apan unsaon nga kini mahimong usa ka tinubdan sa kalipay ngadto sa mga patay ang pagkasayud sa mga kasamok sa mga buhi, sa pagsaksi sa mga sala nga gihimo sa ilang mga hinigugma, ug magatan-aw kanila nga magaantus sa tanang kasub-anan, pagkapakyas, ug kasakitan sa kinabuhi? Unsa ka dako sa kalipay sa langit ang mapahimudsan niadtong nagapalibut sa ilang mga higala dinhi sa yuta? Ug unsa ka dili madawat ang pagtoo nga sa dihang ang gininhawa mobiya sa lawas ang kalag sa dili mahinolsolon igabutang ngadto sa nagadilaab nga kalayo sa empierno! Ngadto sa unsa giladmon sa kasub-anan nga kadtong kinsa madala didto aron makakita mga higala nga moagi ngadto sa lubnganan nga dili andam, aron nga mosulod diha sa dayon nga kaalautan ug sala! Daghan ang gi-abug ngadto sa pagka buang piaagi niinning makadugmok nga panghunahuna." - GC p. 545 c. Unsa may gisulti ni Jesus mahitungod sa kamatayon? Mateo 9:18, 19, 23, 2; Juan 11:11-14. "Si Cristo nagrepresentar sa kamataton ingon nga usa ka pagkatulog ngadto sa matinoohon Niyang mga anak. Ang ilang mga kinabuhi matago uban kang Cristo diha sa Dios, ug hangtud nga ang katapusang trumpeta pagapatunogon kadtong namatay mupahulay dihaKaniya."- DA p. 527. d. Giunsa ni apostol Pedro pagpasabut nga ang matarung nga tawo dili dayon moadto sa langit diha sa kamatayon? Buhat 2:29, 34. 58
Martes Desyembre 8 3. ANG BAKAK SA BITIN GISUGILON PAG-USAB a. Sa unsa nga ang mga Israeltas gipasidan-an batok sa mga kustomri sa mga hentil nga pagpakig-storya konol uban sa mga patay? Leviticus 19:28; Deuteronomeo 14:1. "Halos ang tanang dagway sa karaang panglamat ug pamarang gipasukad diha sa usa ka pagtoo sa pagpakigdugtong uban sa patay. Kadtong nagagamit sa pamaagi sa nekromansya (panagna agi sa mga patay) nagapatoo nga adunay pakigdugtong uban sa mipanaw nga mga spirit, ug makabaton ug kahibalo sa umaabut nga panghitabo pinaagi kanila. . . . "Ang sama nga pagtoo diha sa pagpakig-storya uban sa mga patay ang nagaporma sa patukoranan sa pagsimba ug mga diosdios sa mga hentil. Ang mg adios sa hentil gitoohan ingon nga mga spiritu sa nangamatay nga mga bayani. Mao nga ang relihiyon sa mga hentil maoy pagsimba sa mga patay. . . . "Ang paghimong dios sa mga patay gipakadako halos diha sa matag sestima sa hedenismo, ingon nga aduna usab pagpakigdugtong sa mga patay. Ang mga dios gitoohan gitoohan nga mopadangat sa ilang kabubut-on ngadto sa mga tawo, ug usab, sa dihang pangutan-on, mohatag kanila ug tambag. Sa mga ingon niini nga matang mao ang inila nga mga orakolo sa Grecia ug Roma." - PP p. 684. b. Sa unsa nga si Haring Saul nadala aron magatinguha sa tambag gikan kang Satanas ilalom sa pagtakuban sa gitoohan nga spirit sa patay nga profeta? 1 Samuel 28:7-1. c. Unsa gyud ang angay nga panan-aw sa matag matuod nga magsisimba sa buhi nga Dios? Isaias 8:19, 20. "Kon ang mga tawo andam pa lamang sa pagdawat sa kamatuoran nga sa tin- aw gipahayag diha sa mga Kasulatan mahitungod sa kinaiya sa tawo ug sa kahimtang sa mga patay, ilang makita diha sa mga gipatoo ug gipakita sa spiritualismo ang paglihok ni Satanas uban ang gahom ug mga ilhanan ug bakak nga mga kahibulongan. Apan inay sa pagtugyan sa kagawasan nga hilabihan ka mauyonan sa tawhanon nga kasingkasing, ug biyaan ang mga sala nga ilang gihigugma, ang kadaghanan nagapiyong sa ilang mga mata ngadto sa kahayag ug padayon nga magalakaw, bisan pa sa mga pasidaan, samtang si Satanas nagawarawara sa iyang mga lit-ag sa palibut kanila, ug sila mahimong iyang tukbonon. 'Tungod kay wala nila dawata ang gugma sa kamatuoran, aron unta sila mangaluwas,' busa 'ang Dios magapadala ngadto kanila ug makusog nga limbong, aron nga sila motoo sa bakak' (2 Tesalonika 2:10, 11)." - GC p. 559. 59
Mierkules Desyembre 9 4. ANG PAGDAUG NI CRISTO SA KAMATAYON a. Kinsa man ang may gahom sa kinabuhi ug kamatayon? Salmo 68:20; Pinadayag 1:18. Bisan pa nga Siya nagagunit sa mga yawi sa kamatayon, unsa may gihimo ni Jesus? Hebreohanon 2:9; Buhat 2:24. "Diha kang Cristo ang kinabuhi, orihinal, dili hinulaman, dili pinangayo. 'Siya nga nakabaton sa Anak adunay kinabuhi' (1 Juan 5:12). Ang pagka-dios ni Cristo mao ang kasigurohan sa dayong kinabuhi sa mga tomotoo. 'Siya nga magatoo Kanako,' si Jesus miingon, 'bisan pa nga siya mamatay, apan siya mabuhi: ug bisan kinsa nga buhi ug motoo dinhi Kanako dili gayud mamatay. Motoo ka ba niini?' (Juan 11:25, 26). Si Cristo dinhi naglantaw ngadto sa unahan sa panahon sa Iyang ikaduhang pag-anhi. Unya ang mga matarung nga minatay pagabanhawon nga dili na mamalatyon, u gang buhi nga mga matarung pagalalinon ngadto sa langit nga dili makatilaw ug kamatayon. . . . Pinaagi sa Iyang pulong ug Iyang mga buhat Siya mideklarar sa Iyang Kaugalingon nga mao ang Tigpasi-ugda sa pagkabanhaw. Siya nga sa Iyang kaugalingon hapit na nga mamatay didto sa krus nagbarug nga nagakupot sa mga yawi sa kamatayon, usa ka mananaug sa lubnganan, ug naga-angkon sa Iyang katungod ug gahom sa paghatag ug dayon nga kinabuhi." - DA p. 530. b. Unsa may gihimo ni Jesus sa kamatayon? 2 Timoteo 1:10; Hebreohanon 2:14, 15. "Ang pangutana, "Kon ang tawo mamatay, mabuhi pa ba siya pag-usab?" kana gitubag. Pinaagi sa pagpas-an sa silot sa sala, pinaagi sa pagkanaug ngadto sa lubnganan, si Cristo nagpalamdag sa lubnganan alang sa tanan nga namatay diha sa pagtoo. Ang Dios diha sa dagway nga tawohanon nagdala ug kinabuhi ug imortalidad ngadto sa kahayag pinaagi sa maayong balita. Diha sa pagkamatay, si Cristo nakabaton sa dayon nga kinabuhi alang sa tanan nga motoo diha Kaniya. Diha sa pagkamatay, Iyang gikondinar ang tigpasiugda sa sala ug pagkadili matinud-anon aron moantus sa penalidad sa sala- ang dayon nga kamatayon." - 6T pp. 230, 231. c. Katugbang sa silot sa sala, unsa man ang gasa sa Dios? Roma 6:23; Juan 3:16. "Ngadto sa magtotoo, si Cristo mao ang pagkabanhaw ug ang kinabuhi. Diha sa atong Manluluwas ang kinabuhi nga nawala pinaagi sa sala napasig-uli; tungod kay Siya nakabaton ug kinabuhi diha sa Iyang kaugalingon aron sa pagbanhaw sa buot Niyang banhawon." - DA pp. 786, 787. "Ang tanang tomotoo nga moagi sa natural nga kamatayon, nakabaton ug kinabuhing dayon diha sa ilang kaugalingon, nga mao ang kinabuhi ni Jesu-Cristo pinaagi sa pagkaon sa unod ug pag-inom sa dugo sa Anak sa Dios. Diha sa pagkamatay, gihimo ni Jesus nga imposibli alang niadtong nagatoo diha Kaniya ang mamatay sa dayon." - 7 SDA BC p. 926. 60
Huebes Desyembre 10 5. ANG KAMATAYON GILAGLAG a. Unsa may mahitabo human sa nahauna ug ikaduha nga mga pagka- banhaw? Pinadayag 20:4-15. "Diha sa pagkatapos sa usa ka libo ka mga tuig, si Cristo . . . magmando sa mga patay nga dautan nga mobangon aron sa pagdawat sa ilang silot. . . . Unsa ka lahi kay niadtong mabanhaw diha sa unang pagka-banhaw! Ang mga matarung nasol- uban sa dili na mamalatyon nga pagkabatan-on ug katahom. Ang mga dautan nagadala sa mga lakra sa balati-an ug kamatayon." - GC p. 662. b. Unsa may sa ulahi mahitabo ngadto sa tanang mga dautan? Mateo 13:40- 42. Imbes nga dayon nga silot, unsa may ipahamtang diha kanila? Malakias 4:1-3. "Ang pipila [sa mga dautan] mangalaglag sa kadali lamang, samtang ang uban magaantus sulod sa daghang mga adlaw. Ang tanan ginasilotan 'sumala sa ilang mga binuhatan' (Salmo 28:4). . . . [Si Satanas] pagapa-antuson dili lamang alang sa iyang kaugalingon nga pagsupil, kon dili sa tanang mga sala nga iyang gipabuhat sa katawohan sa Dios. Ang iyang silot mas labing dako kay sa iyang mga gilimbungan. Human ang tanan mangamatay kadtong nangahulog pinaagi sa iyang mga paglimbong, siya magapadayon pa nga buhi ug magaantus. Diha sa nagalinis nga mga silaub nga kalayo ang mga dautan sa katapusan mangalaglag, ang gamut ug sanga- si Satanas ang gamut, ang iyang mga somusunod mao ang mga sanga. Ang hingpit nga penalidad sa kasugoan gipahamtangan; ang gipangayo sa husticia natagbo na; ug ang langit ug yuta, nagatan-aw, nagpahayag sa pagka-matarung ni Jehova." - Ibid., p. 673. c. Unsa may mahitabo bisan ang kamatayon mismo? 1 Corinto 15:26; Pinadayag 21:4. Biernes Desyembre 11 PERSONAL SUBLI NGA MGA PANGUTANA 1. Sa unsa nga ang kamatayon misulod dinhi sa kalibutan? 2. Unsang kahitang ang masudlan sa usa ka tawo human sa kamatayon? 3. Sa unsa nga ang unang bakak sa bitin gipadayon sa tibuok kasaysayan? 4. Unsa may gihimo ni Cristo sa tunglo sa kamatayon? 5. Unsaon nato sa pagkahibalo nga ang dautan dili magapadayon nga pagaut-uton sa dayon? 61
Leksyon 12 Sabado, Desyembre 19, 2015 Ang Mil Anyos ug ang Bag-ong Yuta "Bulahan ang mga maaghup: kay sila makapanunod sa yuta" (Mateo 5:5). "Ang tibuok uniberso nahinlo na, ug ang dakong kontrobersiya sa dayon matapus. Bisan asa ta motan-aw, diha sa tanang butang nga atong makita sa mata matahom ug balaan. . . . Ang matahom bag-ong yuta, uban sa tanan niyang himaya, mao ang dayon nga dayon nga panulondon sa mga balaan." - Early Writtings, p. 295. Gisugyot nga Basahon: EW pp. 17-20, 288-295. Domingo Desyembre 13 1. MAGASULOD SA GINGHARI-AN SA HIMAYA a. Asa man ang mga matarung unya human sa ikaduhang pag-anhi ni Cristo? 1 Tesalonika 4:15-17. "Kitang tanan misulod sa panganud pagtingub ug pito ka mga adlaw nga mikayab paingon ngadto sa dagat nga salamin, sa dihang si Jesus midala sa mga korona, ug pinaagi sa Iyang kaugalingon toong kamot nagbutang kanila diha sa atong mga ulo. Siya mihatag kanato ug mga alpa nga bulawan ug mga palmera sa kadaugan. . . . Ang tanan sa hingpit natagbaw uban sa ilang mga korona. Ug silang tanan nabistihan uban sa mahimayaong puti nga bisti gikan sa ilang mga abaga ngadto sa ilang tiil." - EW pp.16, 17. b. Unsay naghatag sa mga balaan ug katungod sa pagsulod ngadto sa Bag- ong Jerusalem? Salmo 87:3-6; Galacia 4:26; Pinadayag 22:14; Isaias 26:1, 2. "Mga manolonda tanan nagapalibut kanato samtang kita nagamartsa ibabaw sa dagat nga salamin ngadto sa ganghaan sa ciudad. Si Jesus miisa sa Iyang gamhanan, mahimayaon nga bukton, migunit sa perlas nga ganghaan, ug mibutad sa iyang nagakinlawkinlaw nga mga bisagra, ug miingon kanato, 'Inyong gilabahan ang inyong mga bisti pinaagi sa Akong dugo, mibarug nga malig-on alang sa Akong kamatuoran, sulod kamo.' Kitang tanan mimartsa pasulod ug mibati nga kita adunay hingpit nga katungod didto sa ciudad." - Ibid., p. 17. 62
Lunes Desyembre 14 2. ANG MIL ANYOS a. Unsa ka dugay nga ang mga balaan magapabilin didto sa langit? Pinadayag 20:4. Unsa may atong buhaton sulod niining panahona? 1 Corinto 6:2; Mateo 19:28. "Sa panahon sa usa ka libo ka mga tuig tali sa una ug ikaduha nga pagkabanhaw ang paghukom sa mga dautan mahitabo. . . . Diha sa pagpakighiusa kang Cristo [ang mga matarung] magahukom sa mga dautan, magatandi sa ilang mga binuhatan uban sa basahon sa tulomanon, ang Biblea, ug magadesisyon sa matag kaso sumala sa mga binuhatan nga nahimo sa lawas. Unya ang bahin nga pagaantuson sa mga dautan igapahamtang, sumala sa ilang mga binuhatan; ug kana itala atbang sa ilang mga pangalan diha sa basahon sa kamatayon." - GC pp. 660, 661. b. Asa man si Satanas sa panahon sa usa ka libo ka mga tuig? Pinadayag 20;1- 3. Unsa may kahimtang sa yuta sulod nianang panahona? Jeremias 4:23-27. "Dinhi [niini nga yuta] ang mahimong pinuy-anan ni Satanas kauban sa iyang dautan nga mga manolonda sulod sa usa ka libo ka mga tuig. Limitado dinhi sa yuta, siya dili makasulod nga sa ubang mga kalibutan aron sa pagtintal ug pagsakit niadtong wala mahulog. Dinhi niini nga pag-ila nga siya gigapus: walay mahibilin dinhi, diin iyang magamitan sa iyang gahom. Siya sa bug-os maputol diha sa buhat sa paglimbong ug pagdaut nga sa sulod sa daghang mga siglo mao ang iyang bugtong kalipay. . . . "Sulod sa unom ka libo ka mga tuig, ang buhat ni Satanas sa pagsupil nakahimo ' sa yuta sa pagkurog.' Iyang gihimo 'ang kalibutan ingon sa usa ka kamingawan, ug naglumpag sa mga ciudad niini.' Ug siya 'dili magaabli sa bilanggo-an sa iyang mga binilanggo.' Sulod sa unom ka mga tuig ang iyang bilanggoan nagadawat sa katawohan sa Dios, ug buot niya sila nga himoong binihag sa dayon; apan si Cristo nagputol sa mga gapos ug nagbuhi sa mga binilanggo. "Bisan ang mga dautan wala na mapahilona ilalom sa gahom ni Satanas, ug siya rang usa kauban sa iyang dautang mga manolonda ang mahibilin aron sa pagsinati sa epekto sa tunglo nga gidala sa sala. . . . "Sulod sa usa ka libo ka mga tuig, si Satanas maglatagaw ngadto ug nganhi dinhi sa naguba nga yuta aron makasud-ong sa resulta sa iyang pagsupil batok sa balaod sa Dios. Sulod nianang panahona ang mga pag-antus niya magalabi. Sukad sa iyang pagkahulog ang iyang kinabuhi sa walay hunong nga buhat nakapawala sa sa panahon sa pagpamalandong; apan aron siya nahikawan sa iyang gahom ug pasagdan aron sa pagpamalandong sa parti nga iyang gihimo sukad sa panahon nga siya mirebelde batok sa gobyerno sa langit, ug sa paglantaw ngadto sa unahan uban ang pagurog ngadto sa makahahadlok nga umalabut sa dihang siya maga-antus tungod sa tanang pagkadautan nga iyang nahimo ug pagasilotan tungod sa mga sala nga iyang gipakomitar."- Ibid., pp. 659, 660. 63
Martes Desyembre 15 3. MAGABALHIN SA MGA HEADQUARTERS a. Unsa may mahitabo diha sa pagtapus sa paghukom didto sa langit? Pinadayag 21:2, 3. "Uban kang Jesus diha sa atong unahan kitang tanan mikanaug gikan sa ciudad nganhi niini nga yuta, diha sa usa ka dako ug malig-on nga bukid, nga dili makatulak kang Jesus pataas, ug kini napikas, ug dihay usa ka dakong patag. Unya kita mihangad pataas ug nakakita sa dakong ciudad, nga adunay napulo ug duha ka mga pundasyon, ug napulo ug duha ka mga ganghaan, tolo sa matag kilid, ug anaay usa ka anghel diha sa matag ganghaan. Kitang tanan misinggit, 'Ang ciudad, ang dakong ciudad, kini mikanaug ug mikunsad gikan sa Dios gikan sa langit,' ug kini mipahalona sa dapit diin kita nagabarug."- EW pp. 17, 18. b. Asa man unya mapahimutang ang Bag-ong Jerusalem? Zakarias 14:4. "Ingon nga dapit sa Iyang pagkayab, si Jesus mipili sa dapit nga kanunay nabalaan sa Iyang presencia sa dihang Siya mipuyo uban sa mga tawo. Dili ang buhid Zion, ang dapit sa ciudad ni David, dili ang Bukid sa Moriah, nga mao ang dapit nahimutangan sa templo, ang pagapasidunggan. Didto si Cristo giyubit ug gisalikway. Didto ang mga balud sa kaluoy, sa gihapon nagabalik diha sa pinakakusog nga balud sa gugma, ginasalikway sa mga kasingkasing nga matig-a ingon sa bato. Didto sa Jesus, gikapuyan ug nagmasulob-on, moadto aron makakaplag ug pahulay didto sa Bukid sa mga Olivo. Ang balaan nga Shekina, diha sa pagbiya gikan sa unang templo, nagbarug diha sa silangang bukid, nga daw ingon nga dili buot mosalikway sa pinili nga ciudad; mao nga si Cristo mibarug diha sa Olivo, uban ang matinguhaon nga kasingkasing nagalantaw sa Jerusalem. Ang mga kakahoyan ug mga walog sa kabukiran nakonsekrar pinaagi sa Iyang mga pag- ampo ug mga luha. Ang mga pangpang niini nagpasibaw sa madaugon nga mga singgit sa panon nga nagproklamar Kaniya nga hari. Diha sa iyang nagwaug-waug lugsongon Siya nakakaplag ug puloy-anan uban kang Lazarus sa Betania. Didto sa garden sa Getsemane diha sa tiilan Siya miampo ug nag-agulo nga nag-inusara. Gikan dinhi niining bukira Siya misaka ngadto sa langit. Diha sa tumoy niini ang Iyang mga tiil motunob sa dihang moanhi Siya pag-usab. Dili ingon nga usa ka tawo sa kasub-anan, kon dili ingon nga usa ka mahimayaon ug madaugon nga hari Siya mobarug diha sa Olivo, samtang ang aliluya sa mga Hebreo nasagolan uban sa hosanna sa Hentil, ug ang mga tingog sa mga tinubos ingon nga gamhanang panon mobul-og sa pag-uyon, Koronahi Siya Ginoo sa tanan."- DA pp. 829, 830. 64
Mierkules Desyembre 16 4. USA KA BAG-ONG YUTA a. Sa dihang mawala na ang mga tinubos, unsa may mahitabo sa yuta? Pinadayag 21:1; Salmo 102:25, 26. b. Unsa may buhaton sa mga tinubos unya sa bag-ong yuta? Isaias 32:18; 65:21, 22. "Unya misugod kami sa pagtan-aw sa matahom nga mga butang sa gawas sa ciudad. Didto akong nakita ang hilabihan ka maanindot nga mga balay, nga adunay hitsura sa salapi, ug adunay upat ka mga haligi nga gipahalona uban ang perlas nga tahom kaayo tan-awon. Kini pagapuy-an sa mga balaan. Diha sa matag balay ang usa ka bulawanon nga tungtonganan. Akong nakita ang daghan sa mga balaan nga misulod ngadto sa mga balay, naghubo sa ilang nagagilakgilak nga mga korona ug nagbutang kanila diha sa tungtonganan, unya migawas ngadto sa uma nga duol sa mga balay aron magatrabaho sa yuta; dili sama sa atong ginahimo sa yuta dinhi; dili, dili. Usa ka masanagon nga kahayag nagaliyok sa ilang mga ulo, ug sila kanunay nagasinggit ug nagahatag ug mga pagdayeg ngadto sa Dios." - EW p. 18. "Didto sa yuta nga bag-o, ang mga tinubos mosalmut diha sa mga trabaho ug mga kalipayan nga naghatag ug kalipay ngadto kang Adan ug Eva didto sa sinugdanan. Ang kinabuhi sa Eden pagakinabuhi-an, ang kinabuhi diha sa tanaman ug kaumahan." - PK pp. 730, 731. c. Gi-unsa paghulagway sa Biblea ang kahimtang sa bag-ong yuta? Isaias 11:6- 9; 65:25. "Akong nakita ang lain nga kaumahan nga puno sa mga kabulakan, ug samtang akong gikutlo kini sila, ako misinggit, 'Dili sila malarag.' Sunod akong nakita ang usa ka uma sa habug nga mga sagbut, nga hilabihan ka nindut tan-awon; berde kaayo kini ug daw adunay hitsura sa salapi ug bulawan, samtang kini nagawaugwaug nga mapasigarbohon aron sa paghimaya sa Hari nga si Jesus. Unya misulod kami sa usa ka dapit nga puno sa tanang matang sa mga mananap - ang lion, ang karnero, ang leopard, u gang oso, ang tanan anaa sa hingpit nga panahiusa. Kami miagi sa ilang taliwala, ug sila misunod kanamo nga makigdaiton. Unya misulod kami ug kakahoyan, dili sama sa mangiub nga kakahoyan nga atong nabatonan dinhi; dili, dili; kon dili mahayag, ug hilabihan ka mahimayaon; ang mga sanga sa mga kahoy nagatuyatuya ngadto ug nganhi, ug kaming tanan misinggit, 'Makapuyo kita nga hilwas sa kamingawan ug makatulog diha sa kakahoyan.' " - EW p. 18. "[Ang kabataan] nga mga kaisipan kinahanglan nga mapuno sa mga sugilanon sa kinabuhi sa Ginoo, ug ang ilang mga imahinasyon madasig diha sa paghulagway sa kahimayaan sa kalibutan nga umalabut." - Child Guidance, p. 488. 65
Huebes Desyembre 17 5. MAGAPANUNOD SA YUTA a. Unsa may gitagna niadtong kinsa, bisan mga sinalikway niining presenti nga kalibutan, mao ang magapanunod sa sunod nga kalibutan? Salmo 37:8-11. "Ang maaghup 'magapanunod sa yuta' (Mateo 5:5). Tungod sa tinguha sa pagtuboy sa kaugalingon nga ang sala misulod nganhi sa kalibutan, ug ang atong mga ginikanan nawad-an sa pagdumala niining matahom nga yuta, nga mao ang ilang ginghari-an. Pinaagi sa pagdumili sa kaugalingon nga si Cristo mitubos nianang nawala. Ug Siya miingon kinahanglan nga kita magamadaugon maingon sa Iyang gihimo. Pinadayag 3:21. Pinaagi sa pagpaubos ug pagsurendir sa kaugalingon kita mahimong manununod uban Kaniya. . . . "Ang yuta nga gisaad ngadto sa mga maaghup dili sama niini, nangitngitan uban sa landing sa kamatayon ug tunglo. . . . "Wala nay pagkabalo, wala nay kasubo, wala nay sala, wala nay mausa nga moingon, ako may sakit; wala nay kutay sa magalubong, wala nay pagsubo, wala nay kamatayon, wala nay panagbulag, wala nay kasingkasing nga masublob-on; apan si Jesus anaa didto, ang pakigdait anaa didto." - MB p. 17. b. Unsa man unya ang karakter niadtong magapuyo sa bag-ong yuta? 2 Pedro 3:13. "Ang mga tiil sa mga dautan dili na makabuling sa yuta nga pagahimoong bag-o. Ang kalayo mokanaug gikan sa Dios gikan sa langit ug magalamoy kanila - magasunog kanila gamut ug sanga. Si Satanas mao ang ganut, u gang iyang mga anak mao ang mga sanga." - EW p. 52. "Angan maong kalayo nga nagagikan sa Dios nga nagalamoy sa mga dautan magaputli sa tibuok nga yuta. Ang nabungkag, gansanggansang nga mga kabukiran natunaw uban sa hilabihan nga kainit, ang kawanangan usab, ug ang mga dagami nangasunog. Unya ang atong panulondon gibuksan sa atong atubangan, mahimayaon ug matahom, ug atong gipanunod ang tibuok yuta nga gihimong bag-o." - Ibid., p. 54. Biernes Desyembre 18 PERSONAL SUBLI NGA MGA PANGUTANA 1. Diha sa unsang kondisyon nga ang usa ka tawo paga-isipon ingon nga usa ka molupyo sa Bag-ong Jerusalem? 2. Unsa may mahitabo sa panahon sa Millennium didto sa langit ug dinhi sa yuta? 3. Ngano nga ang Dios mipili sa yuta alang sa bag-ong dapit sa Iyang ulohang dapit (headquarters)? 4. Ihulagway ang yuta nga gihimong bag-o. 5. Unsang matang sa katawohan ang magapanunod sa bag-ong yuta? 66
Leksyon 13 Sabado, Desyembre 26, 2015 Ang Gingharian Anaa Kaninyo "vGibugno ko na ang maayong pakigbugnoay, natapus ko na ang akong pagdalagan sa lumba, gikabantayan ko ang pagtoo. Sukad karon adunay ginatagana alang kanako nga purongpurong sa pagkamatarung nga niadto unyang adlawa iganti kanako sa Ginoo, ang matarung nga maghuhukom, ug dili lamang kanako ra kondili usab sa tanang mga nagahigugma sa iyang pagpadayag" (2 Timoteo 4:7, 8). "Kadtong kinsang mga kinabuhi natago uban kang Cristo, kadtong kinsa dinhi sa yuta nagapakig-away sa maayong pagpakig-away sa pagtoo, modan- ag uban sa himaya sa Manunubos didto sa gingharian sa Dios." - 9T p. 287. Gisugyot nga Basahon : GC pp. 674- 678. Domingo Desyembre 20 1. DIHA SA SPIRITU UG DIHA SA KAMATUORAN a. Unsa may gipahayag ni Jesus mahitungod sa Iyang gingharian dinhi niining presenti nga kalibutan? Lucas 17:20, 21; Juan 4:20- 24. "Dili pinaagi sa pagpangita ug balaan nga bukid o usa ka sagrado nga templo nga ang mga tawo madala ngadto sa pagpakigdugtong sa langit. Ang relihiyon dili angay matumong lamang diha sa gawasnon nga mga porma ug mga seremonyas. Ang relihiyon nga nagagikan sa Dios mao lamang ang relihiyon nga magadala ngadto sa Dios. Aron makahimo sa pag-alagad Kaniya sa husto, kinahanglan nga kita igapanganak sa balaan nga Spiritu. Kini magaputli sa kasingkasing ug magabag-o sa hunahuna, magahatag kanato ug usa ka bag-o nga kapasidad sa pagkahibalo ug paghigugma sa Dios. Kana magahatag kanato ug kinabubut-on nga pagsunod ngadto sa tanan Niyang mga kasugo-an. Mao kini ang matuod nga pagsimba." - DA p. 189. b. Ngadto kang kinsa nga ang gingharian ihatag? Lucas 12:32; Mateo 5:3; 7:21. "Bisan diin nga ang kalag magatinguha sa Dios, didto ang paglihok sa Spiritu igapakita, u gang Dios magapadayag sa Iyang kaugalingon ngadto niana nga kalag. Tungod kay ang ingon niana nga mga magsisimba Iyang ginapangita. Siya nagahulat aron sa pagdawat kanila ug magahimo kanila nga Iyang mga anak nga lalake ug mga anak nga babaye." - Ibid. 67
Lunes Desyembre 21 2. USA KA MAKANUNAYON NGA PAGLAUM a. Unsa man ang atong paglaum ingon nga mga tumotoo diha kang Cristo? Tito 2:13. b. Unsa may igahatag niadtong makasulod sa langit? 2 Timoteo 4:8. Sa unsa nga kini magadasig kanato ngadto sa paglig-on? Pinadayag 3:11. "Ngadto sa mananaug gisaad ang korona sa dili mohupas nga himaya ug kinabuhi nga kasukod sa kinabuhi sa Dios. 'Siya nga magmadaugon,' nagpahayag si Jesus, 'Akong pakan-on sa bunga sa kahoy sa kinabuhi, nga anaa sa taliwala sa paraiso sa Dios.' 'Wala pa makita sa mata, ni madungog sa igdulongog, ni misulod sa kasingkasing sa tawo, ang mga butang nga gi-andam sa Dios alang kanila nga nagahigugma Kaniya' (Pinadayag 2:7; 1 Corinto 2:9). Manlimbasug kita sa pagbaton ug madagayaon nga pagsulod ngadto sa gingharian sa atong Ginoo. Kinahanglan nga sa kakugi magatoon kita sa Maayong Balita nga si Cristo mianhi sa persona aron sa pagpakita ngadto kang Juan didto sa isla sa Patmos- sa Maayong Balita nga gitawag, 'Ang pagpadayag kang Jesu-Cristo, nga gihatag sa Dios ngadto kaniya, aron sa pagpakita ngadto sa Iyang mga ulipon sa mga butang nga sa dili madugay magakahitabo.' Kinahanglan nga atong hinumdoman kanunay nga 'bulahan siya nga nagabasa, ug sila nga magapatalinghug sa mga pulong niini nga tagna, ug magatuman sa mga butang nga nahisulat diha niana; tungod ka yang panahon haduol na' (Pinadayag 1:1, 3)." - ST, Feb. 4, 1903. c. Bisan pa nga usahay ang dautan daw makita nga nagmadaugon, unsang pasalig ang atong nabatonan? Roma 8:28; 2 Corinto 13:8. "Sulod sa mga siglo sa paglutos, kasamok, ug kangitngit, ang Dios nagatabang sa Iyang iglesya. Walay mausa nga dag-um nahulog diha niana nga wala Niya pangandami; walay mausa nga nagasupak nga puersa nga mitungha aron sa pagkontra sa Iyang buhat, nga wala Niya makita nang daan. Ang tanan nahitabo sumala sa Iyang gitagna. Wala Niya pasagdi ang Iyang iglesya nga mahimong sinalikway, apan nagsubay diha sa matagnaon nga deklarasyon kon unsa ang mahitabo, ug kanang gidasig sa Iyang Spiritu nga itagna sa mga profeta nahimong natuman. Ang tanan Niyang mga katuyoan mamatuman. Ang Iyang kasugoan nadugtong uban sa Iyang trono, ug walay gahom sa dautan ang makadaut niini. Ang kamatuoran inspirado ug gibantayan sa Dios; ug kini modaug ibabaw sa tanang pagsupak." - AA pp. 11, 12. 68
Martes Desyembre 22 3. MAGAPADALI SA GINGHARIAN a. Unsay atong iampo mahitungod sa gingharian sa Dios? Mateo 6:10. Unsaon niini nga pag-ampo pag-inpluensya sa atong mga prioridad? Verse 33. "Hinigugma kong mga igsoon lalake ug mga babaye, himoa ang kasugoan sa Dios ug ang pag-pamatuod ni Jesus maanaa kanunay sa inyong mga kaisipan ug tugoti nga kini sila maoy magahingilin sa kalibutanon nga panghunahuna ug mga kahangawa. Sa dihang ikaw mohigda ug sa dihang ikaw mobangon, himoa kini sila nga maoy imong pagpamalandong. Pagkinabuhi ug pagbuhat gayud nga may kalabutan sa pag-anhi sa Anak sa tawo. Ang panahon sa pagpamatik sa dili madugay matapus na. Karon mao na ang panahon, samtang ang upat ka mga anghel nagapugong sa upat ka mga hangin, aron sa paghimo sa atong pagkatinawag ug pagkapinili nga masiguro." - EW p. 58. b. Unsang bahin ang atong nabatonan diha sa kaduol na sa pag-anhi ni Cristo? Mateo 24:14; 2 Pedro 3:12. "Maoy pribilihiyo sa matag Cristohanon dili lamang ang pagpaabut kon dili ang pagpadali sa pag-anhi sa atong Ginoong Jesu-Cristo (2 Pedro 3:12, margin). Kon ang tanan nga naga-angkon sa Iyang ngalan nagadala ug bunga ngadto sa Iyang himaya, daw unsa ka dali nga ang tibuok kalibutan mapugsan uban sa binhi sa maayong balita. Sa madali ang katapusang dako nga alanihon mahinog na, ug si Cristo moanhi na aron sa paghipus sa hamili nga mga lugas." COL p. 69. "Sa mga gingharian sa kalibutan, ang katungdanan nagkahulogan ug pagpadako sa kaugalingon. . . . Ang inpluensya, bahandi, edukasyon, maoy daghang mga paagi sa pagbaton ug paggahom sa kadaghanan aron gamiton sa mga pangulo. . . . "Si Cristo nagatukod ug usa ka gingharian diha sa lahi nga mga prinsipyo. Siya nagatawag ug mga tawo, dili aron sa pagharihari, kon dili sa pagserbisyo, ang kusganon sa pagpas-an sa mga kalisdanan sa mga maluyahon. Gahom, posisyon, talento, edukasyon, nagbutang sa nagbaton niini ilalom sa mas dako nga obligasyon aron sa pag-alagad sa iyang isigkatawo. . . . "Taliwala sa Iyang mga tinun-an si Cristo diha sa tanang pag-ila usa ka tig-alima, usa ka magdadala sap alas-anon. Siya nakig-ambit sa ilang kakabus, Siya nagabansay ug pagdumili sa kaugalingon tungod ug alang kanila, Siya naga-una kanila aron sa pagpahamis sa hilabihan ka malisud nga mga dapit, ug sa dili madugay Iya na nga tapuson ang Iyang buhat dinhi sa yuta pinaagi sa pagtugyan sa Iyang kinabuhi. Ang mga prinsipyo diin si Cristo nagabuhat maga palihok sa mga sakop sa iglesya nga mao ang Iyang lawas. . . . Diha sa gingharian ni Cristo kadtong pinakadako mao kadtong misunod sa panig-ingnan ngA Iyang gihatag ug nagabuhat ingon nga mga magbalantay sa Iyang panon."- DA p. 550. 69
Mierkules Desyembre 23 4. PAHINUMDOM a. Unsa ang seremonya nga nagapahinumdom kanato sa umalabut nga gingharian? Lucas 22:14-20; 1 Corinto 11:26. "Ang ordinansa sa panihapon sa Ginoo gihatag aron sa paghinumdom sa dakong kaluwasan nga nahimo ingon nga resulta sa kamatayon ni Cristo. Hangtud sa Iyang pag-anhi sa ikaduhang higayon diha sa gahom ug himaya, kini nga ordinansa ginaselibrar. Kini maoy paagi diin ang Iyang dako nga buhat alang kanato kanunay magapabilin nga fresco diha sa atong mga hunahuna." - DA pp. 652, 653. "Dinhi niini nga mga [ordinansa], sa Iyang kaugalingon nga pagtudlo, nga si Cristo makigtagbo sa Iyang katawohan ug magapalig-on kanila pinaagi sa Iyang presencia."- Ibid., p. 656. b. Bisan pa nga kita moatubang ug kasakitan ug paglutos, unsay atong batonan diha sa kaisipan? Mateo 5:10; 2 Corinto 4:16-18. "Daghan sa inyong mga kasakitan gipadala diha kaninyo, diha sa kaalam sa Dios, aron sa pagdala kaninyo paduol ngadto sa trono sa grasya. Iyang gipahumok ug gilukmay ang Iyang mga kaanakan pinaagi sa mga kasub-anan ug mga pagsulay. Kini nga kalibutan mao ang buhatan sa Dios, diin Siya nagaporma kanato alang sa mga korte sa langit. Iyang gigamit ang kutselyo diha sa atong nagakurog nga mga kasingkasing hangtud nga ang ka gansang-gansangon ug pagkamasakiton mawagtang ug kita mahaum alang sa atong husto nga mga dapit diha sa langitnong gambalay. Pinaagi sa kasamok ug kasakitan ang Cristohanon mahimong maputli ug mapalig-on, ug maka-ugmad ug kinaiya suno sa sumbanan nga gihatag ni Cristo. Ang inpluensya sa usa ka matuod, diosnon nga kinabuhi dili masukod. Kini mosaylo diha sa sirkolo sa puloy-anan ug mga higala, nagalamdag ug kahayag nga makadala ug mga kalag ngadto kang Jesus." - 4T p. 143. "Ang masanag ug malipayon nga parti sa atong relihiyon mahimong ma representahan sa tanan nga sa adlaw-adlaw nagkonsekrar ngadto sa Dios. Kinahanglan nga dili nato pasub-on ang Dios pinaagi sa makasusubo nga relasyon sa mga pagsulay nga nakita nga mabug-at. Ang tanang mga pagsulay nga gidawat ingon nga mag- eedukar makahatag ug kalipay. Ang tibuok relihiyoso nga kinabuhi mahimong makapatuboy, makapataas, mapahumot uban sa maayong mga pulong ug buhat. Ang kaaway mahimuot kaayo nga ang mga kalag pagapasub-on, malusno, mapasubo ug magaagulo; Siya buot nga ang ingon nga impresyon nga mahimo kanang makaapekto sa atong pagtoo. Apan ang Dios nagatinguha nga ang hunahuna dili mokuha nianang ubos nga level. Siya nagatinguha nga ang matag kalag magamadaugon diha sa naga- amping nga gahom sa Manunubos." - 6T pp. 365, 366. 70
Huebes Desyembre 24 5. USA KA GINGHARIAN NGA WALA NAY KATAPUSAN a. Atubangan sa mga tambag sa mga apostoles, unsa may atong buhaton sukad karon hangtud sa unahan? 1 Juan 2:28; Juan 3:2, 3; 2 Pedro 1:10, 11. b. Unsaon nato ang paggamit sa eternidad diha sa walay katapusan nga gingharian? Pinadayag 5:13. "U gang mga katuigan sa eternidad, samtang kini magatuyok, modala ug mas madato ug labi pa ka mahimayaong pagpadayag sa Dios ug kang Cristo. Maingon nga ang kahibalo magatubo, mao man ang gugma, pagtahud, ug kalipay magatubo. Sa labi nga ang mga tawo makakat-on sa Dios, sa labi ang ilang pagkahimuot sa Iyang kinaiya. Sa dihang si Jesus magabukas sa ilang atubangan sa kadato sa katubsanan ug sa makapahibulong nga kalampusan diha sa dakong away uban kang Satanas, ang mga kasingkasing sa mga tinubos magakurog uban sa labi ka mainiton nga debusyon, ug uban ang labi pa ka madaugon nga kalipay sila mokablit sa mga alpa nga bulawan; ug ang napulo ka libo ka napulo ka mga libo ka mga tingog magahiusa sa pagbul-ug ngadto sa gamhanang awit sa pagdayeg. . . . "Ang dakong away natapus na. Ang sala ug mga makasasala wala na. Ang intero universe malinis na. Isang pulso sa panaghiusa ug kalipay nagapitik sa tibuok halapad nga kabuhatan. Gikan Kaniya nga mao ang naglalang sa tanan, modagayday ang kinabuhi ug kahayag ug kalipay, sa tibuok ginsakopan sa dili masukod nga spasyo o dapit. Gikan sa pinakagamay nga atomo ngadto sa pinakadako nga kalibutan, ang tanang butang, may kinabuhi ug walay kinabuhi, diha sa ilang dili mataptapan nga katahom ug hingpit nga kalipay, nagpahayag nga ang Dios gugma." - GC p. 678. Biernes Desyembre 25 PERSONAL SUBLI NGA MGA PANGUTANA 1. Unsaon nato pagsiguro ang atong dapit diha sa spiritohanong gingharian sa Dios? 2. Unsang mga saad ang magadasig kanato diha sa kinatung-an sa gubat tali sa mayo ug dautan? 3. Unsa may imong mahimo aron sa pagpadali sa pag-anhi ni Jesus? 4. Pagsaysay ug pipila ka mga butang nga makatabang kanato sa pagmintinar sa atong panlantaw sa eternidad. 5. Unsa may imong mga plano alang sa eternidad? 71
72